Sarukaarun Eid gon rayyithunge bolah | Bithufangi\nސަރުކާރުން, އީދުގޮން ރައްޔިތުންގެ ބޮލަށް!\nރައީސް ޔާމީންގެ ސިޔާސަތުތަކުގެ ތެރެއިން އުފާވެރި ދިރިއުޅުމެއް ރަށްޔިތުންނަށް ހޯއްދަވައިދެއްވުމަކީ އެމަނިކުފާނު ނުހަނު އިސްކަމެއް ދެއްވާ ކަމެކެވެ. މިކަން އެންމެ ރަނގަޅަށް ހާމަވެގެންދަނީ މާލެއާއި އަތޮޅުތެރޭގައި ހިތްފަސޭހަ ކޮއްލުމަށް ގާއިމްކޮއްދެއްވަމުން ގެންދަވާ ޕާކްތަކާ ފަންނު ތަކުންނެވެ.\nރަސްރަނި ބަގީޗާ އަކީ ރައީސް ޔާމީންގެ ވެރިކަމުގައި މާލޭގައި ދިރިއުޅޭ އަދި މާލެ ޒިޔާރަތްކުރާ ކުދި ބޮޑު ލޮލުގައި އެންމެ ފަސޭހައިން އަޅާގަންނާނޭ އެއްތަނެވެ. ޖައްގައްޔެއްހެން އޮތް ރަސްރަނި ބަގީޗާ މިސަރުކާރުގައި ޒަމާނީ ފެންވަރަށް ތަރަށްޤީ ކޮއްދެއްވާފައި ވަނީ ކުޅިވަރާ މަޖަލުގެ ތެރެއިން އުގެނުމުގެ ފުރުސަތު ލިބޭނެހެނެވެ. ދިވެހިންނަށް އައު އެތަށް ކަމަކާއި އެކުއެވެ. ދިވެހިން އާސޯހުކޮއްލާފަދަ ރީތި ތަނެއްގެ ގޮތުގައެވެ.\nފިޔަވަހިތަކަކަށް ބަހާލާގެން ކުރިޔަށް ގެންދާ މި ޕްރޮޖެކްޓްގެ މަސައްކަތް އަދި އެއްކޮން ނިމުނީކީ ނޫނެވެ. ފުރަތަމަ ފިޔަވަހީގައި ނިންމާ ރައްޔިތުންނަށް ހުޅުވާލީ ބަގީޗާ އައީ ކުޅިވަރާ އުނގެނުމަށް ހާއްސަ ކުރެވިފައިވާ ތަންތަނެވެ. ފެން އަރުވާ ވަޑާމާ، މަސް ފެންގަޑުގެ އިތުރުން ހަނދުފަޅި އުދޯލިތަކަކީ މިހާރުގެ ޒުވާނުންގެ "ސެލްފީ"ތަކުގެ ބެކްރައުންޑަށް މިވަނީ ވެފައެވެ. ބަލާލަން ހިތް ގައިމެވެ. ސަޅިއެވެ.\nރަސްރަނި ބަގީޗާ ހުޅުވިގެން ދިއުމާއިއެކު އިދިކޮޅު ފަރާތްތަކުގެ އެންމެ ބޮޑު ފާޑުކިޔުމެއް އަމާޒުވެގެން ދިޔައީ ވިންޓަރ ޕާކު ނުހުޅުވުމުންއެވެ. އެފަދަ ފަތާރްތަކުންދިޔައީ ދިވެހިންގެ ހިތްތަށް މަރާލައި ސަރުކާރުން ރައްޔިތުންނަށް ދައްކަނީ ދަޅަކަމުގައި ބުނަމުނެވެ. ރަނގަޅު ވާހަކައެކެވެ. ފުރަތަމަ ހުޅުވަން ކަނޑައެޅި ތާރީހަށް ވިންޓަރ ޕާކް ހުޅުވޭގޮތެއް ނުވިއެވެ. ސަބަބު ތަކެއްވެސް ހުރުމާއިއެކުގައެވެ. ސަކް ސަމިޓަށް3ދުވަހުން ކޮންވެންޝަން ސެންޓަރާ ފުވައްމުލަކު އެއާރ ޕޯޓުހެން އެއްޗަކަށް އެއްޗެއް ހަދާލައި ހުޅުވާލަން މިސަރުކާރުން ބޭނުން ނުވާތީއެވެ.\nދިވެހިނަކީ އަބަދުވެސް ފިނި ތަންތަނަށް ދަތުރުކުރާހިތްވާ ބައެކެވެ. ސްނޯމަތީ މަޖާކޮއްލާ އައިސް ސްކޭޓް ކޮއްލާހިތްވާ ބައެކެވެ. ނަމަވެސް ގުދުރަތީގޮތުން ރާއްޖެ އޮންނަ ސަރަހައްދަކީ ފިނި މޫސޫން އަންނަ ސަރަހައްދެއް ނޫނެވެ. އެންމެ ކައިރިންވެސް މިފަދަ ތާކަށް ދާންބޭނުންވެއްޖެނަމަ ދާންޖެހެނީ އަވައްޓެރި އިންޑިއާގެ ޝިމްލާ އަށެވެ. އެފަދަ ތަނަކަށްގޮސް ސްކޭޓް ކޮއްލަން ބޭނުން ކަމުގައި ވަނީނަމަ ނިސްބަތުން ކުރަން ޖެހެނީ ބޮޑު ހަރަދެކެވެ.\n"އަޅުގަނޑަކީ ހުވަފެން ދެކޭހިތްވާ މީހެއް، އަދި އެހުވަފެންތަކުގައި ކުލަޖެއްސޭތޯ މަސައްކަތް ކުރާމީހެއް" މިއީ ރައީސް ޔާމީންގެ "ސަޅި" ތަންކޮޅެވެ. ދިވެހިން އުންމީދުތަކެށް ކޮއްފިނަމަ ރައީސް ޔާމީން ހުވަފެންތަކެއް ދެކެއެވެ. އަދި އެ ހުވަފެންތަކުގައި ކުލަޖެއްސޭތޯ މަސައްކަތް ކޮއްދެއްވައެވެ. ވިންޓަރ ޕާކާއިއެކު ދިވެހިން ދެކެމުންއައި ހުވަފެނަކަށް ރައީސް ޔާމީން އަނެއްކާވެސް މިވަނީ ނިމުމެއް ގެނެސް ދެއްވާފައެވެ.\nވިންޓާ ޕާކް ފިތްރު އީދު ދުވަހު ހުޅުވުމަށް ވާންޖެހޭ އެންމެހާ ތައްޔާރީތަށް މިހާރު ކުރިއަށް ދާއިރު ދިވެހިންނަށް ރާއްޖޭގައި ތިބެގެން ފިނި މޫސުން އިހްސާސްކޮއްލާ އެ މޫސުމުގެ ކުޅިވަރުތައް ކުޅުމުގެ ފުރުސަތު ފަހިވެގެން ދިޔައީއެވެ. އެހެންކަމުން ދެން މިއޮތީ އަހަރުމެންނާއި ޖެހިފައެވެ. މިފަހަރު ތިންއީދު ދިވެހިންނާއި އެއްފަހަރު މިއޮތީ ލައިގެންފައެވެ. މިއަހަރުގެ ފިތުރު އީދާއި ހުކުރު ދުވަހުގެ އިތުރުން ފިނިމޫސުން ލައިމިގަތީ އެއްދުވަހަކަށްތާއެވެ. އީދުގޮން ސަރުކާރުން މިފަހަރު ޖެހީ ދިވެހިންގެ ބޮލުގައެވެ. އެހެންކަމުން އީދު ދުވަހު މާލެއަށް ސްނޯ ފައިބަން ފަށާއިރު އީދުހެދުމަށް ގަންނަން ރަނގަޅީ ފިނި ހެދުމެކެވެ.\nJune 12, 2018 by ޢައިންތު Reply


Javaabu nulibey suvaaleh neh!\nޖަވާބު ނުލިބޭ ސުވާލެއް ނެތް!\nމާލެ ،4ޖުލައި 2019 -- ރައީސް އިބްރާހީމް މުހައްމަދު ސޯލިހް ނޫސްވެރިންނަށް މައުލޫމާާތު ދެއްވަނީ -- އަހުމަދު ޝުރާއު | އަވަސް\n"އަޅުގަނޑަށް އެނގޭ ތި ސުވާލު އަންނާނެކަން،" ނޫސްވެރިއަކު ކުރި ސުވާލަކަށް ޖަވާބު ދެއްވުމުގެ ކުރިން ރައީސް އިބްރާހިމް މުހައްމަދު ސޯލިހު ވިދާޅުވި އެވެ.\nއެއީ ހަގީގަތުގައި ވެސް މިދިޔަ ބުރާސްފަތި ދުވަހު ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ނޫސްވެރިއެއްގެ ހައިސިއްޔަތުން ފާހަގަވި މަންޒަރެވެ. ދުރާލާ ސުވާލުތައް ފޮނުވައިގެން ކުރިއަށްދިޔަ ނޫސްވެރިންގެ ބައްދަލުވުމެއްހެންވެސް ހީވީ އެހެންވެ އެވެ.\nރައީސް ސޯލިހު ތައްޔާރުވެފައި ހުންނެވިލެއް ފުރިހަމަ ކަމުންނެވެ. ގިނަ ދުވަސްތަކަކަށްފަހު އެފަދަ ފުރުސަތެއް ލިބުމުން ރައީސް އޮފީހަށް ޖަމާވެތިބި ނޫސްވެރިންނަށްވުރެ ބޮޑަށެވެ. އާންމުންގެ މެދުގައި މިހާރު އޮތް ހުރިހާ ކަންބޮޑުވުންތަކާއެކު ސަރުކާރުގެ މަސައްކަތާގުޅޭގޮތުން ހުރި ސުވާލުތައް ބަންޑެލިކޮށްގެން ފުލު ފުލުގައި އަމާޒުކުރި ސުވާލުތަކަށް ޖަވާބު ދެއްވީ އެއްވެސް އަޅައިގަތުމެއް ފަސްޖެހުމެއް ނެތި އެވެ.\nބުރާސްފަތި ދުވަހު ބޭއްވި ނޫސްވެރިންގެ ބައްދަލުވުމުގައި ރައީސް ސޯލިހު ދެއްކެވި ވާހަކަފުޅުތަކުގެ ބައެއް އުސްއަލިތައް.\nރައީސް ޖަވާބުތަކުން އެހެން ކަމެއް ވެސް ފާހަގަވި އެވެ. އެމަނިކުފާނަށް ރައްޔިތުންގެ މެދުގައި ހުރި ކަންބޮޑުވުންތައް އެނގިވަޑައިގަންނަވާ މިންވަރެވެ. ގައުމުގެ ހާލަތު ވަލީއުލް އަމުރަށް އިހުސާސްކުރެވޭ ހެއްކެވެ. ނޫސްވެރިން ޖަވާބު ހޯދާނެ ސުވާލުތަކަށް އެ މިންވަރަށް ތައްޔާރުވެ ވަޑައިގެންނެވުނީ އެހެންވެ އެވެ. އަތްޕުޅުގައި ގެންގުޅުއްވި ގަނޑުތައް ހާވާލައި، މައުލޫމާތު ކަށަވަރުކޮށްލެއްވުމަށްފަހު ޖަވާބު ދެއްވީ ތަފާތު މައުލޫތަކުންނެވެ.\nސްރީލަންކާއިން ނުގެނެވިގެން އުޅޭ ބާގީ އަބްދުﷲ ލުތުފީ އާ ގުޅޭގޮތުންނެވެ. ލަސްވެގެން ކަންބޮޑުވާ ތަރައްގީގެ މަޝްރޫއުތަކަށް އަލި އަޅުވާލެއްވި އެވެ. އުއްމީދީ ވާހަތަކެއް ވެސް ވިދާޅުވެ ދެއްވި އެވެ. ރައްޔިތުން އެދި އެދި ތިބި ބޯހިޔާވަހިކަމުގެ މަޝްރޫއުތައް ފަށާ ތާރީހުތަކުގެ މައުލޫމާތެވެ. އިތުރު ހައްޖު ކޯޓާ ލިބުނު ވާހަކަފުޅެވެ. ވަޒީފާތައް އިތުރުވެގެން ދިޔަ މިންވަރެވެ. ބްރިޖު އަޅާ ވާހަކަވެސްމެ އެވެ.\nނޫސްވެރިއެއްގެ ހައިސިއްޔަތުން ގަބޫލުކުރަން ބޭނުންނުވިއަސް، ހަގީގަތަކީ މިއީ އެވެ. ރައީސަށް ޖަވާބު ނުދެއްވުނު ސުވާލެއް ކުރިމަތި ނުކުރެވުނު ކަމެވެ. ދޮޅު ގަޑިއިރަށްވުރެ ގިނަ އިރު މަސައްކަތް ކޮށްގެން ވެސް އެކަމެއް ކާމިޔާބެއް ނުވި އެވެ. އަތްޕުޅުގައި ނެތް ތަފާސް ހިސާބުތަކެއް ވެސް ބައްދަލުވުމުގެ މެދު ތެރެއިން ގެންނަވައި އެކަން ވެސް ހިއްސާކުރެއްވި އެވެ. އެއީ މުޅި ބައްދަލުވުމުގެ ތެރެއިންވެސް އެމަނިކުފާނަށް ވަގުތުން ޖަވާބު ނުދެއްވުނު ފަހަރެވެ. ކޮންމެ ދާއިރާއަކުން ވިއަސް ޖެހިލުމެއްނެތި ޖަވާބު ދެއްވަމުން ގެންދެވި އެވެ. އެތާ ތިބި ހުރިހާ ނޫސްވެރިންނަށްވެސް ފުރުސަތު ދެއްވި އެވެ. ކޮންމެ މީހަކު ދެ ތިން ހަތަރު ސުވާލު ކުރަންވެސް ޖާގަ ދެއްވި އެވެ. އެވަރުންނުވެގެން، ދެއްވި ޖަވާބުތަކާ ގުޅުވައިގެން އަލުން ސުވާލުކުރަންވެސް ފުރުސަތު ދެއްވި މަންޒަރު ފެނުނެވެ.\nއެއްވެސް ހިފެހެއްޓުމެއް ނެތެވެ. ވެރިކަމަށް ވަޑައިގެންނެވުމުގެ ކުރިން ސޯލިހު އަބަދުވެސް އެއް ވާހަކައެއް ވިދާޅުވެ އެވެ. އެމަނިކުފާނުގެ ސަރުކާރެއް މައުލޫމާތެއް ނުފޮރުވާނެ ކަމެވެ. މީޑިއާތަކަށާއި ނޫސްވެރިންނަށް ހުރަސްނާޅުއްވާނެ ވައުދުފުޅެވެ. ސަރުކާރުގެ ހާމަކަން ބޮޑު ދެފުށް ފެންނަ ސިޔާސަތުގެ ދަށުން އެމަނިކުފާނު ވަނީ ހަގީގަތުގައިވެސް މިސާލު ދައްކަވައިފަ އެވެ.\nރައީސް އިބްރާހިމް މުހައްމަދު ސޯލިހު އަބްދުﷲ ލުތުފީ ދިވެހި މީޑިއާ\nއެމްޑީއެން އުވާލުން: ސަމާލުކަން އަނބުރާލުމެއް!\nލުތުފީ: ސަރުކާރުގައި ހެދޭނެ ބޮޑު ބާގަނޑު!\nނޫސްވެރިންގެ "ބަންދު މުއްދަތު" ނިމުމަކަށް!\nފަލަ ސުރުހީތަކާއެކު، މުޅި ދުނިޔޭގެ ނަޒަރު ރާއްޖޭގެ އިންތިހާބަށް!


ޖަމާޢަތުގައި ނަމާދު ކުރަނިކޮށް ނަމާދަށް ހުރި މީހަކު ޙަދަޘަވެރިވެ، ވުޟޫ ގެއްލިއްޖެ ހިނދު ޢަމަލު ކުރާނީ ކިހިނެއް ހެއްޔެވެ؟ - Albayaan\nޖަމާޢަތުގައި ނަމާދު ކުރަނިކޮށް ނަމާދަށް ހުރި މީހަކު ޙަދަޘަވެރިވެ (ވުޟޫ ގެއްލިއްޖެހިނދު) ޢަމަލު ކުރާނީ ކިހިނެތް ހެއްޔެވެ؟\nފުރަތަމައީ: ވުޟޫ ގެއްލުމާއެކު އެމީހަކު އެވަނީ ޙަދަޘަވެރިވެފައެވެ. އެހިނދު އެމީހެއްގެ ނަމާދު ބާޠިލްވާނެއެވެ. އަދި ނަމާދު ކުރިއަށް ގެންގޮސްގެން ނުވާނެއެވެ.\nމިއަދު ދުނިޔެމަތީގައިވާ ޢިލްމުވެރި ބޭފުޅުންގެ ތެރޭގައި ހިމެނިވަޑައިގަންނަވާ الشَّيخ د. عَرَفَات بن حَسن المُحمَّدي حفظه الله ވިދާޅުވެފައިވެއެވެ.\n“ވުޟޫނެތި ނަމާދުކޮށްފި މީހާގެ ނަމާދު ބާޠިލްވާނެއެވެ. އެކަމުގެ ދަލީލަކީ ނަބިއްޔާ -صلى الله عليه وسلم- ގެ ޙަދީޘްފުޅެވެ. (لاَ تُقْبَل صَلاةُ مَنْ أَحْدَثَ حَتَّى يَتَوضأ) “ޙަދަޘަވެރިވެފައިވާ މީހާ ވުޟޫ ކޮށްފުމަށް ދާންދެން އޭނާގެ ނަމާދު ޞައްޙައެއް ނުވާނެއެވެ.” البخاري 135 مسلم 225\nއަދިވެސް މިކަމުގައި ދަންނަންޖެހޭ ނުކުތާއެއްވެއެވެ. ތިމާ ވުޟޫގެއްލިފައިވާކަން އެނގިފައިވާ ޙާލުގައި ތިމާ ނަމާދުން ނުކުތުމަށް ލަދުގަނެ، މީސްތަކުން ބުނެފާނެ ބަހަކަށްޓަކައި ނަމާދު ކުރިއަށް ގެންދިއުމުގައި އޮތް ބޮޑުވެގެންވާ ނުރައްކާ އެނގިގަތުމެވެ.\nސަޢުދީ ޢަރަބިއްޔާގެ އެންމެ ބޮޑެތި ޢިލްމުވެރިންގެ ތެރޭގައި ހިމެނިވަޑައިގަންނަވާ العلامة د. صَالح الفَوزَان -حفظه الله- ވިދާޅުވެފައިވެއެވެ.\nސުވާލު: ފަޟީލަތުއް ޝެއިޚްއެވެ. ﷲ ޝެއިޚްއަށް ތަޥްފީޤު ދެއްވާށިއެވެ. ސުވާލު ކުރާމީހާ ބުނެއެވެ. މީހަކު ނަމާދުކުރަނިކޮށް ޙަދަޘަވެރިވީއެވެ. އެހެނަސް މީހުން އޭނާއަށް ބަލާނެ ކަމުގެ މައްޗަށް ބިރުހީވެ، ލަދުން އޭނާ ނަމާދުން ނުނިކުމެއެވެ. މިފަދަ މީހާއަކީ މުރުތައްދުވެދާނެ ކަމުގެ ބިރުއޮތް މީހެއް ކަމުގައި ބުނުމަކީ ޞައްޙަ ބަސްފުޅެއް ހެއްޔެވެ؟\nޖަވާބު : “އާނއެކެވެ. ބައެއް ޢިލްމުވެރިން ދެކެވަޑައިގަންނަވަނީ އެކަމުގެ ސަބަބުން އޭނާ މުރުތައްދުވާނެ ކަމެވެ. ސަބަބަކީ އޭނާވަނީ ވުޟޫނެތި ނަމާދު ކުރުން ހުއްދަ ކޮށްފައެވެ. އޭނާ ﷲ އަށް ބިރުވެތި ނުވެ ބިރުވެތިވީ މީސްތަކުންނަށެވެ. މިއީ އޭނާއަށް ހުއްދަވެގެންވާނެ ކަމެއް ނޫނެވެ. الحمد لله ނަމާދުން ނުކުންނާނީއެވެ.”\nވުމުން، ވުޟޫ ގެއްލުމާއެކު ނަމާދުގައި ހުރި ހިސާބަކުން އޭނާ ނަމާދުން ނިކުތުންވެއެވެ. ނަމާދުން ނުކުތުމަށް ސަލާމް ދޭކަށް އޭނާ ނުޖެހޭނެއެވެ.\nސަޢުދީ ޢަރަބިއްޔާގެ ފަތުވާ ކޮމެޓީގެ ފަތުވާގައިވެއެވެ.\nސުވާލު : ނަމާދު އެކަނި ކުރާ މީހަކު، އޭނާ ނަމާދަށް ހުއްޓައި ވުޟޫ ނެތްކަން އެނގިއްޖެހިނދު ޢަމަލު ކުރާނީ ކިހިނަކުން ހެއްޔެވެ؟ އިމާމެއް ނުވަތަ މައުމޫމެއް ގެ ގޮތުގައި ވުމުން އޭގެ ޙުކުމަކީ ކޮބައިހެއްޔެވެ؟ ނުވަތަ ޢަމަލުކުރާނީ ކިހިނަކުން ހެއްޔެވެ؟\nޖަވާބު : ނަމާދަށް ހުރި މީހަކަށް، އެއީ އިމާމެއް ނުވަތަ މައުމޫމެއް ކަމުގައިވީނަމަވެސް އޭނާ ވުޟޫނެތްކަން އެނގުމުން އޭނާގެ ނަމާދު ބާޠިލްވާނެއެވެ. އިމާމެއް ނުވަތަ މައުމޫމެއްގެ ޙުކުމަކީވެސް މިއެވެ. އޭނާއަށް ވާޖިބުވެގެންވަނީ ނަމާދުން ނިކުތުމެވެ. އަދި ވުޟޫކުރުމަށްފަހު ނަމާދު އަލުން ފެށުމެވެ. وبالله التوفيق، و صلى الله على نبينا محمد وآله وصحبه وسلم.” فتاوى اللجنة الدائمة : 1733\nދެވަނައީ : ނިކުންނާނީ ކިހިނެތް ހެއްޔެވެ؟ އެބަހީ އޭނާގެ ފަހަތުގައި ގިނަ ސަފުތަކެއް ހަދައިފައިވެއެވެ. މީސްތަކުން ތިބީ ނަމާދުގައެވެ. ޢަމަލު ކުރާނީ ކިހިނެތް ހެއްޔެތެވެ؟\nފަހުގެ ދުވަސްތަކުގައި ދުނިޔެ ދުށް އެންމެ ބޮޑެތި ފިޤުހުވެރި ބޭކަލުންގެ ތެރޭގައި ހިމެނިވަޑައިގަންނަވާ الإمام العلامة محمد بن صَالح العُثَيمِين- رحمه الله- ވިދާޅުވެފައިވެއެވެ.\n“އޭނާގެ މައްޗަށް އޮތީ މިސްކިތުން ނުކުމެ ވުޟޫ ކުރުމެވެ. މި ޙާލަތުގައި ސަފުތަކުގެ ތެރެއިން ދިއުން އުޛުރުވެރިވެގެންވެއެވެ. އެހަނަސް އޭނާގެ މައްޗަށް އެދެވިގެންވަނީ ސަފުތަކުގެ ތެރެއިންލާފާ ދާއިރު އޯގާތެރިކަމާއެކު ސަފުތަކުން ޖާގަ ހޯދަމުން ދިޔުމެވެ. އަދި އެމީހުންގެ ކިބައިން އިޒުނައަށް އެދުމެވެ. އެގޮތުން މިސާލާކަށް ތިބާގެ ފަޟުލުވެރިކަމުން އަހަންނަށް އިޒުނަދެއްވާށެވެ. ނުވަތަ މިފަދަ އިބާރާތްތައް ބޭނުންކުރުން ހުއްޓެވެ. އެއީ، މިސްކިތުގެ އަހުލުވެރީންގެ ކޮޑުތަކުގެ މަތީން ސަފުތައް ފޫއަޅުވަމުން ނުކުންނަން ޖެހުނު ކަމަށްޓަކާ މީސްތަކުންގެ ނަފްސުތަކަށް ހިތްހަމަ ޖެއްސުމަށްޓަކައެވެ.“ نور على الدرب 296\nވުމުން، ސަފުތަކުގެ ދެމެދުން އަދި ނަމާދަށް ތިބި މީހުންގެ ދެމެދުން މިސްކިތުން ނުކުތުން ހުއްޓެވެ.\nތިންވަނައީ: ގިނަ ބަޔަކަށް ސުންނަތުގެ ތެރެއިން ފާއިތުވެގެންވާ ސުންނަތެކެވެ. ނިކުންނަހިނދުގައި އޭނާގެ ޢަމަލުތައް ބަހައްޓާނެ ގޮތާއި މެދުގައެވެ.\nނަބިއްޔާ صلى الله عليه وسلم ހަދީޘް ކުރެއްވިއެވެ. (إذا صلَّى أحدُكم فأحدَثَ، فلْيُمْسِكْ على أنفِهِ ثُمَّ لْيَنْصَرِفْ) ”ތިޔަބައިމީހުންގެ ތެރެއިން މީހަކު ނަމާދު ކުރަނިކޮށް، ފަހެ ޙަދަޘަވެރިވެއްޖެ ހިނދު، އެމީހަކު އޭނާގެ ނޭފަތުގައި ހިފަހައްޓާށެވެ. (ދެން) އެއަށްފަހު ނުކުންނަ ހުއްޓެވެ.“ صحيح ابن ماجه 1015، السلسلة الصحيحة 2976\nބުނަމެވެ. ވައި ބޭރުވުންފަދަ ކަމެއް ދިމާވެ، އޭނާ ލަދުގަންނަ ކަމަކާހެދި ނަމާދުން ނުކުންނަން ޖެހިއްޖެ ހިނދު، އެ ޙާލުގައިވެސް ކަންތައްކުރަން ޖެހޭ ގޮތުގެ އިރުޝާދެއް ސުންނަތުގައި ވާރިދުވެގެން އައުމުން، ދޭހަވަނީ މި ޝަރީޢަތަކީ މުރޫޢަތްތެރިކަމަށް ބާރުއަޅައިފައިވާ ފުރިހަމަ ޝަރީޢަތެއް ކަމެވެ.\nއިމާމް ޝަރުޢީ ގޮތުން ހުއްދަވެގެންވާ ޢުޛުރެއް (ޙަދަޘަވެރިވުން) ދިމާވެ ނަމާދު ދޫކޮށް ނުކުތުމުން ޢަމަލު ކުރާނީ ކިހިނެތް ހެއްޔެވެ؟\nމިކަމުގައި ދެ ޙާލަތެއްގައި ނުކުތުން ވެއެވެ.\nފުރަތަމައީ: ދެމީހަކު ނަމާދު ކުރަން ތިއްބާ އިމާމު ޝަރުޢީ ޢުޛުރެއް ދިމާވެ ނުކުމެއްޖެނަމަ، މައުމޫމު އަމިއްލައަށް އެކަނި ހުރެ ނަމާދު ފުރިހަމަ ކުރާނީއެވެ. މިއީ ޖުމްހޫރު ފިޤުހުވެރިންގެ ބަސްފުޅެވެ.\nދެވަނަ ޙާލަތަކީ ބޮޑު ޖަމާޢަތެއްގައި ނަމާދުކުރަނިކޮށް އިމާމް އެފަދަ ޙާލަތެއް ދިމާވެގެން ނުކުތުމެވެ.\nފަހެ، މި ޙާލުގައި އިމާމްގެ ބަދަލުގައި މައުމޫމުންގެ ތެރެއިން މީހަކު އެ މަޤާމަށް އަރައި އިމާމްގެ ގޮތުގައިވެ ނަމާދު ކުރިއަށް ގެންދާނީއެވެ. މިއީ ޖުމްހޫރު ޢިލްމުވެރިންގެ ޤައުލެވެ. الحنفية ، المالكية އަދި الشافعية މަޛްހަބުގެ ޤައުލެވެ. އަދި މި ޤައުލަކީ الإمام أحمد ގެ އެއް ރިވާޔަތެވެ.\nފަހެ، ނުކުތް އިމާމް މި ފަދައިން ބުނުމުން މައްސަލައެއް ނެތެވެ. ފަހަތުގައިވާ މީހާއަށް އިޝާރަތްކޮށް ބުނާނީއެވެ. “މިވެނި މީހާއެވެ! ކުރިއަށް ޖެހި މީސްތަކުންނާއިގެން ނަމާދު ކުރާށެވެ.” މިއީ މި ކަމުގައި އޮތް ޞައްޙަ ގޮތެވެ. ފަހެ، އިމާމް ވުޟޫގައި ނެތި ނަމާދު ފެށީއެވެ. އަދި ނަމާދުގައި ހުއްޓާ ހަނދާން ވުމުންވެސް ޢަމަލު ކުރާނީ މިފަދައިންނެވެ. މިކަމަށް ދަލީލު ކުރެވޭ އެއް ދަލީލަކީ، އުއްމަތުގެ ދެވަނަ ޚަލީފާ عمرُ بن الخطاب -رحمه الله- ފަތިސް ނަމާދުގައި ވަނިކޮށް أبو لؤلؤة المجوسي ހަންޖަރުން ޙަމަލާތަށް މިޞަޙާބީގެ ހަށިކޮޅަށް ދިނުމުން އެ މަޤާމަށް ޞަޙާބީ عبدَالرحمن بن عوف -وضي الله عنه- އިމާމްގެ މަޤާމަށް އެހިނދު އަރާވަޑައިގެން ނަމާދު ކުރިއަށް ގެންދިއުމެވެ. އަދި އެގޮތުން ފަތިސް ނަމާދު ފުރިހަމަ ކުރެއްވިއެވެ. (މި ރިވާޔަތް ބުޚާރީގައި ބަޔާންވެގެންވެއެވެ.)\nމި ޒަމާނުގައި ފާޅުވި އެންމެ ބޮޑެތި އިމާމުން އަދި ފިޤުހުވެރިންވެސް މިފަދައިން ވިދާޅުވެފައިވެއެވެ. އޭގެ ތެރޭގައި الإمام ابن بَاز-رحمه الله އަދި العلامة ابن العثَيمِين- رحمه الله- މިފަދައިން ދެކެވަޑައިގަންނަވައެވެ.


ރިހާނާ ފުރަތަމަ ފަހަރަށް އިންޑިއާގެ ކޮންސާރޓެއްގައި ލަވަކިޔަން ދަނީ! | Jazeera\tރިހާނާ ފުރަތަމަ ފަހަރަށް އިންޑިއާގެ ކޮންސާރޓެއްގައި ލަވަކިޔަން ދަނީ! - Jazeera\nރިހާނާ ފުރަތަމަ ފަހަރަށް އިންޑިއާގެ ކޮންސާރޓެއްގައި ލަވަކިޔަން ދަނީ!\nއާމިނަތު އަޙުމާ April 8, 2019 110 views0\nއަވައްޓެރި ގައުމު، އިންޑިއާގެ ކޮންސާޓެއްގައި ބައިވެރިވެ، ލަވަކިޔައި ތަމްސީލްކުރުމަށް ރިހާނާ އެ ގައުމަށް ޒިޔާރާތްކުރަން ނިންމައިފިއެވެ.\nމިއީ އިންޑިއާއަށް ތަމްސީލްކުޅެން ރިހާނާ އަންނަ ފުރަތަމަ ފަހަރެވެ. އެހެން ކަމުން އިންޑިއާގެ ރައްޔިތުންގެ ގިނަ މީހުން އަންނަނީ ސޯޚު ފާޅުކުރަމުންނެވެ. ރިހާނާ ތަމްސީލް ކުޅެން ހަމަޖެހިފައިވަނީ އިންޑިއާގެ ރަށެއް ކަމަށްވާ މުމްބާއިގައެވެ.\nމީގެ ކުރިން ފަހަރަކުވެސް ރިހާނާ އިންޑިއާގައި ތަމްސީލްކުރަން ދާން ހަމަޖެހިފައިވާ ކަމަށް ބުނެ އިންޑިއާގައި އަޑު ފެތުރުނެވެ. އެ ފަހަރު އެ ޚަބަރު ވީ ދޮގު ޚަބަރަކަށެވެ. ނަމަވެސް މިފަހަރު "އިންޑިއާ ޓައިމްސް"އަށް ވަނީ މިއީ ސައްހަ ޚަބަރެއްކަން ކަށަވަރު ކުރެވިފައެވެ.\nއިންޑިއާ އަކީ މުޅި ދުނިޔޭގައިވެސް ދެވަނައަށް އެންމެ އާބާދީ ބޮޑު ގައުމެވެ. މިފަދަ ގައުމެއްގައި ރިހާނާ ފަދަ މަޝްހޫރު، މޮޅު ފަންނާނަކު ކުރާ ތަމްސީލެއް ބަލާލަން ލިބޭނީ ނަސީބުވެރިއަކަށެވެ. މި ކޮންސާޓް ވެގެން ދާނީ ވަރަށް ފޯރިގަދަ ކޮންސާޓަކަށްކަން ކަށަވަރެވެ.


MTCC in extra ordinary AGM baavvaifi\nއެމްޓީސީސީން މިއަދު ބޭއްވި ބައްދަލުވުމުގެ ތެރެއިން\nއެމްޓީސީސީގެ އެކްސްޓްރާ އޯޑިނަރީ އޭޖީއެމް ބާއްވައިފި\n15 ނޮވެންބަރ 2020 - 18:20:59\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) އިން 2020 ވަނަ އަހަރުގެ އެ ކުންފުނީގެ ހާއްސަގޮތުން ކުރާ އާންމު ޖަލްސާ ބާއްވައިފި އެވެ.\nމިއަދު ފަހިވޯޓް މެދުވެރިކޮށް ބޭއްވި އެމްޓީސީސީގެ ހާއްސަގޮތުން ކުރާ އާންމު ޖަލްސާގެ ރިޔާސަތު ބެލެހެއްޓެވީ އެ ކުންފުނީގެ ޗެއާމަން މުހައްމަދު ފަހީމް އާއި، މެނޭޖިން ޑިރެކްޓަރު އާދަމް އާޒިމް އާއި، ޗީފް އެގްޒެކުޓިވް އޮފިސަރު ޝާހިދު ހުސައިން މޫސާ އެވެ. ޖަލްސާގައި ބޯޑުގެ ހަ މެމްބަރުންވެސް ބައިވެރިވެވަޑައިގެންނެވި އެވެ.\nކުންފުނީގެ ހިންގާ ގަވާއިދުގެ 63 ވަނަ މާއްދާގެ ދަށުން ކުންފުނީގެ މިހާރުގެ ހިއްސާގެ ނިސްބަތަށް ބަލައި ޑިރެކްޓަރުންގެ ބޯޑަށް އާންމު ހިއްސާދާރުންގެ ތެރެއިން ދެ ބޭފުޅަކު އިންތިހާބު ކުރަން ޖެހޭއިރު، އެއް ބޭފުޅަކު ވަނީ މި އަހަރުގެ ސެޕްޓެމްބަރު މަހު ބޭއްވި އާންމު އަހަރީ ޖަލްސާގައި އިންތިހާބުކޮށްފަ އެވެ.\nމިއަދު ބޭއްވި ޖަލްސާގައި 5،577،217 ހިއްސާ ހިމެނޭ ގޮތަށް 283 ހިއްސާދާރަކު ބައިވެރިވެފައިވާ އިރު، އޭގެ ތެރެއިން ޕްރޮކްސީ މެދުވެރިކޮށް 269 ފަރާތެއް ބައިވެރިވެފައިވާ އިރު، ޖަލްސާގައި 14 ހިއްސާދާރަކު ބައިވެރިވެފައިވެ އެވެ.\nމިއަދު ބޭއްވި ޖަލްސާގައި ވަނީ ހިއްސާދާރުންގެ ފަރާތުން އެމްޓީސީސީގެ ބޯޑަށް ޑިރެކްޓަރެއް އިންތިހާބުކޮށްފަ އެވެ. ދެ ބޭފުޅަކު ވާދަކުރެއްވި އިރު، ވޯޓުލީ ހިއްސާދާރުންގެ އިއްތިފާގުން މުހައްމަދު އިމްރާން އަދުނާން، މ. މެއިންޒް/ ކ. މާލެ ވަނީ އެމްޓީސީސީގެ ބޯޑަށް ހޮވިވަޑައިގެންފަ އެވެ. މުހައްމަދު އިމްރާން އަދުނާން އަށް ހިއްސާދާރުންގެ 78 އިންސައްތަ ވޯޓް ލިބިވަޑައިގެންފައިވާ އިރު، އޭނާ އާއި ވާދަކުރެއްވި އަބްދުﷲ ސައީދު މ. ޝެހެނާޒްމަންޒިލް/ ކ. މާލެ އަށް ހިއްސާދާރުންގެ 22 އިންސައްތަ ވޯޓް ލިބިވަޑައިގެންފައިވެ އެވެ.


ޤާނޫނުގެ ކުރިމަތީގައި ހުއްޓިހުންނަ މީހާ | ޤާނޫނު | ސިޔާސަތާއި ޤާނޫނު\nBack ކަވާސާ ސިޔާސަތާއި ޤާނޫނު ސިޔާސަތާއި ޤާނޫނުގެ ބައިތައް ޤާނޫނު ޤާނޫނުގެ ކުރިމަތީގައި ހުއްޓިހުންނަ މީހާ\nޠަބީޢީ ޝަޚްސިއްޔަތަކީ މަންމަގެ ބަނޑުން ވިހެއިއިރު ދިރިހުރި ކޮންމެ އިންސާނެކެވެ. ދިރިހުރި ހާލަތުގައި އުފަންވުން އެއީ އިންސާނާގެ ޤާނޫނީ ޝަޚްސިއްޔަތުގެ ފެށުމެވެ. އެވަގުތުން ފެށިގެން އޭނާ އަކީ ޙައްޤުތަކެއް ލިބިގެންވާ މީހެކެވެ. ވާޖިބުތަކެއް އުފުލަންޖެހޭ ފަރާތެކެވެ. ނަމަވެސް މަރުވެފައިވާ ޙާލަތުގައި އުފަންވެއްޖެނަމަ އޭނަގެ ޤާނޫނީ ޝަޚްސިއްޔަތެއް ނުހުންނާނެއެވެ.\nކުއްޖާ މަންމަގެ ބަނޑުގައި އޮންނައިރު އޭނަގެ ޤާނޫނީ ޝަޚްސިއްޔަތެއް ނެތް ނަމަވެސް އޭނާއަށް ލިބޭ ތިން ޙައްޤެއް ވެއެވެ. ފުރަތަމަ ޙައްޤަކީ ބައްޕައަށް ނިސްބަތް ވުމެވެ. ދެވަނަ ހައްޤަކި ވާރުތަވުމެވެ. ތިންވަނަ ހައްގަކީ ވަސިއްޔަތް ލިބިގަތުމެވެ. ބަނޑުގައި އޮންނަ ކުއްޖާއަށް ވަސިއްޔަތް ކުރެވިދާނެއެވެ. ދިރިހުރި ހާލަތުގައި އުފަންވެއްޖެނަމަ އެވަގުތުންފެށިގެން އޭނާއަށް އެހައްގު ލިބުނީއެވެ. ނަމަވެސް މަރުވެފައިވާ ހާލަތުގައި އުފަންވެއްޖެނަމަ އެހައްގު ރައްދުވާނީ ވަސިއްޔަތް ކުރި މީހާގެ ވާރުތަވެރިންނަށެވެ. އެއީ އެކުއްޖާގެ ޤާނުނީ ޝަޚްސިއްޔަތެއް ނެތުމުންނެވެ.\nއިންސާނާގެ ޤާނޫނީ ޝަޚްސިއްޔަތުގެ ނިމުމަކީ މަރުވުމެވެ. މަރުވުން ދެބަޔަކަށް ބަހާލެވެއެވެ. އެއީ ޠަބީޢީ މަރުވުމާއި ، މަރުވީކަމަށް ކޯޓުން ހުކުމެއް ކަނޑައެޅުމެވެ. ފަހުން މިދެންނެވި ކަންތައް ރައްދުވަނީ ގެއްލިފައިވާ މީހާއަށެވެ. މީހަކު ގެއްލި އޭނާގެ އެއްވެސް ޚަބަރެއް ނުވާތާ ހަތަރު އަހަރު ފުރިހަމަ ވެއްޖެނަމަ އޭނާ މަރުވީކަމަށް ކޯޓުން ހުކުމެއް ނެރެވިދާނެއެވެ. ހުކުމް ކުރެވޭ ވަގުތުން ފެށިގެން އޭނާގެ ޤާނޫނީ ޝަޚްސިއްޔަތު ނިމުނީއެވެ.\nއިންސާނާގެ ޤާނޫނީ ޝަޚްސިއްޔަތުގެ ފެށުމާއި ނިމުމަކީ ޤާނޫނީގޮތުން ސާބިތު ކުރަންޖެހޭ ވަރަށް މުހިންމު ދެކަންތަކެވެ. މިގޮތުން ކޮންމެ ޤައުމެއްގައި ވެސް މިދެކަންތައް ސާބިތުކޮށް ތަސްޖީލުކުރާ އިދާރާއެއްވާނެއެވެ. އަދި އެފަރާތަށް އެކަންއަންގައި ރަސްމީކޮށް ކުރަން ކަނޑައެޅިފައިވާ ކަންތައްތައް ކުރުމަކީ ޤާނޫނު ވާޖިބުކުރާ ކަމެކެވެ. އެހެނީ މިދެކަމަކީ ވަރަށް ގިނަ ޤާނޫނީ މައްސަލަތަކެއް އުފެދިގެން އަންނަ ދެކަންތަކެވެ.\nމަޢްނަވީ ޝަޚްސިއްޔަތަކީ ތަފާތު ބޭނުންތަކަށްތަކައި އުފައްދާފައިވާ ތަންތަނެވެ. ކުންފުނިތަކާއި ޔުނިވަރސިޓީތަކެވެ. ދައުލަތްތަކާއި ޖަމާޢަތްތަކެވެ. މިއިންކޮންމެ ތަނަކީވެސް ޤާނޫނުގެ ކުރިމަތިގައި ޝަޚްސިއްޔަތްތަކެކެވެ. ޙައްގުތަކެއް ލިބިގެންވާ، ވާޖިބުތަކެއް އުފުލަންޖެހޭ ޤާނޫނީ ޝަޚްސިއްޔަތުތަކެކެވެ. ޠަބީޢީ ޝަޚްސިއްޔަތާއި މަޢްނަވީ ޝަޚްސިއްޔަތް ވަރަށް ތަފާތެވެ. ފުރަތަމަ މިދެންނެވި ޝަޚްސިއްޔަތުގެ މާއްދީ އޮނިގަޑެއްވެއެވެ. އަތްލައި ބަލައި އިހްސާސް ކުރެވެއެވެ. ނަމަވެސް ދެވަނައަށް މިދެންނެވި ޝަޚްސިއްޔަތް މުޅިން އިދިކޮޅެވެ. އެއީ އޭގައި މާއްދީ އޮނިގަޑެއް ނެތެވެ. އަދި އެއީ އަތްލައިބަލާ އިހްސާސް ކުރެވޭނެ އެއްޗެއްނޫނެވެ. މަޢްނަވީ ޝަޚްސިއްޔަތޭ ކިޔަނީ އެހެންވެގެންނެވެ.\nޠަބީޢީ ޝަޚްސިއްޔަތެކޭ އެއްގޮތަށް މަޢްނަވީ ޝަޚްސިއްޔަތުގެ ފެށުމާއި ނިމުމަކީ ވެސް ޤާނޫނުގައި ވަރަށް ފުރިހަމައަށް ތަންޒީމު ކުރެވިފައިވާ ކަންތައްތަކެކެވެ. އެއީ އެދެކަމުގެ ސަބަބުން ޤާނޫނީ މުހިންމު މައްސަލަތަކެއް އުފަންވާތީއެވެ.\nމިގޮތުން ޤާނޫނުގެ ކުރީމަތީގައި ހުއްޓިހުންނަ ''މީހާ'' އަކީ ހަމައެކަނި އިންސާނާއެއްނޫނެވެ. ދައުލަތްތަކާއި ޖަމާޢަތްތަކާއި މުއައްސަސާތައް ވެސް ޤާނޫނުގެ ކުރިމަތީގައި ހުއްޓިހުންނާނީ މީހެއްގެ ގޮތުގައެވެ. މާއްދީ ހަށިގަޑެއްނުވާ މަޢްނަވީ މީހެއްގެ ގޮތުގައެވެ.


Mashrouthakuge Sababun Igthisaadhah Nurakkaa Eba oi: IMF\nމަޝްރޫއުތަކުގެ ސަބަބުން ނުރައްކާ އެބައޮތް ކަމަށް އައިއެމްއެފުން ބުނޭ---\n27 މެއި 20164ކޮމެންޓް\nމަޝްރޫއުތަކުގެ ސަބަބުން އިގްތިސާދަށް ނުރައްކާ އެބައޮތް: އައިއެމްއެފް\nސަރުކާރުންހިންގަމުން ގެންދާ މަޝްރޫއުތައް ކާމިޔާބު ވެއްޖެ ނަމަ ރާއްޖެއަށް އިންގިލާބެއް އަންނާނެ ކަމަށާއި ނަމަވެސް އެ މަޝްރޫއުތަކުގެ ސަބަބުން ރާއްޖޭގެ އިގްތިސާދަށް ނުރައްކާ ވެދާނެ ކަމުގެ އބިރު އެބަ އޮތް ކަމަށް އިންޓަނޭޝަނަލް މަނިޓަރީ ފަންޑުން(އައިއެމްއެފް) ބުނެފިއެވެ.\nއައިއެމްއެފްގެ އެގްޒެކެޓިވް ބޯޑުން މިއަހަރަށް އާޓިކަލް ހަތަރެއްގެ ދަށުން ރާއްޖެއާއި ބެހޭ ކޮންސަލްޓޭޝަން ނިންމުމަށްފަހު އިއްޔެ ނެރެފައިވާ ބަޔާނެއްގައި ބުނެފައިވަނީ ރާއްޖޭގެ އިގްތިސާދަށް ކުރިއަށް އޮތްތަނުގައި ގޮންޖެހުންތަކެއް އެބަހުރި ކަމަށެވެ. ހާއްސަކޮށް މަޝްރޫއުތަކުގެ ސަބަބުން އިގްތިސާދަށް އިންގިލާބެއް ގެނުވައި، މޫސުމަށް އަންނަ ބަދަލުތަކުގެ ސަބަބުން ލިބޭ ގެއްލުން ކުޑަ ކުރެވުނު ނަމަވެސް ރަނގަޅަށް ކުރިއަށް ނުގެންދެވިއްޖެ ނަމަ މަޝްރޫއުތަކުން އިގްތިސާދަށް ނުރައްކާ އެބައޮތް ކަމަށެވެ. މަޝްރޫއުތަކުން އިގްތިސާދަށް ނުރައްކާވަނީ އެއީ ރާއްޖެއިން ބޭރުން ލޯނު ނަގައިގެން ހިންގާ މަޝްރޫއުތަކަށް ވާތީ ކަމަށް އައިއެމްއެފުން ބުނެފައިވެއެވެ.\nދަރަނި އިތުރު ނުވާނެ ގޮތަށް ދެމެހެއްޓެނިވި ފިސްކަލް އެޖެސްޓްމެންޓުތަކެއް ގެންނަން ޖެހޭ ކަމަށް އައިއެމްއެފްގެ ޑައިރެކްޓަރުން ގަބޫލު ކުރާ ކަމަށް ވެސް އެ ބަޔާނުގައި ބުނެފައިވެއެވެ. އެގޮތުން މަޝްރޫއުތައް ކުރިއަށް ގެންދިއުމުގައި ކޮންމެހެން މުހިއްމު ކަންކަމަށް އިސްކަން ދިނުމަށާއި ސަރުކާރުގެ ހަރަދުތައް ކުޑަ ކުރުމަށާއި، ޓެކްސް ނިޒާމު ވަރުގަދަކޮށް ނަފާ އިތުރު ކުރުމަށް ފެންނަ ކަމަށް އެބަޔާނުގައި ބުނެފައިވެއެވެ.\nބަޔާނުގައި ފާހަގަކޮށްފައިވާ ގޮތުގައި ވޭތުވެ ދިޔަ އަހަރު ރާއްޖޭގެ އިގްތިސާދު ކުރިއަރާ މިންވަރު ވަނީ 6.5 އިންސައްތައިން 1.5 އިންސައްތައަށް ދަށަށް ގޮސްފައެވެ. އަދި މިއަހަރު ރާއްޖޭގެ އިގްތިސާދު ކުރިއަރާނީ 3.5 އިންސައްތައަށް ކަމަށް އައިއެމްއެފުން ބުނެފައިވެއެވެ. އެގޮތަށް އައިއެމްއެފުން ބުނެފައިވަނީ މުޅި އޭޝިއާ ސަރަހައްދުގެ އިގްތިސާދު ވެސް ކުރިއަރާނެ މިންވަރު ދަށް ކަމަށް ލަފާކޮށްފައިވާތީއާއި ހިންގަމުން ގެންދާ ބޮޑެތި މަޝްރޫއުތަކުގެ ސަބަބުން އާއްމުދަނީ އިތުރު ނުވާނެތީއެވެ.\nސަރުކާރުން ހިންގަމުން ގެންދާ މަޝްރޫއުތަކުގެ ސަބަބުން އިގްތިސާދަށް ނުރައްކާ އޮތް ކަމަށް އައިއެމްއެފުން ބުނެފައިވާއިރު ވޯލްޑް ބޭންކުން ވެސްވަނީ އެކަމާ މެދު ކަންބޮޑުވުން ފާޅުކޮށްފައެވެ. ވޯލްޑް ބޭންކުން ނެރުނު ރިޕޯޓަށް ރައްދު ދީ ސަރުކާރުން ބުނެފައިވަނީ ސަރުކާރުން މަޝްރޫއުތައް ހިންގަމުން ގެންދަނީ ނުރައްކާ އޮތްކަން އެނގިތިބެ ކަމަށެވެ.\nއިގްތިސާދު އައިއެމްއެފް ސަރުކާރުގެ އާމްދަނީ\nތިވާނީ އައިއެމްއެފް މީހުން ރައީސް ޔާމީނުގެ ކާމިޔާބު ތަރައްގީގެ ޕްލޭންތައް ފެނި ހަސަދަވެރިވަނީކަމަށް...\nމިފަހަރު ވެސް ސަރުކާރުން ބުނާނެ ނޭގޭނެއޭ، އެންމެ އެގެނީ ތިމަންމެންނަށޭ، ގައުމު ދަރުވާލާނެ މިބައިގަނޑު، 15000 ފުލެޓުގެ މަޝްރޫއު ކާމިޔާބު ކުރިޕާޓީތަކުން ހޯހޯ ގޮވައިފި ދެނޯ، 800 މިލިޔަން ޑޮލަރު ރައީސް މީހާ ދޭގޮތައް ނަމަވެސް ތިޔަ ފުލެޓުތައް އަޅަންޖެހޭ.\nރިސްކު އެއީ ނުރައްކަލެއް ނޫން. ދިވެހޮ ބަހުން ނުރައްކާ ކިޔަނީ އެހެންކަމަކަށް. ލޯނަކީ އަބަދުވެސް ރިސްކު އެކުލެވޭ އެއްޗެއް. އެހެންވެގެން އައިއެމްއެފް ވެސް ވާރލްޑްބޭންކްވެސް އެ ބުނަނީ މަށްރޫއުތަކުން އިންގިލާބެއް ގެންނާނޭ. އިގްތިސާދީ ވާހަކަ ލިޔަން ނޭގޭ ..ތުން ގަލަން ބާއްވާފަ ފަންސުރު ނަގާ!\nގިރީސްސަވެސް ހައްދުފަހަނައަޅާވަރައް ލޯނުދެނީ ދަރަނިން ސަލާމެއްވުމަށޭކިޔާފާ މިމީހުން ބުނާއެއްޏެއް ކިހިނެއް ގަބޫލުކުރާނީ މާބޮޑައްނުރައްކަލެންނު.


މާސްޓަރ އޮފް އާރޓްސް ޕްރޮގްރާމް އިން ޑިޕްލޮމަސީ އެންޑް އިންޓަރނޭޝަނަލް ސްޓަޑީޒް (2 އަހަރު)\n2. 31 މާރޗް 2020 އަށް އުމުރުން 50 އަހަރު ފުރިފައި ނުވުން.\n5.3ރިކޮމެންޑޭޝަން ލެޓަރ. (އެކަޑެމިކް އަދި ޕްރޮފެޝަނަލް އެކްސްޕީރިއަންސްގެ)\n* މިމިނިސްޓްރީ ކޮންމެ ކޯހަކަށް ނޮމިނޭޓް ކުރުމަށް ހަމަޖެހިފައިވަނީ5ކެންޑިޑޭޓުންނެވެ. ނަމަވެސް މިސްކޮލަރޝިޕްގެ ފައިނަލް ސިލެކްޝަން ހެދުމަށް ހަމަޖެހިފައިވަނީ ތައިލޭންޑް އިންޓަރނޭޝަނަލް ކޯޕަރޭޝަން އެޖެންސީ (ޓައިކާ) އިންނެވެ. އަދި މިސްކޮލަރޝިޕަށް ހޮވުނުކަން ނުވަތަ ނޫންކަން އެނގޭނީ 2020 ވަނަ އަހަރުގެ މެއި މަހުގައެވެ.\n* މިމިނިސްޓްރީއަށް އެޕްލިކޭޝަން ހުށަހަޅުއްވާ ފަރާތްތަކުގެ ތެރެއިން މިސްކޮލަރޝިޕަށް ނޮމިނޭޓް ކުރެވޭ ކެންޑިޑޭޓުން މިމިނިސްޓްރީން އެންގުމުން، ޓައިކާގެ އެޕްލިކޭޝަން ފުރަން ޖެހިވަޑައިގަންނަވާނެއެވެ. ޓައިކާގެ އެޕްލިކޭޝަންއާއިއެކު ހުށަހަޅުއްވަން ޖެހިވަޑައިގަންނަވާނެ ލިޔުންތަކުގެ ތަފްސީލް މިއިޢުލާނާއިއެކު އަޕްލޯޑު ކުރެވިފައިވާ ގައިޑްލައިން ގައި ބަޔާން ކުރެވިފައިވާނެއެވެ. އެހެންކަމުން، އެޕްލިކޭޝަނާއި އެހެނިހެން ލިޔުންތަކުގެ އެޓެސްޓަޑް އަސްލު މިމިނިސްޓްރީއަށް ފޮނުއްވެވޭ ގޮތަށް ތައްޔާރުކޮށްފައި ބެހެއްޓުން އެދެމެވެ.\n2020 މާރިޗު 08 ވާ އާދިއްތަ ދުވަހުގެ 13.30 ގެ ކުރިން


Raees India safeer aa bahdhal kuravvaifi | Mihaaru\n03 ޑިސެމްބަރ 2018 - 16:439comments\nރައީސް އޮފީހުން ބުނީ މި ބައްދަލުވުމުގައި، ދެ ގައުމުގެ ގުޅުން އިތުރަށް ބަދަހިކުރުމާ ބެހޭ ގޮތުން ދެ ބޭފުޅުން މަޝްވަރާ ކުރެއްވި ކަމަށެވެ. ރާއްޖެ އާއި އިންޑިއާގެ ގުޅުން އިތުރަށް ބަދަހިކުރުމަށް މަޝްވަރާ ކުރެއްވި ދާއިރާތަކުގެ ތެރޭގައި ސިއްހީ، ތައުލީމީ، ޓެކްނޮލޮޖީ، ކުޅިވަރު، ގެދޮރު އިމާރާތްކުރުން، އުމްރާނީ ވަސީލަތްތައް ތަރައްގީ ކުރުން އަދި ފެނާއި ނަރުދަމާ ގާއިމްކުރުން ހިމެނެ އެވެ. އަދި ޒުވާނުންނާއި އަންހެނުން ބާރުވެރިކުރުވުމާ ގުޅޭ ގޮތުން ވެސް ރައީސާއި ސަފީރު މަޝްވަރާ ކުރެއްވި ކަމަށް ރައީސް އޮފީހުން ބުނެ އެވެ.\nRaees anna mahu India ah vadaigannavanee\nއިންޑިއާ ސަފީރު ވަނީ އާ ސަރުކާރުގެ ފުރަތަމަ 100 ދުވަހުގެ ވައުދުތައް ކާމިޔާބުކަމާ އެކީ ފުރިހަމަ ކޮށްދިނުމުގައި، އިންޑިޔާއިން އެއްބާރުލުން ދޭނެ ޔަގީންކަން ރައީސަށް އަރުވައި އެވެ. ވައުދުތައް ފުއްދުމުގައި އެކުގައި މަސައްކަތް ކުރުމަކީ ރާއްޖެ އާއި އިންޑިއާގެ ގުޅުމަށް އިތުރު ކުރިއެރުމެއް ލިބިގެންދާނެ ކަމެއް ކަމަށް ވެސް އޭނާ ވިދާޅުވި އެވެ.\nރައީސް އިބްރާހީމް މުހައްމަދު ސޯލިހް މި މަހު އިންޑިއާ އަށް ވަޑައިގަންނަވަން ވަނީ ހަމަޖެހިފަ އެވެ. މިދިޔަ މަހުގެ 17 ވަނަ ދުވަހު މަގާމުގެ ހުވާކުރެއްވި ރައީސް އިބްރާހިމް މުހައްމަދު ސޯލިހްގެ ރަސްމީ ފުރަތަމަ ދަތުރުފުޅާ ގުޅޭ ގޮތުން ދެ ގައުމުން އަދި ރަސްމީކޮށް ވަކި އެއްޗެއް ނުބުނެ އެވެ.\nރައީސް އިބްރާހިމް މުހައްމަދު ސޯލިހް ވެރިކަމާ ހަވާލުވެވަޑައިގަތުމަށް ފަހު، ރާއްޖެ އާއި އިންޑިއާގެ ގުޅުން އަންނަނީ ވަރަށް ބޮޑަށް ބަދަހި ކުރައްވަމުންނެވެ. އެމަނިކުފާނު މަގާމުގެ ހުވާކުރެއްވި ރަސްމިއްޔާތަށް އިންޑިއާގެ ބޮޑުވަޒީރު ނަރެންދުރަ މޮދީ ވަޑައިގެންނެވިއިރު، އާ ސަރުކާރުގެ ފޮރިން މިނިސްޓަރު ޝާހިދު ރަސްމީ ދަތުރެއްގައި އެންމެ ފުރަތަމަ ވަޑައިގަތީ ވެސް އިންޑިއާ އަށެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް ރާއްޖެ-އިންޑިއާ އަކިލެޝް މިޝްރާ އިންޑިއާ ޑިޕްލޮމެސީ ޑިޕްލޮމެޓިކް ގުޅުން


ވަޒީފާގެ ފުރުޞަތު: ސޮފްޓްވެއަރ ޑިވެލޮޕަރސް - އިންފޮމޭޝަން ކޮމިއުނިކޭޝަން ޓެކްނޮލޮޖީ ސެކްޝަން (ކޮންޓްރެކްޓް)\n21 އޮގަސްޓް 2019, 12:00 އިއުލާން\nމިކޮމިޝަނުގެ ނަންބަރު: (A)AB/2019/219 އިޢުލާނާއި ގުޅިގެން އެކަށީގެންވާ އަދަދަށް އެޕްލިކޭޝަން ފޯމު ހުށަހަޅާފައިނުވާތީ، މިމަޤާމަށް މީހުން ހޯދުމަށް އަލުން އިޢުލާނުކުރަމެވެ.\nމަހަކު 15000.00 (ފަނަރަ ހާސް ރުފިޔާ)\nމަހަކު 10000.00 (ދިހަ ހާސް ރުފިޔާ)\n(މަންތްލީ ޕާފޯމަންސް އިވެލިއުއޭޓް ކުރުމަށް ފަހު)\nސޮފްޓްވެއަރ އިންޖިނިއަރިންގ އިން ނުވަތަ ގުޅުންހުރި ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ގެ ސަނަދެއް ލިބިފައިވުން.\n3 އަހަރަށް ވުރެ ގިނަދުވަހު .NET އިން ސޮފްޓްވެއަރ ޑިވެލޮޕްކުރުމުގެ ތަޖުރިބާ ލިބިފައިވުން\nMsSQL ޑޭޓާބޭސް ބޭނުން ކުރުމުގެ 1 އަހަރުދުވަހުގެ ތަޖުރިބާ ލިބިފައިވުން\nMVC ފްރޭމްވޯކް ފަދަ ޑިޒައިން ޕެޓާންތައް ބޭނުންކޮށްގެން މަސައްކަތް ކުރުމުގެ ޤާބިލުކަމާއި ތަޖުރިބާ ލިބިފައިވުން.\nGit ނުވަތަ TFSފަދަ ވާޝަން ކޮންޓްރޯލް މެތަޑްތައް ބޭނުންކުރަން އެނގުމާއި އަދި ތަޖުރިބާ ލިބިފައިވުން.\nގްރެފިކްސް ޑިޒައިނިންގގެ ހުނަރު ހުރުމާއި، UI/UX ގެ ތަޖުރިބާ / ޤާބިލުކަން ހުރުން.\nސޮފްޓްވެއަރ ޑިވެލޮޕްމަންޓް ސައިކަލް، އަދި މެއިންޓެއިން ކުރާނެގޮތް ފުރިހަމައަށް އެނގުން.\nގިނަ ވަގުތު މަސައްކަތުގައި އުޅެވޭނެ ފަރާތެއް ކަމުގައިވުން.\nޕްރޮޖެކްޓް މެނޭޖްކުރުމުގެ ހުނަރު ހުރުން.\nއިލެކްޝަންސް މެނޭޖްމަންޓް ސިސްޓަމް އަދި އެޗް.އާރ މެނޭޖްމަންޓް ސިސްޓަމް ޑިވެލޮޕްކުރުން.\nސޮފްޓްވެއަރތަކަށް ބޭނުންވާ API’s ތައް ޑިޒައިންކޮށް ޑިވެލޮޕްކުރުން.\nއެހެން މީހުންނާއެކު މަސައްކަތްކޮށް އެޕްލިކޭޝަންތަކަށް ދިމާވާ މައްސަލަތައް ހައްލުކުރުން.\nސޮފްޓުވެއަރތަކުގެ ޑޮކިއުމެންޓޭޝަން އަދި ޔޫސަރ މެނުއަލްތައް ތައްޔާރުކުރުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 29 އޯގަސްޓް 2019 ވާ ބުރާސްފަތި ދުވަހުގެ 15:00ގެ ކުރިން އިލެކްޝަންސް ކޮމިޝަން (ޕޯޓްސް ކޮޕްލެކްސް ބިލްޑިންގ،5ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް ([email protected]) މެދުވެރިކޮށްވެސް ބަލައި ގަނެވޭނެއެވެ.\nސޮފްޓްވެއަރ ޑިވެލޮޕަރސްގެ މަޤާމަށް މާކުސް ދިނުމުގައި ބަލާނެ މިންގަނޑު\nމެނޭޖީރިއަލް ސަރވިސްގެ ގިންތީގެ ވަޒީފާތަކަށް ކުރިމަތިލާ ފަރާތްތައް ޝޯޓްލިސްޓް ކުރާނީ ތަޢުލީމާއި، މަސައްކަތާއި، ތަޖުރިބާއާއި، ތަމްރީނާއި، ހުނަރުގެ މާކުހަށް ބެލުމަށްފަހު ލިބޭ މާކުހުގެ މަތީ ތަރުތީބަށް ބަލައިގެންނެވެ.


Mivarunves High Heels Ah Aranvaane! - Vaguthu\nމިވަރުންވެސް ހައި ހީލްސްއަށް އަރަންވާނެ\nހޮލީވުޑްގެ މަޝްހޫރު ތަރި ޝެރޮން ސްޓޯންއަށް ވަނީ ވަރަށް ފަހުން މީހާގެ ފަޔާއި ނުގުޅޭ ފައިވާނަކަށް އެރުމުގެ ސަބަބުން ބޮޑު ލަނޑެއް ލިބިފައެވެ. މިގޮތުން6އިންޗީގެ އުސް މިން ހުންނަ ހައި ހީލްސްއަކަށް އަރައިގެން ޝެރޮން ސްޓޯން އެމެރިކާގެ ލޮސް އެންޖެލިސްގެ ބެވާރލީ ހިލްސްގައި ހިނގާފައި ދަނިކޮށް ވެއްޓުނުތަން ވަނީ އެތައް ބަޔަކަށް ފެނިފައެވެ. ޝެރޮން ވެއްޓުނު އިރު އޭނާ ދިޔައީ އޭނާގެ އެކުވެރިންތަކަކާއި އެކު މެންދުރުގެ ނާސްތާއެއް ރެސްޓޯރެންޓެއްގައި ކުރުމަށްފަހު ގެޔަށެވެ.\nއުމުރުން 59 އަހަރުގެ ޝެރޮން ސްޓޯން ވަނީ އޭނާ ވެއްޓުމާއިއެކު އޭނާއަށް އެހީތެރިވާން އައި މީހުންގެ އެހީގައި ތެދުވެ ބަލަން ތިބި މީހުންނަށް އަމާޒުކޮށް ހީލައި 'ތަމްބްސް އަޕް' އެއް ދީފައެވެ. ބައެއް ފަރާތްތަކުން ވަނީ ސޯޝަލް މީޑިޔާގައި މި ހާދިސާގެ ޒިންމާ އުފުލަންޖެހޭނީ އެމެރިކާގެ ލޮސް އެންޖެލިސްގެ އަޑިގުޑަން މަގުތަށް ހެދުމާއި ހަވާލުވެ ތިބޭ ފަރާތްތައްކަމަށް ބުނެފައެވެ. މިފަދަ މަގުތަކުގައި މިފަދަ އެތައް ހާދިސާއެއް ކޮންމެ ދުވަހަކުވެސް ހިނގަމުންދާކަމަށް ސޯޝަލް މީޑިޔާގައި އެތައް އާންމުންނެއް ބުނެފައިވާއިރު ޝެރޮން ސްޓޯން އަކީ މީގެ ތެރެއިން އެކަކެވެ.\nޝެރޮން ވެއްޓިފައިވަނީ ވަރަށް ތަދުވާނޭކަހަލަ ގޮތަކަށްކަމަށް ބައެއް ފަރާތްތަކުން ބުނާއިރު ތެދުވުމަށްފަހު ޝެރޮން ހުރީ ކޮންމެވެސް ވަރަކަށް މިކަމާއި ހައިރާންވެފައިކަން ހާދިސާގެ އާންމުވެފައިވާ ފޮޓޯތަކުން ވަނީ ދައްކުވައިދީފައެވެ. ބައެއް މީހުންނަށް ޝެރޮންގެ ހާދިސާއަށްވުރެ މުހިންމުވީ ޝެރޮންގެ އަތުގައި އަޅާފައި އޮތް އެންގޭޖްމެންޓް އަނގޮޓިއެވެ. މި އަނގޮޓިއާއި ބެހޭގޮތުންވެސް ބައެއް މީހުން ސޯޝަލް މީޑިޔާގައި ސުވާލުއުފައްދާފައިވާއިރު އަނެއްބައި ފަރާތްތަކުން ދަނީ ލޮސް އެންޖެލިސްގެ މަގުތައް ހެދުމުގައި ހަރަކާތްތެރިވާ ފަރާތްތަކަށް ފާޑުކިޔައި މަގުތައް ރަނގަޅު ފެންވަރަކަށް ހެދޭނީ ކޮން އިރަކުންތޯ ސުވާލު އުފައްދަމުންނެވެ.\nމާޗް 5, 2018 12:23\nމާޗް 5, 2018 12:31\nހެހެ، ލިޔެފައޮތް އެއްޗަކާ ސުރުހީއަކާ މާބޮޑު ގުޅުމެއްނެތް..\nމާޗް 5, 2018 15:16\nމާޗް 5, 2018 15:56\nހަމައެކަނި ބޭރުގައުމުގައެކަންޔެއްނޫން މިހެން ވަނީކީ ރާއްޖޭގަ ވެސް މަދުންނަމަ ވެސް މި ހެން ވެފަ އެބަހުރި...


Taxi thah eh designer badhalu kurumuge usoolaai taxi meter ge aguthah haama kuranee - vNews.mv\nޓެކްސީތައް އެއް ޑިޒައިނަކަށް ބަދަލުކުރުމުގެ އުސޫލާއި ޓެކްސީ މީޓަރުގެ އަގުތައް ހާމަކުރަނީ\nއާމިނަތު ޝަފީޢާ 13 May 2019, 15:50\nޓެކްސީތަކުގައި ހަރުކުރާ މީޓަރުތަކުން ނަގާނެ އަގުތައް ކަނޑައަޅާފައިވާ ކަމަށާއި މި ރޯދަމަސް ނިމުމާއެކު އަގުތައް އިއުލާނުކުރާނެ ކަމަށް ޓްރާންސްޕޯޓު މިނިސްޓްރީން ބުނެފި އެވެ.\nޓްރާންސްޕޯޓު މިނިސްޓްރީގެ ސްޓޭޓް މިނިސްޓަރު އަހްމަދު އާދިލް ވިދާޅުވީ މީޓަރު ހަރުކުރުމަށްފަހު ފީ ނަގާނީ ދަތުރުގެ ދިގުމިނަށް ބަލައިގެން ކަމަށެވެ. އެހެންނަމަވެސް ދިގުމިނަށް އަރާ އަދަދު ކަނޑައަޅާނީ މިނިސްޓްރީން ކަމަށެވެ. މީޓަރުން ނަގާނެ ފީގެ މިންވަރު ކަނޑައަޅައި ނިންމާފައިވާ ކަމަށާއި މި ރޯދަމަސް ނިމޭއިރަށް އަގުތައް އިއުލާނުކުރާނެ ކަމަށްވެސް ވިދާޅުވި އެވެ.\nއާދިލް ވިދާޅުވީ ޓެކްސީތަކުގައި މީޓަރު ހަރުކުރުމަށްފަހު ނަގާ އަގު އާންމުންނަށްވެސް އަދި ޑްރައިވަރުންނަށްވެސް ހިތްހަމަޖެހޭ އަދަދަކަށް ވާނެ ކަމަށެވެ.\nއާދިލް ވިދާޅުވީ ޓެކްސީތަކުގައި މީޓަރުގެ ގޮތުގައި ބޭނުންކުރަން ނިންމާފައިވަނީ މޯބައިލް އެޕްލިކޭޝަނެއް ކަމަށާއި މިއެޕްލިކޭޝަންގެ މިންގަނޑުތައް އަންނަ ހަފުތާގައި އާއްމުކުރާނެ ކަމަށެވެ. ރާއްޖޭގައި މިހާރުވެސް ޓްކްސީ ކުރުމުގައި ބައެއް ފަރާތްތަކުން ބޭނުންކުރަމުންދާ މޯބައިލް އެޕްލިކޭޝަންތައްވެސް މިނިސްޓްރީގެ މިންގަނޑުތަކަށް ފެތޭނަމަ އެ އެޕްލިކޭޝަންތަކަށް ހުއްދަދޭނެ ކަމަށްވެސް ވިދާޅުވި އެވެ.\nއާދިލް ވިދާޅުވީ މާލޭގައި ދުއްވާ ހުރިހާ ޓެކްސީތަކެއް އެއްޑިޒައިނަކަށް ބަދަލު ކުރަންވެސް ސަރުކާރުން ނިންމާފައިވާ ކަމަށެވެ. މާލޭގައި ދުއްވާ ގިނަ ޓެކްސީތައް ހުރީ ވަރަށް ބޮޑަށް ބާވެފައިކަން ފާހަގަކުރައްވަމުން އާދިލް ވިދާޅުވީ ހުރިހާ ޓެކްސީއެއް އެއް ކުލައަކަށާއި އެއް ޑިޒައިނަކަށް ބަދަލުކުރުމަށްވެސް މިހާރު ނިންމާފައިވާ ކަމަށެވެ.\nއާދިލް އިތުރަށް ވިދާޅުވީ އެއްގޮތަކަށް ޓެކްސީތައް ހުންނަ ނަމަ މާލެ އަންނަ ފަތުރުވެރިންނަށާއި އާންމުންނަށްވެސް ފަސޭހަތަކެއް ލިބޭނެ ކަމަށެވެ. ޓެކްސީތަކަށް ގެންނަން ނިންމާފައިވާ ބަދަލުތަކާ ބެހޭގޮތުން ޑްރައިވަރުންނަށް މި ރޯދަ މަހު މައުލޫމާތު ދޭނެ ކަމަށާއި މިބަދަލު ގެނައުމަށް ޑްރައިވަރުންނަށް އަހަރެއްހާ ދުވަހުގެ މުއްދަތެއް ދޭނެ ކަމަށްވެސް ވިދާޅުވި އެވެ.\nމާލޭގައި ދުއްވާ ޓެކްސީތަކުގެ ފެންވަރު ދަށްކަމުގެ ޝަކުވާއަކީ އާންމުންގެ ބޮޑު ޝަކުވާއެކެވެ. ޓެކްސީތަކުގެ މައްސަލަތައް ހައްލުކޮށް ޓެކްސީތައް އާކުރުމަށް 2016 ވަނަ އަހަރުން ފެށިގެން ބޭންކުތަކުން ލޯނުވެސް ދޫކުރެ އެވެ.


عيسى عليه السلام – 1 – Ilm\nعيسى عليه السلام – 1\nﷲ ތަޢާލާ ޤުރުއާނުގެ އެތައް ތަނެއްގައި، ނަޞާރާއިންގެ އަޤީދާގައި ﷲއަށް ދަރިކަލަކުވާކަމަށް ކުރާ ދަޢުވާ ދޮގުކުރައްވާފައިވެއެވެ. ނަޖްރާނުގެ ވަފުދެއް ރަސޫލުﷲ ﷺ އަރިހަށް އައިސް އެބައިމީހުންގެ ދައުވާ، ﷲ އަކީ3ފަރާތެއް ނަމަވެސް އެއްކައުވަންތަ ފަރާތެއްކަމަށް ބުންޏެވެ. އަދި ހިމެނިގެންވާ ފަރާތްތަކަކީ އެއީ ބައްޕަ، ދަރިފުޅު އަދި ރޫޙުލްޤުދުސް ކަމަށާއި އެމީހުންގެ ފިރުޤާތަކުގައި ކޮންމެވެސް ވަރެއްގެ ޚިލާފެއް މިކަމުގައި ހުރިކަމަށް ބުންޏެވެ. ނަޞާރާއިން މިގޮތައް ބުނަމުންދާތީވެ ﷲ ތަޢާލާ ޤުރުއާނުގެ ވަރަށް ގިނަތަންތަނުގައި ޢީސާ عليه السلام އަކީ ﷲގެ އަޅެއްކަމަށާއި، އެކަލާނގެ އެކަލޭފާނު އުފެއްދެވީ އެކަލޭފާނުގެ މަންމަގެ ރަޙިމުގައި އެހެންވެސް ޚަލްޤުތަކުން އުފައްދަވާގޮތަށް ކަމަށާއި އަދި އެކަލާނގެ އެކަލޭފާނު އުފެއްދެވީ ބައްޕަޔަކު މެދުވެރިވުމަކާއި ނުލައި، އާދަމްގެފާނު މަންމައަކާއި ބައްޕައަކުނުލައި ޚަލްޤުކުރެއްވި ފަދައިންނެވެ.\nމަރްޔަމް عليها السلام\nމަރްޔަމް عليها السلام ގެ ނަސަބުފުޅު\nމުޙައްމަދު ބުނު އިސްޙާޤު ވިދާޅުވާގޮތުގައި އެކަމަނާއަކީ:- މަރްޔަމް ބިންތު ޢިމްރާން ބުނު ބާޝިމް ބުނު އަމޫން ބުނު މީޝާ ބުނު ޙަޒްޤިޔާ ބުނު އަޙްރީޤް ބުނު މޫޘަމް ބުނު ޢަޒާޒިޔާ ބުނު އަމްޞިޔާ ބުނު ޔާވުޝް ބުނު އަޙްރީހޫ ބުނު ޔާޒިމް ބުނު ޔަހްފާޝާޠު ބުނު އީޝާ ބުނު އިޔާން ބުނު ރަޙްބަޢާމް ބުނު ސުލައިމާން ބުނު ދާވޫދު عليه السلام އެވެ.\nޒަކަރިއްޔާ عليه السلام ގެ އަބިކަނބަލުންގެ އުޚްތެއްގެ، ހަންނާ ކިޔާ ދަރިކަނބަލަކު ހުއްޓެވެ. އޭނާ ކައިވެނިކޮށްގެން އުޅުނީ ބަނީ އިސްރާއީލުގެ ވެރިއެއްކަމުގައިވާ ޢިމްރާންއާއެވެ. ވަރަށް ގިނަ އަހަރުތަކެއް ވަންދެން މިދެމަފިރިންނަށް ދަރިޔަކު ނުލިބިތިއްބެވެ. ކޮންމެފަހަރަކު ހަންނާއަށް އެހެން އަންހެން ކަނބަލަކު، ދަރިއަކާއެކު ފެންނަ ހިނދު، ދަރިއަކަށް އެދޭ އެދުން އިތުރުވެގެން ދެއެވެ. އެތައް އަހަރުތަކެއް ވޭތުވެގެން ދިޔަކަމަށްވިއަސް އެކަމަނާގެ އުންމީދު ގެއްލިގެން ނުދެއެވެ. އެކަމަނާ ޤަބޫލުކޮށްގެން ހުރީ އެއްދުވަހަކުން ﷲ ތަޢާލާގެ ބަރަކާތުން ދަރިއަކު ލިބި، އެކުއްޖާއަށް އެކަމަނާގެ މައިވަންތަކަމުގެ ލޯބި އޮއްސަވާލެވޭނެކަމަށެވެ.\nއެއްދުވަހަކު ޢާލަމްތަކުގެ ވެރިއިލާހަށް އެނބުރިވަޑައިގެން އެކަމަނާއަށް ދަރިއަކު ދެއްވުމަށް އެދި އާދޭސް ދެންނެވިއެވެ. ދަރިއަކު ދެއްވަފިނަމަ އޫރުޝަލިމްގައިވާ ﷲ ގެ ގެކޮޅުގެ ޙިދުމަތަށް އެކުއްޖާ ޚާއްޞަކުރައްވާނެކަމަށްވެސް ދެންނެވިއެވެ. ﷲ ތަޢާލާ އެކަމަނާގެ ދުޢާ އިޖާބަކުރައްވަވާ، އެކަމަނާ ބަލިވެ އިންނެވިކަން އެނގުނެވެ. އެއަށްފަހު މީސްތަކުންގެ ތެރޭގައި އެއަށްވުރެ އުފާވެރި އަންހެނަކު ނުވެއެވެ. އެކަމަނާ އާއި ފިރިކަލުން ޢިމްރާން ﷲ ގެ ރަޙްމަތަށް ޝުކުރުއަދާކުރިއެވެ.\nއެހެނެއްކަމަކު ހަންނާ ބަލިވެ އިންނަވަނިކޮށް ފިރިކަލުން ޢިމްރާން އަވަހާރަވިއެވެ. އެކަމަނާ އެކަމާ ވަރަށް ހިތާމަކުރެއްވިއެވެ. އެއީ އެކަމަނާއާއި ފިރިކަލުން އެހާ ޒަމާންވަންދެން ކުރަމުންއައި އިންތިޒާރުގެ ފޮނިކަން އިމްރާނަށް ނުފެންނާނެތީއެވެ. ހަންނާ ވިހެއީ އަންހެން ކުއްޖެއްކަމުން، އެކަމަނާ އަނެއްކާ ﷲ އަށް ދުޢާ ދެންނެވިއެވެ. “ދެން، އެކަމަނާ، އެ ދަރިކަނބަލުންނާއިގެން ރައްކާވިހިނދު، ވިދާޅުވިއެވެ. އަޅުގެ ވެރިރަސްކަލާކޯއެވެ! ހަމަކަށަވަރުން، އަޅު ވިހޭ ދަރިޔަކީ، އަންހެން ކުއްޖެކެވެ. އެކަމަނާ ރައްކާވީ، ކޮންކަހަލަ ކުއްޖެއްކަން ﷲ ދެނެވޮޑިގެންވެތެވެ. (އެކަމަނާ ދެންނެވިއެވެ.) ފިރިހެންކުއްޖަކު އަންހެންކުއްޖަކާ އެއްފަދައެއްނޫނެވެ. އަދި، ހަމަކަށަވަރުން، އެ ދަރިކަނބަލުންނަށް مريم އޭ ނަންދީފީމެވެ. އަދި، ހަމަކަށަވަރުން، رحمة ން ބޭރުކުރައްވާފައިވާ شيطان އާގެ ކިބައިން، އެ ދަރިކަނބަލުންނާއި، އެ ދަރިކަނބަލުންގެ ދަރިފަސްކޮޅު، ރައްކާތެރިކޮށްދެއްވުމަށްއެދި، އިބަރަސްކަލާނގެ حضرة އަށް ދަންނަވަމެވެ.” (سورة آل عمران: 36)\nހަންނާގެ ނަދުރު ފުއްދުން ބޮޑުކަމަކަށްވެ، ކަންބޮޑުވުން އިތުރުވެގެން ދިޔައީ މިސްކިތުން އަންހެން ކުދިން ޚިދުމަތުގައި ބޭނުންނުކުރާތީއެވެ. ނަމަވެސް އެކަމަނާގެ ދައްތަގެ ފިރިކަލުން ޒަކަރިއްޔާ عليه السلام އެކަމަނާ ހިތްހަމަޖައްސަވައި ދެއްވިއެވެ. އެކަލޭފާނު ވިދާޅުވިއެވެ. ﷲ ތަޢާލާ ކަމަނާއަށް ތިޔަލިބުނު ދަރިފުޅު މޮޅަށް ދެނެވޮޑިގެންވެއެވެ. އަދި އެކަލާނގެ ކަމަނާފަރާތުން އެކުއްޖާފުޅު ޤަބޫލުކުރައްވާނެތެވެ. ދެން އެކަމަނާ އެދަރިފުޅު(ގެންގުޅެވޭ ވަރަށް ބޮޑުވުމުން) ފޮށާއަކުން އޮޅާލައްވާފައި އިސް ފަރީސީންނާއި ޙަވާލުކުރިއެވެ. އެކުއްޖާއަކީ އަންހެން ކުއްޖަކަށްވުމުން ބަލަހައްޓާނެ ފަރާތަކާމެދު މިސްކިތުގެ ބޮޑުން އިޚްތިލާފުވިއެވެ. މިކުއްޖާފުޅަކީ އެންމެ ފަހުން އެމީހުންގެ ހުންނެވި ވެރިމީހާގެ ދަރިފުޅުކަމުން އެންމެންވެސް އެކުއްޖާގެ ކަންތައްތަކާ ހަވާލުވާން ބޭނުންވިއެވެ. ޒަކަރިއްޔާ عليه السلام ބޮޑުންނަށް ވިދާޅުވިއެވެ. “ތިމަންނާއަކީ އެކުއްޖާފުޅުގެ މަންމަފަރާތު ބޮޑުދައިތަގެ ފިރިކަލުންނެވެ. އަދި އެކުއްޖާފުޅާއި މިސްކިތުގެ ފަރާތުން އެންމެ ކައިރި ގުޅުމެއް އޮތީ ތިމަންކަލޭފާނާއެވެ. އެހެންވީމާ އޭނާގެ ކަންތައްތަކަށް ތިޔަބައިމީހުންނަށްވުރެ، ތިމަންކަލޭފާނު ރައްކާތެރިވާހުށީމެވެ.”\nއެބައިމީހުންގެ އާދަޔަކަށްވެފައި އޮތީ އިޚްތިލާފު އުފެދޭކަންކަމުގައި ގުރުއަތުލުންކަމުން، ގުރުއަތުލިއެވެ. ކޮންމެ މީހެއްގެ އަތަށް ދަނޑިކޮޅެއް ކޯރަށް އެއްލުމަށް ދިނެވެ. އެއެންމެން އެއްބަސްވިގޮތުގައި ފެންމަތީގައި އަޑިއަށް ނުގޮސް އޮންނަ ފަރާތަކާ އެކުއްޖާފުޅުގެ ބެލެހެއްޓުން ހަވާލުކުރާނީއެވެ. ޒަކަރިއްޔާ عليه السلام ފިޔަވައި އެހެން އެންމެންގެ ދަނޑިކޮޅުތައް އަޑިއަށް ދިޔައެވެ. އެހެންކަމުން މިޢަލާމާތުން، އެބައިމީހުން ﷲ ތަޢާލާގެ ޤަދަރަށް ރުހި އެކަލޭފާނާ ބެލެހެއްޓުން ހަވާލުކުރިއެވެ.\nއެއްވެސް ފަރާތަކަށް މަރިޔަމް عليها السلام އަރިހަށް ނުވަދެވޭނެގޮތް ޔަޤީންކުރެއްވުމަށްޓަކައި، މިސްކިތުގައި ވަކި ކޮޓަރިކޮޅެއް ހެއްދެވިއެވެ. އެކަމަނާ ބޮޑުވަމުން އަންނަވަރަކަށް ﷲ ތަޢާލާއަށް އަޅުކަންކުރުމުގައި ހީވާގިވެލެއްވިއެވެ. ޒަކަރިއްޔާ عليه السلام އެކަމަނާގެ ހާޖަތްތައް ފުއްދަވާދެއްވުމަށް ކޮންމެ ދުވަހަކު ޒިޔާރަތްކުރައްވަމުން ގެންދަވާތާ ދުވަސްތަކެއް ވޭތުވެގެންދިޔައެވެ. އެއްދުވަހަކު، އެކަލޭފާނު ހައިރާންވެ ވަޑައިގަތީ އެކަމަނާގެ ކޮޓަރިކޮޅުގައި ތާޒާ މޭވާހުންނާތީއާއި އެދުވަސްވަރަކީ މޭވާގެ މޫސުމަށް ނުވުމެވެ. އެކަލޭފާނަކީ އެކޮޓަރިކޮޅަށް ވަނުމުގެ ހުއްދަ އޮންނަ ހަމައެކަނި ފަރާތްކަމުން، އެމޭވާ އެތަނަށް އަންނަގޮތަކާމެދު ސުވާލުކުރިއެވެ. އެކަމަނާވިދާޅުވީ އެއީ ﷲ ތަޢާލާ ދެއްވި ރިޒްޤެއްކަމަށާއި އެކަލާނގެ އިރާދަކުރައްވާ މީހަކަށް ރިޒްޤުދެއްވާކަމުގައެވެ. މިހިސާބުން ޒަކަރިއްޔާ عليه السلام އަށް ވިސްނިވަޑައިގަތީ، މަރިޔަމް عليها السلام އެހެން އަންހެންތަކުންނަށްވުރެ މާތްކުރައްވައިފިކަމެވެ.\nއެހެންކަމުން، ޒަކަރިއްޔާ عليه السلام މަރްޔަމް عليها السلام ތަރުބިއްޔަތު ކުރެއްވުމަށް އިތުރަށް ވަގުތު ހޭދަކުރައްވަން ފެއްޓެވިއެވެ. މަރްޔަމް عليه السلام ބޮޑުފުޅުވެގެން އައީ ރެއާއި ދުވާލު ﷲ ތަޢާލާ ހަނދުމަކޮށް މަތިވެރިކޮށް އަޅުކަން ކުރެއްވުމުގައެވެ.\nޢަލީ ބުނު އަބީޠާލިބު ރަޟިޔަﷲ އަންހުގެ އަރިހުން ރިވާވެގެން ވެއެވެ. ރަސޫލުﷲ ﷺ ޙަދީޘްކުރެއްވިއެވެ. “ދުނިޔޭގެ އެންމެ ހެޔޮ އަންހެންކަބަލަކީ މަރްޔަމް ބިންތު ޢިމްރާނެވެ. އަދި ދުނިޔޭގެ އެންމެ ހެޔޮ އަންހެން ކަނބަލަކީ ޚަދީޖާ ބިންތު ޚުވައިލީދެވެ.” (ޞަޙީޙުލް ބުޚާރީ)\nމަރްޔަމް عليها السلام ކޮޓަރިކޮޅުގައި ނަމާދަށް ހުންނަވަނިކޮށް، މަލާއިކަތަކު މީހެއްގެ ޞިފާގައި އެކަމަނާ އަރިހަށް ފައުޅުވިއެވެ. އެކަމަނާ ބިރުފުޅުން ދުޢާކުރެއްވިއެވެ.” އެކަމަނާ ވިދާޅުވިއެވެ. ހަމަކަށަވަރުން، ތިބާގެ ކިބައިން ސަލާމަތް ކުރެއްވުމަށް، رحمن ވަންތަ ރަސްކަލާނގެ حضرة ން އަހުރެން ވާގިއެދި، ރައްކާތެރިކަން ލިބިގަންނަމެވެ. ތިބާއަކީ (ﷲ އަށް) ބިރުވެތިވާ މީހަކު ކަމުގައި ވަނީނަމައެވެ. އެ ملائكة އާ ވިދާޅުވިއެވެ. ހަމަކަށަވަރުން، ތިމަންނާއަކީ، ކަމަނާގެ ވެރިރަސްކަލާނގެ ފޮނުއްވި رسول އަކީމެވެ. ހެޔޮލަފާ، صالح ފިރިހެން ދަރިކަލަކު ކަމަނާއަށް ދެއްވުމަށްޓަކައެވެ. އެކަމަނާ ވިދާޅުވިއެވެ. ތިމަންނާއަށް ދަރިއަކު ލިބޭހުށީ ކޮންފަދައަކުންތޯއެވެ؟ ތިމަންގެ ގައިގައި އެއްވެސް آدم ގެދަރިޔަކު ބީހިފައެއްނުވެއެވެ. އަދި ތިމަންނާއީ، ކަސްބީއަކު ކަމުގައިވެސް ނުވަމެވެ. އެ ملائكة އާ ވިދާޅުވިއެވެ. ކަންހުރީ އެފަދައިންނެވެ. ކަމަނާގެ ވެރިރަސްކަލާނގެ وحى ކުރެއްވިއެވެ. އެއީ ތިމަންރަސްކަލާނގެއަށް ދާދިފަސޭހަ ކަމެކެވެ. އަދި ތިމަންރަސްކަލާނގެ حضرة ން މީސްތަކުންނަށް ފޮނުއްވި آية އެއް ކަމުގައްޔާއި، رحمة އެއްކަމުގައި، އެ ދަރިކަލުން ލެއްވުމަށްޓަކައެވެ. ކަނޑައެޅި ނިމިފައިވާ ކަމެއްކަމުގައި އެކަންތައްވިއެވެ.” (سورة مريم: 21-18)\nމަލާއިކަތާގެ ޒިޔާރަތުގެ ސަބަބުން މަރްޔަމް عليها السلام ވަރަށް ކަންބޮޑު ހާސްވެ އިންނަވަނިކޮށް މަސްތައް ފާއިތުވެގެން ދިޔައެވެ. ފިރިޔަކާ ނުލައި ދަރިއަކު އުފަންވާނީ ކިހެނެއްތޯއެވެ؟ ފަހުން، އެކަމަނާއަށް ހަށިގަނޑު ތެރެއިން އެއްޗެއް ތޮޅޭކަން އިޙްސާސްކުރެވެން ފެށިއެވެ. އެކަމާ ހިތްބުރަވެގެންވާ ޙާލު ބައިތުލް މަޤްދިސް ދޫކޮށް އެކަމަނާގެ އުފަން ރަށްކަމުގައިވާ ނަޞްރާނަތުގެ ދަނޑުވެރިކަންކުރާ ގެއަކަށް ބަދަލުވިއެވެ. އެއީ މީސްތަކުންގެ ކިބައިން ފޮރުވެގަތުމަށެވެ.\nނަމަވެސް ބިރުވެރިކަމާ މޮޅިވެރިކަން އެކަމަނާގެ ހިތުން ފިލައިގެން ނުދެއެވެ. އެކަމަނާއަކީ އެންމެ ހެޔޮލަފާ މީހުންގެ އާއިލާގެ ބޭފުޅެކެވެ. އެކަމަނާގެ ބައްޕައަކީ ނުބައި މީހެއްނޫނެވެ. އަދި މަންމައަކީ އަބުރުގެއްލިފައިވާ ނުޠާހިރުކަނބަލެއް ނޫނެވެ. އެކަމަނާގެ އަބުރާ ޢިއްޒަތް މީސްތަކުން ކަތިލާތަން ބަލަން އެކަމަނާއަށް ކުޅަދާނަވާނީ ކިހިނަކުންތޯއެވެ؟\nބުނެވޭގޮތުގައި، މަރްޔަމް عليها السلام އާލާސްވެ އިންނަވާ، އެކަމަނާގެ ބޮޑުދައިތަގެ އަރިހަށް ދިއުމުން އެކަމަނާ ވިދާޅުވިއެވެ. ތިމަންނާއަށް ހީވަނީ ތިމަންގެއާލާސްވެ އިންނެވިފަދައިން ކަމަނާވެސް އާލާސްވެ އިންނަވާހެންނެވެ. މަރްޔަމް عليها السلام ޖަވާބުގައި ވިދާޅުވީ، އެކަމަނާއަށްވެސް އެހެން އިޙްސާސް ކުރެވޭކަމަށެވެ. ދެން އެކަމަނާގެ ބޮދުދައިތަ ވިދާޅުވިއެވެ. “ތިމަންނައަށް ކަމަނާގެ ރަޙިމުގައިތިޔަވާ ފަރާތަށް ތިމަންގެ ރަޙިމުގައިވާ ފަރާތް ސަޖިދަކުރާތަން އެބަފެނެއެވެ.”


Saudi askariyyaage noosveringe bahdhaluvumeh furathama faharah anhenaku husha halhaifi | Atoll News\nސައުދީ އަސްކަރިއްޔާގެ ނޫސްވެރިންގެ ބައްދަލުވުމެއް ފުރަތަމަ ފަހަރަށް އަންހެނަކު ހުށަހަޅައިފި\nޝާއިޢުކުރީ: ފާޠިމަތު ފާޒިހާ ޖުލައި 14, 2021, 22:26\nސައުދީ އަރަބިއްޔާގެ އަސްކަރިއްޔާގެ ނޫސްވެރިންގެ ބައްދަލުވުމެއް ފުރަތަމަ ފަހަރަށް އަންހެނަކު ހުށަހަޅައިފި އެވެ.\nއެ ނޫސްވެރިންގެ ބައްދަލުވުމަކީ ހައްޖުގެ ސެކިއުރިޓީގެ ކަންކަން ހަމަޖެހިފައިވާ ގޮތުގެ މައުލޫމާތު ދިނުމަށް ބޭއްވި ބައްދަލުވުމެކެވެ. އެ ބައްދަލުވުން ފެށުމުގޮތުގައި ނޫސްވެރިންނަށް ބައްދަލުވުމާއި ގުޅޭ ތަފްސީލް ދިނީ އަސްކަރިޔާގައި މަސައްކަތް ކުރާ އޮފިސާ އަބީރު އަލް ރަޝީދު އެވެ.\nއަބީރުގެ ހުށަހެޅުމާއި އަސްކަރިއްޔާގައި އަންހެނުންނަށް ފުރުސަތު ހުރިކަން ދައްކައި ދިނުމަށް ފެށި މި މަސައްކަތަށް ގިނަ ބައެއްގެ ތައުރީފު ދަނީ ލިބެމުންނެވެ. އަދި އެ ފަހުރުވެރި ޝަރަފި އަބީރަށް ލިބުމުން ގިނަ ބަޔަކު ދަނީ މަރުހަބާ ކިޔަމުންނެވެ.\nސައުދީ އަސްކަރިއްޔާއަށް އަންހެނުން ވަނުމުގެ ފުރުސަތު ހުޅުވާލީ މިއަހަރުގެ ފެބްރުއަރީ މަހު އެވެ. މި ފުރުސަތު އަންހެނުންނަށް ދީފައިވަނީ ސައުދީގައި އިއުލާން ކޮށްފައިވާ “ވިޝަން 2030” ގެ ދަށުންނެވެ.\nސައުދީ އަސްކަރިއްޔާގައި އަންހެނުންނަށް ވަޒީފާ އަދާ ކުރެވޭ ދާއިރާތަކުގެ ތެރޭގައި މެޑިކަލް ސާވިސް، އެއްގަމާއި ކަނޑު އަދި ވައިގެ ސިފައިންގެ ބައިގެ އިތުރުން ސްޓްރެޓެޖިކް މިސައިން ފޯސް ހިމެނެ އެވެ.\nސައުދީގެ “ވިޝަން 2030” ގެ ދަށުން ހަރަމް ފުޅުގައި އަންހެން ފުލުހުންވެސް މިހާރު ސެކިއުރިޓީންގެ ގޮތުގައި ތިބެ އެވެ. އަދި އަންހެނުންނަށް އެއްގަމު އުޅަނދު ދުއްވުމުގެ ލައިސަންސް ދިނުމާއި މަހުރަމަކާއި ނުލައި އެކަނި ކާރު ދުއްވުމުގެ ހުއްދަ ދީފައިވެ އެވެ.


މެންބަރު މަޙްމަދު މަޙްލޫފްގެ ބައްޕަ މިސްކިތުގައި ދުޢާ ކުރައްވަން ހުންނަވަނިކޮށް ފުލުހުން އޭނާ ޣައިރު ޤާނޫނީކޮށް ހައްޔަރުކުރިކުރުން ކުށްވެރިކުރަން – Maldivian Democratic Party\n08 ޑިސެމްބަރު 2017\nމެންބަރު މަޙްމަދު މަޙްލޫފްގެ ބައްޕަ މިސްކިތުގައި ދުޢާ ކުރައްވަން ހުންނަވަނިކޮށް ފުލުހުން އޭނާ ޣައިރު ޤާނޫނީކޮށް ހައްޔަރުކުރިކުރުން ކުށްވެރިކުރަން\nމިއަދު ހުކުރު ނަމާދަށްފަހު އިސްލާމީ މަރުކަޒުގައި ދުޢާ ކުރައްވަން ހުންނަވަނިކޮށް ޢަބްދުﷲ ޔާމީންގެ ސަރުކާރުން ފުލުހުން ފޮނުވައި ބޫޓާއެކު މިސްކިތަށް އަރައި ރައްޔިތުންގެ މަޖިލީހުގެ މެންބަރު އަޙްމަދު މަޙްލޫފްގެ ބައްޕަ މުޙައްމަދު ހައްސާން ހައްޔަރުކުރި ކުރުން ދިވެހި ރައްޔިތުންގެ ޑިމޮކްރަޓިކް ޕާޓީން ކުށްވެރިކުރަމެވެ.\nއަޙްމަދު މަޙްލޫފްގެ ބައްޕަ ދުޢާ ކުރައްވަން ހުންވަނިކޮށް މިއަދު ހައްޔަރުކުރި އިރު، އެހެން ފަހަރަކު ދުޢާ ކުރި މައްސަލައެއްގައި ބުރާސްފަތި ދުވަހުވެސް އޭނާ ވަނީ ފުލުހަށް ހާޒިރުކޮށްފައެވެ.\nމިއީ ޢަބްދުﷲ ޔާމީންގެ ސަރުކާރު ހަމައިން ނެއްޓިފައިވާކަމާއި އަނިޔާވެރިކަން އިންތިހާއަށް ގޮަސްފައިވާކަމުގެ ހެއްކެކެެވެ.\nސަރުކާރުގެ އެންގުމަށް ފުލުހުން އަޙްމަދު މަޙްލޫފްގެ ބައްޕަ ޣައިރު ޤަނޫނީގޮތުން ހިފާ ހައްޔަރުކޮށް އޭނާއަށް ގޯނާ ކުރަމުން އެގެންދަނީ އަޙްމަދު މަޙްލޫފަށް ޖެއްސުންކޮށް އަނިޔާވެރިވުމުގެ ގޮތުންކަމަށް ދެކެމެވެ. އަދި މި ސަރުކާރަކީ ސިޔާސީ ފަރާތްތަކަށް އަނިޔާވެރިވުމުގެ އިތުރަށް އެމީހުންގެ މައިންބަފައިންނާއި ޢައިލާގެ ފަހަތުންވެސް ދުވަމުންދާ އެންމެ ދަށުދަރަޖައިގެ ސަރުކާރެކެވެ.\nމިއަދުގެ ހުކުރު ޚުތުބާގައި އިޒްރޭލްގެ އަނިޔާވެރިކަމާއި ޤުދުސްގެ ވާހަކަ ދުލުން ދެއްކުމަށްފަހު، ދެން މިފެންނަނީ މިސްކިތުގައި ދުޢާކުރަން ހުންނަ ރައްޔިތު މީހާ ދެ އަތުން ހައްޔަރުކޮށްގެން އަނިޔާވެރިކަމާއެކު ގެންދާތަނެވެ.\nއިސްލާމީ އުސޫލުތަކާއި ދުނިޔޭގެ ހަމަތަކާ އިންސާފު ނެތިކޮށްލައި، މި ޤައުމުގައި ޢަބްދުﷲ ޔާމީންގެ ސަރުކާރުން ހިންގަމުންގެންދާ ޖަރީމާތައް ވަގުތުން ހުއްޓާލުމަށް އެމްޑީޕީން ގޮވާލަމެވެ. އަދި އަޙްމަދު މަޙްލޫގެ ބައްޕަ ވަގުތުން މިނިވަން ކުރުމަށް ގޮވާލަމެވެ.


ހަފްތާ ބަދިގެ – އޯރިއޯ ޕުޑިންގް – Haftha\nThu,4June, 2020, 2:26 pm\nހަފްތާ ބަދިގެ – އޯރިއޯ ޕުޑިންގް\n2 ޕެކެޓް އޯރިއޯ ބިސްކޯދު\n½ ޖޯޑު ކޯންފްލާރ\n½ ޖޯޑު އަންސޯލްޓަޑް ބަޓަރު\n6 ބިހުގެ ގޮބޮޅި\n2 ޖޯޑު ދިޔާ ކިރު\n2 މޭޒުމަތީ ސަމުސާ ކޮކޯ ޕައުޑަރު\nކޮންޓެއިނަރެއްގައި ހަކުރު، ކިރު އަދި ކޯންފްލާރ ރަނގަޅަށް އެއްކޮށްލާާށެވެ. ބިހުގެ ގޮބޮޅިތައް ރަނގަޅަށް ގިރާލުމަށްފަހު މިމިކުސްގެ ތެރެއަށް އެއްކޮށްލާށެވެ.\nއުނދުން މައްޗަށް ތަވައެއް އުދައި، މިމިކުސް މަޑުގިނީގައި ދޭފަތަކުން ހަލަމުން ކައްކާލާށެވެ. މި މިކުސް ކެކުމުން އުނދުން މަތިން ބޭލުމަށްފަހު މީގެ ތެރެއަށް ބަޓަރު އަދި އެސެންސް ކޮޅު އަޅާލުމަށްފަހު ރަނގަޅަށް އެއްކޮށްލާށެވެ.\nރަނގަޅަށް އެއްވުމުން މި މިކްސްގެ މަތި ބަންދުކުރުމަށްފަހު ފިނިކުރުމަށް ފްރިޖްގައި3ގަޑިއިރު ބަހައްޓާލާށެވެ.\nޓްރޭއެއްގެ ފޫ ފޮރުވޭވަރަށް އޯރިއޯ ބިސްކޯދުތައް އަތުރާލާށެވެ. އަދި މި ބިސްކޯދުތަކުގެ މައްޗަށް ދިޔާ ކިރުކޮޅެއް ބުރުވާލުމަށްފަހު ބިސްކޯދުތައް ކުޑަކޮށް ފޯކޮށްލާށެވެ. އެއަށްފަހު ކޮކޯ ޕައުޑަރު ކޮޅެއް މި ބިސްކޯދުތަކުގެ މައްޗަށް ބުރުވާލުމަށްފަހު ފިނިކުރަން ފްރިޖަށް ލީ ކްރީމްގަނޑު މި ބިސްކޯދުތަކުގެ މަތީގައި ފަތުރާލާށެވެ.\nއިތުރު ފުރިހަމަކަމެއް ގެނައުމަށް އޯރިއޯ ބިސްކޯދުކޮޅެއް ފުނޑު ކޮށްލުމަށްފަހު މި ކުރީމްގަނޑުގެ މައްޗަށް ބުރުވާލާށެވެ. ބޭނުންނަމަ އޯރިއޯ ލޭޔާރ ވެސް ހެދިދާނެއެވެ. ދެން އެހެނީ ތައްޔާރުވެ ނިމިފައެވެ. ފިނިކޮށްލައިގެން ކާލަން ވަރަށް މީރު ވާނެއެވެ.\nމެންބަރު ހުސެއިން އާއި ޝިޔާމަށް ދިން އަނިޔާއަކީ ޓެރަރިޒަމްގެ އަމަލެއް: ޖަމީލު


Hayyaru Kohfai Huri Meehakah Fuluhun Aniyaakuri Mahsala Thahgeeg Kuran Fashaifi - Vaguthu\nހައްޔަރުކޮށްފައި ހުރި މީހަކަށް ފުލުހުން އަނިޔާކުރި މައްސަލަ ތަޙްޤީޤު ކުރަން ފަށައިފި\nހައްޔަރުކޮށްފައިވާ މީހަކަށް ފުލުހުން އަނިޔާކުރާ މަންޒަރު ފެންނަ ކަމަށް ބުނާ ވީޑިއޯގެ ސްކްރީން ޝޮޓެއް\nރޭ އިދިކޮޅު ފަރާތްތަކުން ކުރި މުޒާހަރާއެއްގެ ތެރެއިން ފުލުހުން ހައްޔަރުކުރި މީހަކަށް އަނިޔާކުރި ކަމަށް ބުނާ މައްސަލަ ފުލުހުން ތަޙްޤީޤު ކުރަން ފަށައިފިއެވެ.\nމުޒާހަރާގެ ތެރެއިން ހައްޔަރުކޮށް ފުލުހުންގެ ވެހިކަލަކަށް އަރުވާފައި ހުރި މީހެއްގެ ގައިގައި އެވެހިކަލަށް އެރި އާދައިގެ ހެދުމުގައި ތިބި ދެމީހުން އަނިޔާ ކުރި ކަމަށް ބުނާ މައްސަލަ ފުލުހުންގެ ޕްރޮފެޝަނަލް ސްޓޭންޑާޑްސް ކޮމާންޑުން ތަޙްޤީޤު ކުރަމުން އަންނަ ކަމަށް ފުލުހުންގެ ތަރުޖަމާން ސުޕްރިންޑެންޓެންޓް އޮފް ޕޮލިސް އަހްމަދު ޝިފާން ވިދާޅުވިއެވެ.\nމީސް މީޑިއާގައި އާންމުވެފައިވާ ވީޑިއޯ އަކުން ފެންނަ ގޮތުގައި އޭނާ ހައްޔަރުކޮށް ފުލުހުންގެ ވެހިކަލްގެ ތެރޭގައި ހުއްޓާ ވެހިކަލަށް އަރާ ދެމީހުން އޭނާގެ ގައިގައި ޖަހައެވެ. އެދެމީހުން ތިބީ އާދައިގެ ހެދުމުގައި ނަމަވެސް އެއީ ދެފުލުހުން ކަމަށް ވެއެވެ. ހައްޔަރުކުރި މީހާ އާއި ދެފުލުހުން މުއާމަލާތް ކުރާއިރު ވެހިކަލް ތެރޭގައި އެސްއޯ ފުލުހުން ވެސް ތިބެއެވެ. ނަމަވެސް އެސްއޯ ފުލުހުން އެއްވެސް ކަމެއް ކުރާ މަންޒަރެއް ވީޑިއޯއަކުން ނުފެނެއެވެ.\nWhy is @PoliceMv allowing people to jump into their vehicle and beat the arrested protestor. @Shiftu10 in Maafannu police #FreeShiftuNow @USAmbKeshap @amnesty @EU_Maldives @JamesDauris #MaldivesInCrisis #StateOfEmergency #SupremeCourtOrder #FreeAllPoliticalPrisoners pic.twitter.com/uvcSgolEuM\n— aminath nadira? (@a_nadraa) February 23, 2018\nފުލުހުންގެ އަނިޔާ ލިބުނު ކަމަށް ބުނާ މީހާ ވަނީ ރޭ ހައްޔަރުކުރުމަށް ފަހު ދޫކޮށްލާފައެވެ. އޭނާ އަށް އަނިޔާވެފައިވާ ކަމަށް ބުނާ ފޮޓޯތަކެއް ވެސް މިއަދު މީސް މީޑިއާގައި ވަނީ ދައުރުވެފައެވެ.\nފެބުރުއަރީ 24, 2018 17:08\nފެބުރުއަރީ 24, 2018 17:12\nފުލުހުންނެއް ނޫން އަނިޔާކުރީ.3މީހުންގެ ރޭވުމެއް އެއީ. ވީޑިއޯ ނަގާފަ ހުރިގޮތުންވެސް އެނގޭ.\nފެބުރުއަރީ 24, 2018 17:14\nއަނިޔާ ކުރާމަންޒަރެއް ނުފެނުނު...!!!!\nތިމައްސަލަ ބަލާކަށް ނުވެސް ޖެހޭނެ. ތިއީ ޕޮލިހުންގެ ތެރޭގަ ހިތްހަމަ ނުޖެހުން އުފެއްދުމަށް ރާވައިގެން ހަދާފަ އޮތް ސީންއެއް. ބަލާލަބަލ ވޯޑިއޯ. އެރި ދެމީހުންގެ ހަރަކާތާ ވެހިކަލްގަ ހުރިމީހާގެ ހަރަކާތްތައް ފިލްމެއްހެން މޫވީ ކޮށްލާފަ.\nކޮބާ ތިކަމުގެ ހެއްކަކީ އަދި ގަރީނާ އަކީ. ފޮޓޯ ތަކަކީ އެއީ މިޒަމާނުގައި ހެއްކެއް އަދި ގަރީނާ އަކަށް ބޭނުން ކުރެވޭނެ އެއްޗެއް ނޫނޭ ތަމެން ކޮންސްޓްރަކްޓިވް އެވިޑެންސް ހުށައަޅާ އެއިރުން މަމެން ނަށް އިނގޭނީ ތިޔާ ކަމުގައި އެއްޗެއް ބުނަން. ދެން މުޒާހަރާ ކުރީ އެއީ ޑިފަމޭޝަން ގާނޫނާއި އެއްގޮތަށް ތޭ. ނޫން ދޯ. ސޯ ވަޓް. ހޫސް ނެކްސްޓް.\nފެބުރުއަރީ 24, 2018 17:37\nތަހުގީގީ ރިޕޯޓުގެ ނަތީޖާ: އަނިއާއެއްނުކުރޭ. ފުލުހުން އަމަލުކޮށްފައިވަނީ ޕްރޮފެޝެނަލްކަމާއެކު ގާނޫނީ އިމުގެތެރެއިން.\nފެބުރުއަރީ 24, 2018 17:42\nޖަހާތަނެއް ނުފެނޭ ހުސްފޭކް\nފެބުރުއަރީ 24, 2018 18:00\nމީކޯޗެއްތައް މިވީޑިއޯގަނެއް ދޯ ތިބުނާ އަހަރުމެން ބަލަން ބޭނުންވާ ކަހަލަ ވީޑިއިއޯއެއް މުޅިން ފޭކް ނިއުސް\nފެބުރުއަރީ 24, 2018 18:02\nފުލުހުން އަނިޔާ ނުކުރޭ. ފޭކު ވީޑިއޯ އެއް. ވީޑިއޯއިން ނުފެނޭ އަނިޔާ ކުރާތަނެއް\nފެބުރުއަރީ 24, 2018 18:28\nއަނިޔާ ކުރާ މަންޒަރެއް މަށަކަށް ނުފެނޭ! ޥެދާނެ ދެލޯކަނީ ކަމަށް ވެސް! ޢެކަމު އެކަކު ކޮށްޕާލިތަން ފެނިއްޖެ ދެލޯ ކަނުކަމުން!\nފެބުރުއަރީ 24, 2018 19:02\nއެއްވެސް އިންސާނަކަށް ހައްގުންކަމަކަނުލާ އަނިޔާކުރުމަކީ ފާފައެއް އެއަނިޔަކުރިމީހަކު ޤިޔާމަތްދުވަހުން ޖަވާބުދާރިވާންޖެހޭނެ.\nފެބުރުއަރީ 24, 2018 19:14\nމިއަކުން ނުފެނޭ އަނިޔާ ކުރިތަނެއް!!\nފެބުރުއަރީ 24, 2018 19:38\nތިތާކުނެތެއްނުން އަނިޔާ ކޮށްފައެއް.\nފެބުރުއަރީ 24, 2018 20:00\nކޮބާ ވީޑިއޯއިން ކުރާ އަނިޔާއަކީ ދޮގުހަބަރު ފެތުރުމަށް މިދެންބޮޑުވަރު\nފެބުރުއަރީ 24, 2018 21:00\nމެދުނުކެނޑި30 އަހަރު ވަޒީފާ އަދާކުރުމުގެ ތެރެއިން ލިބިފާހުރިއަނިޔާ މަދެއްނޫން. ބަލާނެފަރާތެއް ބަލާދޭނެފަރާތެއްނެތް. އަމިއްލަދިފާއުގަ ތެދުވެވޭކައްވެސްނެތް.\nފެބުރުއަރީ 24, 2018 21:19\nތަޅާ މަރަން ވީ\nފެބުރުއަރީ 24, 2018 22:10\nއަނިޔާ ކުރަންވީ މަރާލަންވެސްވީ ، އިންޑިޔާ ލަންކާ ، ބަންގާޅު ޕާކިސްތާނު ފަދަ ގައުމުތަކުގެ ފުލުން ހަދާހެން މިގައުމުގެ ރައްޔިތުންނާމެދު ފުލުހުން ކަންކޮށްގެންމެނުވީ ގައުމު ހަމަޔަކަށްނޭޅޭނެ\nފެބުރުއަރީ 24, 2018 22:51\nކަލޯ ގަޔާ .. އަނިޔާފަށެއް ކޮށްލައިފިޔޯ.. ސުއްބޫހު...\nފެބުރުއަރީ 25, 2018 08:29\nފުލުހުންގެ އަގުވައްތަން ކަލޭމެން ފަތުރާ އަޑެއްތީ، ތިކަމަކީ ދިވެހިންނަށް އާކަމެއްނޫން، ފުލުހުންނަށް އަނިޔާކުރަނީ، މަގުމަތީ ގޮތެއްފޮތެއްނތި ހަމަހޭނެތި ތިއުޅޭ ބައިގަނޑު، ތި ވީޑިއޯ އަކުންވެސް އަނިޔާކުރާ މަންޒަރެއް ނުފެނޭ\nއަހަރުމެން އަޑުއެހީން ފުލުހުންނާ ތަޅާނެބަޔަކު ހޯދާ ފުލުހުންގެ ގައިގާތަޅަން ހިއްވަތުދޭ އޯޑިއޯއެއް، ފުލުހުންނަށް އަނިޔާކުރާ މަންޒަރު ދައްކައިދޭ ވީޑިއޯ އެއްވެސް ފެނުން\nސަލާމަތީ ބާރުތަކުގެ ދިފާޢުގައި އަހަރުމެން ނުކުންނަން ޖެހޭދުވަހު ނިކުމެ އެމީހުންނަށް ހިމާޔަތް ހޯދަދޭންނަން\nފެބުރުއަރީ 25, 2018 13:18\nހައްގު ގާއިމް ކުރާދުވަހަކީ މާތްﷲ ގެ ހަޒުރަތްގަ މަހުސަރުގެ މައިދާނުގަ. އެދުވަހު ހައްގުލިބޭނެ. މިއަދު ތިމާކުރި ކުށަކާނުލާ އަދަބެއްލިބޭނަމަ ސަވަބު ލިބޭނެ .ތިމާގެ ނުލަފާކަން ދައްކަން އުޅޭނަމަ އެކަނަކަމާ ހަވާލުވެފަތިބޭ ފަރާތްތަކުން ހަމަމަގަށް އެޅުވުމަށް ކުރާކަންކަމަކީ އަނިޔާއެއް ނޫން، އެއީ ހުއްދަ ކަންކަން


Dhivehi Carrom ge "Bodu fothi"\nދިވެހި ކެރަމްގެ ބޮޑު ފޮތި!\nމުހައްމަދު ސައީދު "އަވަސް" އަށް އިންޓަވިއު ދެނީ.--އަވަސް ފޮޓޯ: މުހައްމަދު އަޒާން\nއައްޑޫ ސިޓީ، ފޭދޫ އަށް ނިސްބަތްވާ، މި ޒުވާނާގެ ވާހަކަ ތަފާތެވެ. މުހައްމަދު ސައީދު 35، އަކީ ދިވެހި ކެރަމްގެ ފޮތިބައިގެ އެންމެ ނުފޫޒުގަދަ އެއް ފޮތްޗެވެ. ގައުމީ ބޭންކް، ބީއެމްއެލްގެ އިސް ވަޒީފާއެއް އަދާ ކުރައްވާ ސައީދަކީ ކެރަމް އެސޯސިއޭޝަން އޮފް މޯލްޑިވްސްގެ ބާނީންގެ ތެރޭގައި ވެސް ހިމެނި ވަޑައިގަންނަވާ އަދި އެ ޖަމިއްޔާގެ ސެކްރެޓަރީ ޖެނެރަލެވެ. ދުނިޔޭގެ ފެންވަރުގައި، ކެރަމްގެ ނިންމުންތައް ނިންމާ، މައި ޖަމްއިއްޔާ، އިންޓަނޭޝަނަލް ކެރަމް ފެޑެރޭޝަންގެ ސެކްރެޓަރީ ޖެނެރަލަކީ ވެސް ސައީދެވެ. ކެރަމްގެ ފޮތިބައިގެ "ބޮޑު ފޮއްޗަ"ކަށް ސައީދު ވެވަޑައިގެންނެވީ ކަރަމް ކުޅުންތެރިއެއްގެ ގޮތުގައި ކާމިޔާބީތަކެއް ހޯއްދަވައިގެނެއް ނޫނެވެ.\n"މަޖީދިއްޔާގައި އުޅުނު އިރު، ކެރަމްގެ އިންޓަސްކޫލް މުބާރާތްތަކުގައި ބައިވެރިވާން ފަށައިފިން. އެކަމަކު ދުވަހަކު ވެސް މޮޅެއް ނުވޭ. ސިންގަލްވިޔަސް ޑަބަލް ވިޔަސް ޓީމް ވިޔަސް ކާމިޔާބެއް ނުވޭ. އެހެންވެ މޮޅުވުގެ އަޒުމުގައި ކެރަމް ކުޅެން ހިތްވަރު ލިބުނީ. މޮޅުވާން ވެގެން މި ކުރި ހިތްވަރުގައި އައި ޝައުގުވެރިކަމެއް ކެރަމްއަށް އުފެދުނީ،" އޭނާގެ ހިތް ކެރަމްގެ ތެރެއަށް ދަމައިގަތް ސަބަބު ވިދާޅުވެ ދެއްވި އެވެ.\nއެހެން ކަމުން ސައީދުގެ ހަޔާތުގައި ހާއްސަ ކަމަކަށް ކެރަމް ވެގެން އައީ ކުޅުމުގައި ބަލިވުމުގެ ހިތިރަހަ ފިލުވާލުމަށް ފެށި މަސައްކަތުގަ އެވެ.\nމަޖީދިއްޔާ ނިންމާލުމަށްފަހު މައުހަދުގެ ޔުނީފޯމް އަޅައިގެން އެ ސްކޫލަށް ވެސް ސައީދު ވަޑައިގަތެވެ، އެއީ ވެސް ކެރަމް އަށް އޮތް ޝައުގުވެރިކަން ބޮޑުވެގެނެވެ. މައުހަދުގެ ދަރިވަރެއްގެ ގޮތުގައި އިންޓަސްކޫލް މުބާރާތުގައި ވާދަކޮށް ސިންގަލްސް އަދި ޑަބަލް ޗެމްޕިއަންސްގައި ކުޅުނު މެޗްތަކުން ކާމިޔާބު ހޯދައި މައުހަދުގެނަން ކެރަމް މުބާރާތުގެ ތާރީހު ލިޔެދެއްވީ ސައީދެވެ.\nއެހެން ނަމަވެސް ސައީދަށް މާބަރަށް އޭނާގެ "ފޮތި" ދުއްވާލެވޭ ގޮތެއް ނުވި އެވެ. ކުރެވުނު ވަރަކީ، ޖޫނިއާ ގައުމީ ޓީމްގެ ސްކޮޑްގައި ހިމެނުމެވެ. ކުޅުންތެރިއެއްގެ ކެރިއަރު އެހިސާބަށް ނިމުނީ އެވެ.\n"ބޮޑަށް ވަގުތު ނުލިބުނީ. އެއީ އެސްއެސްސީ އަށް ވެސް ދާން ޖެހުމާ އެކަންކަމާ ހުރެ މާ މައްޗަށް ކުޅޭނެ ނަސީބެއް ނުލިބުނު. އެކަމަކު އެ ހިސާބުން ވެސް ކެރަމް އަކީ އަހަރެންގެ ކުޅިވަރަކަށް ވެއްޖެ. އެހެންވެ ހިތަށްއެރީ ކުޅުމާ ދުރަށް ޖެހުނަސް ކެރަމް އަށް ހިދުމަތް ކޮށްދޭން ހުންނާނަމޭ،" ސައީދު ވިދާޅުވި އެވެ.\nއެ އަޒުމުގައި ނުކުންނެވި ސައީދަށް ލިބި ވަޑައިގެންނެވި "އިންސްޕިރޭޝަން" އަކީ ކެރަމްގެ ދުނިޔޭގައި ރާއްޖެ ނަން ފަވައިދޭން އެތައް މަސައްކަތްތަކެއް ކުރެއްވި މަރުހޫމް މުހައްމަދު ޒާހިރު ނަސީރު ކަމަށް ސައީދު ވިދާޅު އެވެ. ހަގީގަތުގައި ކެރަމްއާ ގުޅޭ އިދާރީ ގިނަ ކަންކަން ރާވައި ހިންގުމުގައި ޒާހިރުގެ އެހީތެރިއެއްގެ ގޮތުގައި ސައީދުގެ ބޭނުން ކުރައްވަން ފެއްޓެވުމަކީ ކެރަމްގެ އެހީތެރިއަކަށް ބަދަލުވާން އޭނާ އެޅި ފުރަތަމަ ފިޔަވަޅެވެ\n"އެއް ދުވަހަކު ޒާހިރު އަޅުގަނޑަށް ގުޅުއްވާފައި ވިދާޅުވަނީ، މި އުޅެނީ 11 މީހުންނާ ކުޅެފައި މޮޅުވާނެ ކަހަލަ ޑްރޯއެއް ނެހެދިގެންނޭ. ސައީދު 11 މިނެޓް ތެރޭ މިކަން ކޮށްލައިފިއްޔާ ތިމަންނާ 111ރ. ދޭނަމޭ. ދެން އަޅުގަނޑު 11 މިނެޓް ތެރޭ އެކަހަލަ ޑްރޯއެއް ނިންމާލީމާ ޒާހިރު އެ އިނާމު ވެސް ދެއްވި. އެ ދުވަހު ވިދާޅުވި ސައީދަށް މިކަން ވާނޭ. އެއަށް ފަހު އަޅުގަނޑު މުބާރާތްތައް ރޭވުމާއި އިދާރީ އެކި ކަންކަމުގައި ޒާހިރު އަޅުގަނޑު ވަރަށް ބޮޑަށް ޝާމިލް ކުރައްވާ،" ސައީދު ވިދާޅުވި އެވެ.\nމިއީ ކެރަމްގެ އެހީތެރިއެއްގެ ގޮތުގައި ސައީދު ފިޔަވަޅު ކުރިޔަށް ވަޑައިގަންނަވަން ފެއްޓެވި ހިސާބެވެ. ޒާހިރުގެ ދައުރު ކެރަމް އެސޯސިއޭޝަން ރަސްމީކޮށް އެކުލަވާލި އިރު ސައީދު ވެގެން ދިޔައީ އެ އެސޯސިއޭޝަންގެ ފުރަތަމަ މެންބަރަށެވެ. މިހާރު އޭނާ އަކީ އެ އެސޯސިއޭޝަންގެ ސެކްރެޓަރީ ޖެނެރަލަށްވާއިރު އޭނާ ސިފަ ކުރައްވާ ގޮތުގައި ކެރަމްގެ ހިދުމަތްތެރިއެއްގެ ގޮތުގައި އޭނާއަށް ލިބިވަޑައިގެންނެވި އެންމެ ބޮޑު ކާމިޔާ ބަކީ ކެރަމް އަށް ދިވެހި ކުޅިވަރުގައި އޮތް ޖާގަ އިތުރުވުމެވެ. އަދި އޭނާ ދެކެވަޑައިގަންނަވާ ގޮތުގައި ކެރަމްގެ ދުނިޔޭގެ ވޯލްޑްކަޕް ރާއްޖޭގައި ބޭއްވި ކެރަމް އަށް ރަނގަޅު ފުރުސަތުތަކެއް ހޯދައިދެވުން އެއީ ކާމިޔާބީ އެވެ. އެހެން ނަމަވެސް ސައީދު ގަބޫލު ކުރައްވާ ގޮތުގައި އެންމެ ބޮޑު ކާމިޔާބަކީ، އިންޓަނޭޝަނަލް ކެރަމް ފެޑަރޭޝަންގައި 26 އަހަރު ރަސްކަން ކުރަމުން އައި އިންޑިއާ ފަހަތަށް ޖައްސާލައި ރާއްޖެއިން އެ ޖަމްއިއްޔާގެ ހިންގާ ކޮމިޓީގެ ގޮނޑިއެއް ނެގުމެވެ.\nމި ހާއްސަ އުފުލާއި ނަސީބުވެރިޔަކީ ސައީދެވެ. އެކަމަކު އޭނާ މުޅީން ދެކެވަޑައިގަންނަވަނީ އެއީ ރާއްޖެއަށް އޮތް ފަހުރެއްގެ ގޮތުގަ އެވެ.\nކެރަމްގެ އެސޯސިއޭޝަންގެ ބައެއް އިސްވެރިންނާ އެކު ސައީދު. --\n"މިއީ އަޅުގަނޑަށް ލިބިފައި އޮތް ކަމެއް ނޫން. މިއީ މުޅި ގައުމަށް ލިބިފައި އޮތް ބޮޑު ޝަރަފެއް. މީގެ ސަބަބުން ކެރަމް އަށް ލިބޭ އެހީތައް ވެސް ވަރަަށް ބޮޑުވެގެން ހިނގައްޖެ. ކުޅުންތެރިންނަށް ދުނިޔޭގެ ލެވަލްގައި ވާދަ ކުރަން އިތުރު ފުރުސަތުތަކެއް ވެސް އެބަ ލިބޭ އަޅުގަނޑު އަދިވެސް ހަމަ ވަކާލާތު ކުރަމުން އަންނާނީ މި ފަދަ އިތުރު ފުރުސަތުތައް ރާއްޖެއަށް ހޯދައިދޭން،"\nދިވެހި ބޭންކުގައި ބުރަކޮށް އުޅުއްވަން ޖެހިވަޑައިގެންނެވި ނަމަވެސް ކެރަމްއާ ދުރަށް ވަޑައިގަތުމުގެ ހިޔާލެއް ސައީދުގެ ނެތެވެ. އޭނާ ހުންނެވީ ކެރަމްއަށް ލިބޭ ކޮންމެ ކުރިއެރުމަކާއި ހީނަރުކަމެއް ގެ ޒިންމާވެސް ނަންގަވައިގެނެވެ. އެކަމަކު ކެރަމްއަށް އަންނަ ހުރިހާ ކުރިއެރުމެއްގެ މެޑަލް އޭނާ ކަރަށް ވައްޓާލަން އޭނާ ބޭފުޅެއް ނުވެ އެވެ.\nކެރަމް އަކީ ސައީދުގެ ހަޔާތުގެ އެކުވެރިޔާ އެވެ. ކެރަމްގެ ދުނިޔެއާ ވަކިވުމެއް އޭނާގެ ނެތެވެ. އޭނާއަކީ ކެރަމްގައި ރާއްޖޭގެ "ބޮޑު ފޮއްޗެ"ވެ.\nކުރީގެ އެއްވަނަ ކީޕަރުގެ ކެރިއަރުން ފިލާވަޅުތައް!\nބޯޅަ ދޫކޮށްލިއަސް ދިރިއުޅުން ބޯޅައާއެކު!\nއެންމެ "ދަށުން" ފެށި ފަރޭ މިހާރު ކޮބާ؟\nސްޓައިލް ކުޅުންތެރިޔާ މިހާރު ސްޓައިލް ވިޔަފާރީގައި!


Insaaf hoadhan dhuvanee, "bodun" thibee filai! | Mihaaru\nސީ ލައިފް އިން އޮޅުވާލި އާއިލާތަކަށް އިންސާފު އަވަސްކޮށްދޭން އެދި އަޑު އުފުލަނީ. --ފޮޓޯ/ސޯޝަލްމީޑިއާ\n07 މެއި 2019 - 08:24 32 comments\nއަގު ހެޔޮ، އެންމެ ލުއި ފަސޭހަ ބޯހިޔާވަހިކަމުގެ ނަމުގައި ދެއްކީ ފޮނި ހުވަފެންތަކެކެވެ؛ ހަގީގަތް ހާމަވި އިރު، އެއީ ބޮޑު އޮޅުވާލުން ގަނޑެކެވެ. ފްލެޓަށް އަޅަން ކަމަށް ބުނެ ނެގި ފައިސާ އަށް ޚިޔާނާތްތެރިވެ، ކުންފުނީގެ އިސް މީހުންނާއި އެކަމަށް މަގު ކޮށައިދިން އެންމެން ފިލީ އެވެ. މުޅިން ވެސް މަކަރާއި ހީލަތެވެ؛ ބިކަވީ، 200 އަށް ވުރެ ގިނަ އާއިލާ އެވެ. އިންސާފު ހޯދަން، އެ އާއިލާތަކުން އެކި ކޮޅުކޮޅަށް ދުވެ ނަގަނީ އެވެ.\nބޯހިޔާވަހިކަމުގެ ނަމުގައި، ސީ ލައިފް ގްލޯބަލް އިން ހުޅުވާލި މަޝްރޫއު އަށް ގިނަ ބަޔަކު ފައިސާ ދެއްކީ، އަމިއްލަ ފްލެޓަކަށް ބޭނުންވެފައި ތިބިލެއް ބޮޑުކަމުންނެވެ. ހުޅުމާލޭގައި، 3،000 ހައުސިން ޔުނިޓް އަޅަން 2014 ގައި އެ ކުންފުންޏާ ހަވާލުކުރީ، ކުރީގެ ރައީސް އަބްދުﷲ ޔާމީންގެ ސަރުކާރުންނެވެ. އެ އެއްބަސްވުމުގައިވާ ގޮތުން، ސީ ލައިފް އަށް ދިން ބިމުގައި ފުރަތަމަ ފިޔަވަހީގައި 1،000 ފްލެޓް އަޅަން ޖެހެ އެވެ. ދެ އަހަރު ތެރޭގައި އެ އަދަދަށް ފްލެޓް އިމާރާތްކޮށް، ފަސް އަހަރުގެ ތެރޭގައި މުޅި މަޝްރޫއު ނިންމަން ޖެހެ އެވެ.\nފުރަތަމަ ފިޔަވަހި އިއުލާން ކުރުމާ އެކު ގިނަ ބަޔަކު ފައިސާ ދެއްކި އެވެ. ފްލެޓްތައް ހުޅުވާލީ، އޭރު މާކެޓް ރޭޓުގައި، ޒަމާނީ އެއް ކޮޓަރި އާއި ދެ ކޮޓަރީގެ ފްލެޓްތައް ވިއްކާ އަގަށް ވުރެ މާ ބޮޑަށް ވެސް އަގު ދަށް ކޮށެވެ. ގިނަ ބައެއްގެ ހިތް ދޫވީ، ހެޔޮ އަގުގައި ދޭނެ ކަމަށް ބުނެ އެ ކުންފުނިން އާއްމުކުރި ފްލެޓްތަކުގެ ހިތްގައިމު ފޮޓޯތަކަށެވެ.\nފްލެޓްތަކުގެ ބުކިން ފީ ފެށީ ވެސް 50،000 ރުފިޔާ އިންނެވެ. ލޯނު ނަގައިގެން އެއް ބަޔަކު މި އަދަދު ދައްކާފައިވާ އިރު، 50،000ރ. އިން ފެށިގެން އެއް މިލިއަން ރުފިޔާއާ ދެމެދުގެ އަދަދުތަކުން ދެއްކި މީހުން ވެސް އެބަ ތިއްބެވެ.\nހުޅުމާލޭގައި 3،000 ފްލެޓް އިމާރާތް ކުރަން ސީ ލައިފް ކުންފުންޏާ ހަވާލުކުރި ބިން.\n"އެއް ބަޔަކު ދެއްކީ އުމުރު ދުވަހު އެއްކޮށްފައި ހުރި ފައިސާކޮޅު. އަނެއް ބަޔަކު ދަރަންޏަށް ނަގައިގެން. ގެ މޯގޭޖްކޮށްފައި، ލޯނު ނަގައިގެން ފްލެޓަށް ފައިސާ ދެއްކި މީހުން އެބަ ތިބި. މި އެންމެން މިހާރު ދަރަނިވެރިވެ ހާލުގައި ޖެހިފައި މިތިބީ،" ސީ ލައިފަށް ފައިސާ ދެއްކި މީހުންގެ ފަރާތުން ވާހަކަ ދެއްކި މީހަކު ބުންޏެވެ.\n"ލޯނަށް އިންޓްރެސްޓް އަރައި، ލޯނު ނުދެއްކި ތިބި އެތައް އާއިލާއެއް ވެސް އެބަ ތިބި. ބޯހިޔާވަހިކަން ފޯރުކޮށްދޭން ހުޅުވާލި މަޝްރޫއެއްގައި، މިހާ ބޮޑަށް މަކަރާއި އޮޅުވާލުން ހިމެނިދާނެ ކަން އަޅުގަނޑުމެން ހަމަ ހިތަށް ވެސް ނުގެނެވުނީ."\nފުރަތަމަ ކަމަކަށް، ޑައުން ޕޭމަންޓުގެ ގޮތުގައި ސީ ލައިފުން ބޮޑެތި އަދަދުތަކުން ފައިސާ ނެގީ ވެސް އޮޅުވާލައިގެންނެވެ. އެ ކުންފުންޏާއި އެޗްޑީސީއާ އެކު ވެފައިވާ އެއްބަސްވުމުގައިވާ ގޮތުން، މަޝްރޫއުގެ 20 ޕަސެންޓް ނުނިމެނީސް ބުކިން ފީގެ ގޮތުގައި 50،000ރ. ގެ އިތުރުން އެއްވެސް ފައިސާއެއް ނުނެގޭނެ އެވެ.\nއެކަމަކު އެއްބަސްވުމަށް ބެލުމެއް ނެތި، ބުކިން ފީ އާއި ޑައުން ޕޭމަންޓުގެ ގޮތުގައި އެކި މީހުންގެ އަތުން ގާތްގަނޑަކަށް 20 މިލިއަނަށް ވުރެ ގިނަ ރުފިޔާ ނަގާފައިވާ ކަމަށް ވެ އެވެ.\nއައްމަޓީ އެކަންޏެއް ނޫން، "ބޮޑުން" ފިލައި!\nއެތައް ބަޔަކަށް އޮޅުވާލި މަޝްރޫއުގައި، ތުހުމަތުގެ އިނގިލި ދިއްކުރަނީ ސީ ލައިފްގެ މެނޭޖިން ޑިރެކްޓަރު އަހްމަދު މޫސާ (އައްމަޓީ) އަށެވެ. ކުންފުނީގެ އިސް ވެރިޔާގެ ހައިސިއްޔަތުން ގިނަ މީހުންނާ މުއާމަލާތު ކުރީ ވެސް އޭނާ ކަމަށް ވާތީ އެވެ.\nސީލައިފް ގްލޯބަލް އިން ހުޅުމާލޭގައި ފްލެޓް އަޅަން ލަންކާ ކޮރަލް ހޯލްޑިންގްސްއާ ހަވާލު ކުރުމުގެ އެއްބަސްވުމުގައި އައްމަޓީ ސޮއިކުރަނީ: މިހާރު އުޅެނީ ފިލައިގެން -- ފޮޓޯ: މިހާރު\nފައިސާ ނަގައި ފްލެޓް އެޅުމުގެ މަސައްކަތް ނުފަށައިގެން ވެސް ގިނަ ބަޔަކު ޝަކުވާ އޮއްސާލީ އޭނާ އަށެވެ. އެ ޝަކުވާތަކާ ހެދި، ފުރަތަމަ 300 ފްލެޓްގެ ފައުންޑޭޝަން ވެސް އެޅި އެވެ. އޭގެ ފަހުން އެއްވެސް މަސައްކަތެއް ކުރިއަށް ނުގެންގޮސް މަޝްރޫއު ހުއްޓާލީ އެވެ.\n"ވީ ގޮތް އޮޅުންފިލުވަން އޮފީހަށް ދިޔައިރު، އެތަނުގައި ހުރީ ތަޅުލާފައި. އައްމަޓީ އަށް ގުޅައިގެން، މެސެޖުކޮށްގެން ޖަވާބެއް ނުދޭ. ހަދާނެ ގޮތެއް ނޭނގިގެން އަޅުގަނޑުމެން ހުންނާނެ އެތާ ދޮރޮ ދަށުން ވެސް އެތައް ސިޓީއެއް ލާފައި މަޝްރޫއު ކުރިއަށް ނުގެންދަންޏާ ފައިސާ އަނބުރާ ދޭން އެދިފައި،" އެކަކު ބުންޏެވެ.\nމަކަރާއި ހީލަތް ހެދި މައްސަލައިގައި އައްމަޓީ ހޯދަން އިންޓަޕޮލް އިން ވަނީ ރެޑް ނޯޓިސް ނެރެފަ އެވެ. ސީ ލައިފްގެ މައްސަލަ ފުލުހުން ބަލަން ފެށުމާ އެކު އޭނާ ވަނީ ރާއްޖެ އިން ފުރައިފަ އެވެ. އޭނާ މި ފަހަކާ ޖެހެންދެން ދިރިއުޅުނީ، އެނގިފައިވާ ގޮތުގައި، ސްރީ ލަންކާގަ އެވެ.\nސީ ލައިފަށް ފައިސާ ދެއްކި ބައެއް މީހުން ބުނިގޮތުގައި، މަކަރާއި ހީލަތް ހަދާފައި ވަނީ، ފަހުން ބެލިބެލުމުން އެނގޭ ގޮތުގައި، އައްމަޓީ އެކަންޏެއް ނޫނެވެ.\n"މިއީ، އޭރުގެ ސަރުކާރުގެ އިސް ވެރިންތަކެއް އަޑީގައި ތިބެ ހިންގާފައިވާ ބޮޑު ޖަރީމާއެއް. އެ މީހުން ތިބީ ފިލައި، ކުރިމައްޗަށް މި ދެއްކީ އައްމަޓީ،" މި މައްސަލައިގައި "މިހާރު"އާ ވާހަކަ ދެއްކި އެކަކު ބުންޏެވެ.\nއެ ތުހުމަތުކުރާ ސަބަބުތައް ވެސް އެބަ ހުއްޓެވެ.\nހައުސިންގެ ބޮޑު މަޝްރޫއެއް، ސީ ލައިފްއާ ހަވާލުކުރީ އެ ކުންފުނި އެކަމަށް ގާބިލްކަން ނޫން ކަން އެނގިތިބެ އެވެ. ނުވަތަ ނުބަލަ އެވެ. ހުޅުމާލޭގައި 3،000 ފްލެޓް އަޅަން ސަރުކާރުން ހުޅުވާލުމުން އެހެން ކުންފުނިތަކަކުން ވެސް ކުރިމަތިލި އެވެ. އެ ކުންފުނިތަކުގެ ތެރެއިން، ސީ ލައިފް އަކީ މާލީ ގޮތުން ގާބިލް ކުންފުންޏެއް ނޫން ކަން އެޗްޑީސީގެ މުވައްޒަފުން ހެދި ޑިއު ޑެލިޖަންސް ރިޕޯޓުން ވެސް އޮތީ ފެންނާށެވެ.\nއެ ރިޕޯޓު، ކުނި ވަށިގަނޑަށް ލައި އެޗްޑީސީގެ ބޯޑުން ނިންމީ ސީ ލައިފްއާ މަޝްރޫއު ހަވާލުކުރާށެވެ. އޮޅުވާލައިގެން ފައިސާ ނެގުމުގެ ފުރުސަތު ފަހިވީ އެ ނިންމުމުންނެވެ.\nއެނގިފައިވާ ގޮތުގައި، އެ މަޝްރޫ އަށް ގާބިލްކަން ދެއްކުމުގެ ގޮތުން ފޯޖުކޮށްފައިވާ ބޭންކް ސްޓޭޓްމަންޓުތައް ވެސް ސީ ލައިފުން ހުށަހެޅި އެވެ. އެކަމަށް ވެސް ފިޔަވަޅެއް ނާޅަ އެވެ.\n"އިކޮނޮމިކް މިނިސްޓްރީގެ ވެސް އިހުމާލުތަކެއް އެބަހުރި. ކުންފުނި 100 ޕަސެންޓް ފޮރިން އިންވެސްޓްމަންޓެއްގެ ގޮތުގައި ރަޖިސްޓްރީކޮށް ހުއްދަ ދިނުމާއި އޭގެ ފަހުން ދިމާވި ކަންކަން ބަލައި ފިޔަވަޅު އެޅުމުގައި ގާނޫނާ ޚިލާފު ކަންތައްތަކެއް ހިންގާފައިވޭ،" ސީ ލައިފް މައްސަލައިގައި އިސްކޮށް މަސައްކަތް ކުރައްވާ ގާނޫނީ ވަކީލް މަރިޔަމް ޝުނާނާ ވިދާޅުވި އެވެ.\nމި މައްސަލައިގައި، ގަސްތުގައި ހިންގާފައިވާ އިހުމާލުތަކަށް ބައްލަވައި، އޭނާ ވިދާޅުވީ، މި މައްސަލައިގެ ފަހަތުގައި ތިބީ އޭރުގެ ސަރުކާރުގެ ނުފޫޒު ގަދަ ބައެއް ކަމަށެވެ. އެ ފަރާތްތައް ޖަވާބުދާރީ ކުރުވައި، އިންސާފުގެ ކުރިމައްޗަށް ގެނެސްދޭން އެދި، ކަމާ ބެހޭ ފަރާތްތަކަށް އޭނާ ވަނީ މައްސަލަ ހުށަހަޅުއްވައިފަ އެވެ.\nއިންސާފު ލަސްވުމުގެ ކަންބޮޑުވުން!\nސަރުކާރުގެ ބައިވެރިވުމާ އެކު ހިންގި މަޝްރޫއަކުން އެތައް ބަޔަކަށް ލިބުނު ގެއްލުމަށް އިންސާފު ހޯދަން ފުލުސް އޮފީހާއި އެންޓި ކޮރަޕްޝަން ކޮމިޝަންގެ އިތުރުން ކޯޓަށް ވެސް މައްސަލަ ވަނީ ހުށަހަޅައިފަ އެވެ. މީގެ އިތުރުން، ކޮރަޕްޝަނާއި ޚިޔާނާތުގެ މައްސަލަތައް ބަލަން އުފެއްދި އެސެޓް ރިކަވަރީ ކޮމިޝަނުން ވެސް އަންނަނީ މައްސަލަ ބަލަމުންނެވެ.\nއެކަމަކު މައްސަލަ އަކީ ގިނަ ބައެއްގެ ހައްގުތަކާ ގުޅިފައިވާ މި މައްސަލައިގެ އިންސާފު ލަސްވުމެވެ. އިންސާފަށް އެދި އަޑު އުފުލަން މަގުމައްޗަށް ނުކުންނަން މަޖުބޫރުވަނީ ވެސް އެ ސަބަބާ ހެދި އެވެ. އެ އާއިލާތަކުން އަންނަނީ ހައްގު ހޯދަން ކުރެވުނު މަސައްކަތެއް ކުރަމުންނެވެ.\nސީ ލައިފަށް ފައިސާ ދެއްކި މީހުން ބުނިގޮތުގައި އެ ކުންފުނިން އިއުލާންކުރި ފްލެޓްތަކުގެ ބަދަލުގައި އޭރު މާކެޓް ރޭޓުގައި ހުރި އެހެން ފްލެޓެއް ގަތުމަށް ފައިސާ ދެއްކި ނަމަ ފްލެޓް ލިބި، އެތަނުގައި ދިރިއުޅެވޭނެ އެވެ. ނުވަތަ ކުއްޔަށް ދީގެން މަންފާ ހޯދޭނެ އެވެ. މި ހުރިހާ ހައްގުތަކުން މަހްރޫމްވީ، އޮޅުވާލައިގެން އެ ފައިސާ ނެގުމުން ކަމަށް އެ މީހުން ދެކެ އެވެ.\n"އަޅުގަނޑުމެންގެ ކަންބޮޑުވުމަކީ މައްސަލައިގައި އިންސާފު ދިގުލައިގެން ދިއުން. އެތައް ބައެއްގެ ދިރިއުޅުމަށް މިކަމުގެ އަސަރު ވަނީ ކޮށްފައި. މާލީ ގޮތުން ތަހައްމަލްކުރަން އުނދަގޫ ގެއްލުންތަކެއް ދަނީ ވަމުން،" ސީ ލައިފަށް ފައިސާ ދެއްކި އެކަކު ބުންޏެވެ.\nސަރުކާރަށް އެ މީހުންގެ ހުށަހެޅުންތަކަކީ މި އެވެ؛\nއެޗްޑީސީ އާއި ސީ ލައިފްއާ ދެމެދު ވީ އެއްބަސްވުމުގެ ދަށުން ވިއްކަން ހުޅުވާލި ފްލެޓްތަކަށް ބުކިން ފީ އާއި ޑައުން ޕޭމަންޓުގެ ގޮތުގައި ނެގި ފައިސާ ސަރުކާރުން ލިބޭނެ އިންތިޒާމެއް ހަމަޖެއްސުމެވެ. އެއީ، ފްލެޓްތައް އިމާރާތްކޮށް ހަވާލުކޮށްފައި ނުވަނީ އެޗްޑީސީގެ އިހުމާލު އޮވެގެން ކަމަށް އެ މީހުން ދެކޭތީ އެވެ.\nނުވަތަ ސީ ލައިފަށް ދިން ބިމުގައި ފްލެޓް އިމާރާތްކޮށް، އެ މީހުން ފައިސާ ދެއްކި އަގާ އެއްވަރުގެ ފްލެޓެއް ލިބޭނެ ގޮތެއް ހަމަޖައްސައި ދިނުމެވެ. ނުވަތަ ގެއްލުމަށް އަދުލުވެރި ބަދަލެއް ހޯދައިދީ، ޚިޔާނާތްތެރިން އިންސާފުގެ ކުރިމައްޗަށް ގެނެސް ދިނުމެވެ.\n"މިކަމުގައި އަޅުގަނޑުމެންނަށް އަވަސް އިންސާފެއް ސަރުކާރުން ހޯދައިދޭނެ ކަމުގެ އުއްމީދުގައި މިތިބީ."\nއިތުރު ލިޔުންތައް ފުލުހުން ހުޅުމާލެ ދިވެހި ސަރުކާރު ސިވިލް ކޯޓް ބޯހިޔާވަހިކަން އެންޓި ކޮރަޕްޝަން ކޮމިޝަން އެޗްޑީސީ ސީ ލައިފް ގްލޯބަލް


Garage akah 1,700 ulhandhu ves registry kohdheefaivey! | Mihaaru\nއުޅަނދުތަކެއް މާލޭގެ މަގުމަތީގައި ޕާކުކޮށްފައި: މަކަރު ހަދައިގެން ގަރާޖުތަކަށް ރަޖިސްޓްރީކޮށްދީފައިވޭ.-- ފޮޓޯ: ނިޝާން އަލީ/ މިހާރު\nގަރާޖަކަށް 1،700 އުޅަނދު ވެސް ރަޖިސްޓްރީކޮށްދީފައިވޭ!\n14 އޮކްޓޯބަރ 2019 - 20:52 47 comments\nރައްޔިތުންގެ މަޖިލީހުގެ ގައުމީ ތަރައްގީ އާއި ތަރިކައިގެ ކޮމެޓީގައި ޓްރާންސްޕޯޓްގެ ޑެޕިއުޓީ މިނިސްޓަރު ޝިމާޒް އަލީ ވިދާޅުވީ މާލޭގައި މީގެ ކުރިން އެއް ގެއަކަށް ގިނަ އަދަދެއްގެ އުޅަނދު ރަޖިސްޓްރީކޮށްދީފައިވާ ކަމަށެވެ. އެކަމަކު ކަނޑައަޅާފައިވާ އުސޫލާ ހިލާފަށް މިހާރު އެފަދަ ކަމެއް ނުކުރެވޭނެ ކަމަށް އޭނާ ވިދާޅުވި އެވެ.\nޝިމާޒް ވިދާޅުވި ގޮތުގައި މިދިޔަ ނޮވެމްބަރު މަހުން ފެށިގެން އުޅަނދުތައް ރަޖިސްޓްރީކޮށްދެމުން އަންނަނީ ގަރާޖު ހުއްދައިގެ ސައިޒާއި އޮތޯރިޓީން ބަލާ ސައިޒާ ދިމާވޭތޯ ބެލުމަށް ފަހު އެވެ.\n"އެހެންވެ މިހާރު އެކަހަލަ ކަމެއް ހިނގާނެ ކަމަކަށް އަޅުގަނޑު ގަބޫލެއް ނުކުރަން. [އެފަދަ ކަމެއް] ނުހިނގާނެއޭ ދަންނަވަން އަޅުގަނޑަށް ކެރޭނެ،" އޭނާ ވިދާޅުވި އެވެ.\nޓްރާންސްޕޯޓު މިނިސްޓަރު އައިޝަތު ނަހުލާ ވިދާޅުވީ ކުރީގައި ކޮށްފައި ހުރި ކަންތައްތަކުން އުނދަގޫތަކާ ކުރިމަތިލާންޖެހިފައިވާ ކަމަށެވެ. މީގެ ކުރިން ގަވާއިދާ ހިލާފަށް އެތައް ސަތޭކަ އުޅަނދު ރަޖިސްޓްރީކޮށްދިން ކަމުގައި ވިއަސް އެ ހުރިހާ އުޅަނދެއްގެ ރަޖިސްޓްރީ އެއްފަހަރާ ބާތިލް ނުކުރެވޭނެ ކަމަށް ވެސް ވިދާޅުވި އެވެ.\nއޭނާ ވިދާޅުވި ގޮތުގައި އެ ކަންކަމަކީ ހަމައެކަނި ޓްރާންސްޕޯޓު އޮތޯރިޓީގެ މައްސަލައެއް ނަމަ ވަގުތުން ފިޔަވަޅު އެޅޭނެ އެވެ. ގަވާއިދާ ހިލާފަށް އުޅަނދުތައް ރަޖިސްޓްރީކުރުމުގައި އުޅަނދުގެ ވެރިފަރާތާއި ޓްރާންސްޕޯޓާ ގުޅިފައިވާތީ، އެކަމުގައި ޝާމިލްވި އެއް ފަރާތަށް އެކަނި ފިޔަވަޅު އެޅުން ރަނގަޅު ނޫން ކަމަށް ވިދާޅުވި އެވެ.\nމިނިސްޓަރު ވިދާޅުވީ ރައްޔިތުންގެ މަސްލަހަތާ ގުޅުން ހުރި ކަމަކަށް ވުމުން އެފަދަ ފިޔަވަޅުތައް އެޅުން ފަސޭހައެއް ވެސް ނުވާނެ ކަމަށެވެ. އެކަމަކު މަސްލަހަތު އޮތް ގޮތެއް ބަލައި އެ ކަންކަން ރަނގަޅު ކުރެވޭނީ ކިހިނެއްތޯ ބަލައި އެކަމާ ގުޅޭގޮތުން އަޅަންޖެހޭ ފިޔަވަޅުތައް އަޅުއްވާނެ ކަމަށް ވިދާޅުވި އެވެ.\nއާ ސަރުކާރާ އެކު ޓްރާންސްޕޯޓުން އުޅަނދުތައް ރަޖިސްޓްރީކޮށްދެނީ ރަނގަޅަށް ބެލުމަށްފަހު ކަމަށާއި އެހެން ނޫނީ އުޅަނދުތަކަށް ހުއްދަ ނުދޭ ކަމަށް ވިދާޅުވި އެވެ.\nގަވާއިދުގައި އޮންނަ ގޮތުން ހަތަރު ފުރޮޅުލީ އުޅަނދުތައް ރަޖިސްޓްރީކޮށްދޭނީ އެ ޕާކުކުރާނެ ގަރާޖެއް ދެއްކުމުންނެވެ. ނަމަވެސް އުޅަނދުތައް ރަޖިސްޓްރީކުރި ގަރާޖުގެ ދޮރުތައް ބަންދުވެ މާލޭގެ އެކި ސަރަހައްދުތައް ވަނީ އެ އުޅަނދުތަކުން ފުރިފަ އެވެ.\nއިތުރު ލިޔުންތައް ޓްރާންސްޕޯޓް މިނިސްޓްރީ ޓްރާންސްޕޯޓް އޮތޯރިޓީ އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު


Aathee ge ithurun Aku aai Zaan Valencia ah\nއަކޫ އާއި ޒާން ވެލެންސިއާއަށް ބަދަލުވުން\nއާތީގެ އިތުރުން އަކޫ އާއި ޒާން ވެލެންސިއާއަށް\nމިއީ އަކޫ ވެލެންސިއާއަށް ކުޅޭނެ ހަތަރުވަނަ ފަހަރު\nއާތީގެ އިރުޝާދުގެ ދަށުން ވެލެންސިއާއިން ހޮނިހިރު ދުވަހު ފަރިތަކުރުންތައް ފަށާނެ\nކ. މާލެ | 16 އޮކްޓޯބަރ 2020 | ހުކުރު 15:47 | 7,732\nގައުމީ ފުޓްބޯޅަ ޓީމުގެ ކެޕްޓަން އަކުރަމް އަބްދުލް ޣަނީ (އަކޫ) އާއި ޒުވާން މިޑްފީލްޑަރު އިސްމާއިލް ޒާން އާމިރު - ސޯޝަލް މީޑިއާ\nގައުމީ ފުޓްބޯޅަ ޓީމުގެ ކެޕްޓަން އަކުރަމް އަބްދުލް ޣަނީ (އަކޫ) އާއި ޒުވާން މިޑްފީލްޑަރު އިސްމާއިލް ޒާން އާމިރު ކުލަބު ވެލެންސިއާއަށް ބަދަލުވެއްޖެއެވެ.\nމިދިޔަ އަހަރު ޓީސީ ސްޕޯޓްސް ކުލަބަށް ކުޅުނު އަކޫ ވެލެންސިއާއަށް ބަދަލުވިއިރު، މިއީ އަކޫ ވެލެންސިއާއަށް ކުޅޭނެ ހަތަރުވަނަ ފަހަރެވެ. އަކޫ އެންމެ ފުރަތަމަ އޭނާގެ ކެރިއަރު ފެށި 2006 ވަނަ އަހަރު ވެލެންސިއާއިންނެވެ. އަދި އޭގެ ފަހުން 2013 ވަނަ އަހަރު ވެލެންސިއާއާ އަލުން ގުޅުނުއިރު، 2016 ވަނަ އަހަރުވެސް ވަނީ އެ ކުލަބަށް ކުޅެދީފައެވެ.\nވެލެންސިއާ އާއި ޓީސީގެ އިތުރުން އަކޫ ވަނީ ނިއު ރޭޑިއަންޓް ސްޕޯޓްސް ކުލަބާއި، މާޒިޔާ ސްޕޯޓްސް އެންޑް ރެކްރިއޭޝަނާއި، ވިކްޓަރީ ސްޕޯޓްސް ކްލަބު އަދި ވީބީ އައްޑޫ އެފްސީއަށްވެސް ކުޅެފައެވެ.\nމި ކުލަބުތަކާއެކު ގިނަ ކާމިޔާބީތަކެއް ހޯދާފައިވާ އަކޫގެ އެންމެ ފާހަގަކޮށްލެވޭ ކާމިޔާބީ އަކީ ގައުމީ ފުޓްބޯޅަ ޓީމާއެކު 2008 އަދި 2018 ވަނަ އަހަރުގެ ސާފް ޗެމްޕިއަންޝިޕް ކާމިޔާބުކުރުމެވެ. އެގޮތުން 2018 ވަނަ އަހަރު ރާއްޖެއިން ސާފް ޗެމްޕިއަންޝިޕް ކާމިޔާބުކުރީ އަކޫގެ ކެޕްޓަންކަމުގެ ދަށުންނެވެ.\nއަކޫގެ އިތުރުން ވެލެންސިއާއާ ގުޅުނު ޒާން އަކީ ސްޕެއިނުގެ ހަތަރުވަނަ ޑިވިޝަނުގެ ޔޫޑީ ކެނަލްސްއަށް ކުޅުނު ކުޅުންތެރިއެކެވެ. ޒާންގެ އިތުރުންވެސް ޓްރާންސްފާ ބާޒާރުގައި ވެލެންސިއާއިން އިތުރު ކުޅުންތެރިން ގެންދާނެ ކަމަށް ބެލެވެއެވެ.\nވެލެންސިއާއާ ހަވާލުވި ތަޖުރިބާކާރު ކޯޗު މުޙައްމަދު އާތިފް (އާތީ)\nއައު ސީޒަނުގައި ވެލެންސިއާއަށް އިރުޝާދު ދޭނީ ތަޖުރިބާކާރު ކޯޗު މުޙައްމަދު އާތިފް (އާތީ) އެވެ. މިދިޔަ އޮގްސްޓް މަހުގެ ކުރީކޮޅު އާތީ ވެލެންސިއާއާ ހަވާލުވިކަން އެ ކުލަބުގެ އޮފިޝަލަކު "ރާއްޖެ.އެމްވީ" އަށް ކަށަވަރުކޮށްދިންއިރު، ހުކުރު ދުވަހު އެ ކުލަބުން ވަނީ ރަސްމީކޮށް އާތީ އެ ކުލަބާ ހަވާލުވިކަން ހާމަކޮށްފައެވެ.\nއާތީގެ އިރުޝާދުގެ ދަށުން ވެލެންސިއާއިން ހޮނިހިރު ދުވަހު ފަރިތަކުރުންތައް ފެށުމަށް ވަނީ ނިންމާފައެވެ.\nފުރަތަމަ ޑިވިޝަނުގެ ޓީމުތަކަށް ފަރިތަކުރުންތައް ފެށުމުގެ ހުއްދަ ދީފައިވާއިރު، މިދިޔަ ހޮނިހިރު ދުވަހުގެ އެންމެ ފަހުގެ ޗެމްޕިއަން މާޒިޔާ ސްޕޯޓްސް އެންޑް ރެކްރިއޭޝަނުން ވަނީ ފަރިތަކުރުންތައް ފަށާފައެވެ. އެއާއެކު މާޒިޔާ ވެފައިވަނީ އައު ސީޒަނަށް ފަރިތަކުރުންތައް ފެށި ފުރަތަމަ ޓީމަށެވެ.\nކޮވިޑް-19 އާ ގުޅިގެން އައު ސީޒަން ފެށުން ލަސްވެފައިވާއިރު، އަންނަ ޑިސެމްބަރު މަހު ފުޓްބޯޅަ ސީޒަން ފަށަން އެފްއޭއެމުން އަންނަނީ މަސައްކަތް ކުރަމުންނެވެ. އެކަމަކު ދާދި ފަހުން ހެލްތު އެމަޖެންސީ އޮޕަރޭޝަން ސެންޓަރު (އެޗްއީއޯސީ) ގެ ތަރުޖަމާނު ޑރ. ނަޒްލާ ރަފީގު ވަނީ މާލެ ސަރަހައްދުގައި އަޅާފައިވާ ފިޔަވަޅުތަކަށް ލުދިނުމުގެ ތެރެއިން ކުޅިވަރު ހަރަކާތްތަކަށް ހުއްދަ ދެވޭނީ ފެންނަ ކޭސްތަކުގެ އަދަދަށް ބެލުމަށްފަހުގައި ކަމަށް ވިދާޅުވެފައެވެ.


އިއާދަކުރަނިވި ހަކަތައިގެ ދާއިރާއިން ޔޫއޭއީއާ އެކު އެމްއޯޔޫއެއްގައި ސޮއިކޮށްފި – މިނިސްޓްރީ އޮފް އެންވަޔަރަންމަންޓް އިއާދަކުރަނިވި ހަކަތައިގެ ދާއިރާއިން ޔޫއޭއީއާ އެކު އެމްއޯޔޫއެއްގައި ސޮއިކޮށްފި – މިނިސްޓްރީ އޮފް އެންވަޔަރަންމަންޓް\nއިއާދަކުރަނިވި ހަކަތައިގެ ދާއިރާއިން ޔޫއޭއީއާ އެކު އެމްއޯޔޫއެއްގައި ސޮއިކޮށްފި\n15 ޖަނަވަރީ 2019 އެނަރޖީ ޙިއްސާކުރެއްވުމަށް\nދިވެހިރާއްޖެ އާއި ޔޫ.އޭ.އީއާ ދެމެދު އިއާދަކުރަނިވި ހަކަތައިގެ ދާއިރާއިން އެއްބާރުލުން އިތުރުކުރުމާގުޅޭގޮތުން ދެ ޤައުމު ދެމެދު މެމޮރަންޑަމް އޮފް އަންޑަސްޓޭންޑިންގ (އެމް.އޯ.ޔޫ) އެއްގައި ސޮއިކޮށްފިއެވެ. އަބޫދާބީގައި ހުންނަ އަބޫދާބީ ނޭޝަނަލް އެގްޒިބިޝަން ސެންޓަރުގައި މިއަދު ހަވީރު ބޭއްވުނު ރަސްމިއްޔާތެއްގައި، ދިވެހި ސަރުކާރުގެ ފަރާތުން މި އެމް.އޯ.ޔޫގައި ސޮއިކުރެއްވީ މިނިސްޓަރ އޮފް އެންވަޔަރަމަންޓް، ޑރ. ހުސައިން ރަޝީދު ހަސަނެވެ. އަދި ޔޫ.އޭ.އީ ސަރުކާރުގެ ފަރާތުން ސޮއިކުރެއްވީ އެ ޤައުމުގެ މިނިސްޓަރ އޮފް ކްލައިމެޓް ޗޭންޖް އެންޑް އެންވަޔަރަމަންޓް، ޑރ. ޡާނީ އަލް ޒަޔޫދީއެވެ.\nމިއަދު މި ސޮއިކުރެވުނު އެމް.އޯ.ޔޫގެ ދަށުން ދެ ޤައުމު ދެމެދު އިއާދަކުރުނިވި ހަކަތައިގެ ދާއިރާއިން ސިޔާސަތު އެކުލަވާލުމުގައި ތަޖުރިބާ އާއި ސައިންޓިފިކް އަދި ޓެކްނޮލޮޖިކަލް މައުލޫމާތު ހިއްސާކުރެވިގެންދާނެއެވެ. އަދި މި އެމް.އޯ.ޔޫ އަކީ ދެ ޤައުމު ދެމެދު އޮތް ޒަމާންވީ ގުޅުމަށް ލިބުނު އިތުރު ފުރިހަމަކަމެއްގެ އިތުރުން ރައީސް ޞާލިޙްގެ ސަރުކާރުގެ އެއް އަމާޒުކަމުގައިވާ ދެމެހެއްޓެނިވި ކުރިމަގަކަށް ކުރެވޭ މަސައްކަތަށް ލިބުނު އިތުރު ހިތްވަރެއްކަން ފާހަގަކޮށްލެވެއެވެ.\nމި އެއްބަސްވުމަކީ ރައީސުލްޖުމްހޫރިއްޔާ އަލްފާޟިލް އިބްރާހިމް މުޙައްމަދު ޞާލިޙް މިވަގުތު ޔޫ.އޭ.އީ އަށް ކުރައްވަމުން ގެންދަވާ ރަސްމީ ދަތުރުފުޅުގެ ހަވާސާގައި ސޮއިކުރެވުނު އެއްބަސްވުމެކެވެ. އެ މަނިކުފާނުގެ މި ދަތުރުފުޅުގައި، އަރިހުގައި މިނިސްޓަރ އޮފް އެންވަޔަރަންމަންޓް، ޑރ. ހުސެއިން ރަޝީދު ހަސަނާއި މިނިސްޓަރ އޮފް ފޮރިން އެފެއާޒް އަލްފާޟިލް ޢަބްދުﷲ ޝާހިދު ބައިވެރިވެވަޑައިގަންނަވައެވެ.


Loins Final ah, Zefrol semi ah - vNews.mv\nލަޔަންސް ފައިނަލަށް، ޒެފްރޯލް ސެމީއަށް\nސުވައިދާ ޙުސައިން 11 September 2019, 14:44\nމިހާރު ކުރިއަށްދާ ގައުމީ ހަތްވަނަ ހޭންޑުބޯޅަ މުބާރާތުގެ ސެކަންޑް ޑިވިޒަންގެ އަންހެން ބައިގެ ސެމީގެ ފުރަތަމަ ޖާގަ ޒެފްރޯލް އަދި ފިރިހެން ބައިން ލަޔަންސް ފައިނަލަށް ދަތުރުކޮށްފިއެވެ.\nމި މުބާރާތުގެ ފިރިހެން ބައިގައި ޖުމްލަ ހަތަރު ޓީމް ވާދަކުރާއިރު ގުރޫޕް ސްޓޭޖުގައި ބާކީ އޮތީ އެއް މެޗެވެ. ކުޅުނު ހުރިހާ މެޗަކުން މޮޅުވެ ލީގުގެ އެއްވަނަ ޓީމުގެ ގޮތުގައި ލަޔަންސް ވަނީ ފައިނަލަށް ދަތުރުކޮށްފައެވެ. އެޓީމު މެޗުތައް ކާމިޔާބުކޮށްފައިވަނީ ފުރަތަމަ މެޗުގައި ރެޑުވިންގްސްއާ ވާދަކޮށް 32 ލަނޑު 17 ލަންޑުން، ނެވެ.\nދެވަނަ މެޗުގައި ފުލިދޫގެ މައްޗަށް ލަޔަންސް ކާމިޔާބު ހޯދީ 25 ލަނޑު 23 ލަނޑުން ނެވެ. އަދި ގުރޫޕް ސްޓޭޖުގައި އެޓީމު ކުޅުނު ފަހު މެޗުގައި ކުލަބް ޒެފްރޯލް ބަލި ކުރީ 26 ލަނޑު 24 ލަނޑުން ނެވެ. މި ބައިގައި ދެން ވާދަކުރާ ތިން ޓީމް ޕޮއިންޓްގެ ގޮތުން އެއްވަރުވެފައިވާއިރު ފައިދާ ގޯލަށް ބަލާ ސެމީއަށް ދަތުރުކޮށްފައިވަނީ ފުލިދޫ އަދި ރެޑް ވިންގްސް އެވެ.\nމި މުބާރާތުގައި އަންހެން ބައިގައި 10 ޓީމެއް ވާދކުރާއިރު މި ބައިގެ މެޗުތައް ކުޅެނީ ދެ ގުރޫޕަކަށް ބަހައިލައިގެންއެވެ. އެގޮތުން ގުރޫޕް 1 ގައި ހިމެނެނީ ޒެފްރޯލް، އާއީސްޕޯޓްސްކުލަބު، ރެޑުހޯކު، ޒެނިތު، އަދި އިޒްލާނޯއެވެ.


Council thakuge masakyi vazan kuran dhaskohdhey program fashaifi\nކައުންސިލްތަކުގެ މަސައްކަތް މިނެކިރާނެ އުސޫލުތައް ދަސްކޮށްދޭ ޕްރޮގްރާމް ފަށައިފި\nއަތޮޅު ކައުންސިލްތަކަށް އަމާޒުކޮށްގެން ބާއްވާ ލޯކަލް ކައުންސިލް ޕާފޯމަންސް އިންޑެކްސް ޓްރޭނިން ޕްރޮގްރާމް މިއަދު ފަށައިފި އެވެ.\nއަންނަ އަހަރުން ފެށިގެން ކައުންސިލްތައް މިންކުރުމަށް ބޭނުންކުރާނެ އުސޫލުތައް ދަސްކޮށްދިނުމަށް ދެ ދުވަހުގެ މުއްދަތަށް ހިންގާ މި ޕްރޮގްރާމުގެ މިއަދު ފައްޓަވައި ދެއްވީ އެލްޖީއޭގެ ބޯޑު މެމްބަރު އާމިރު އަލީ އެވެ.\nއޭނާ ވާހަކަ ފުޅުގައި ސަރުކާރުގެ އޮފީސްތަކުގެ މަސައްކަތް މިނެކިރާނެ ނިޒާމެއް ވެސް ނެތި އޮއްވައި ކައުންސިލްތަކުގެ މަސައްކަތް މިނެކިރާނެ އުސޫލެއް ހެދިގެންދިއުމަކީ އެލްޖީއޭއިން ހޯދި ވަރަށް ބޮޑު ކުރިއެރުމެއް ކަމަށް ވިދާޅުވި އެވެ. އަދި ކައުންސިލްތަކުގެ މަސައްކަތްތައް އަޅާކިރާނެ މިންގަނޑެއް އޮތުމުން ކުރިމަގުގައި ކައުންސިލްތަކުގައި ވާދަވެރިކަން އިތުރުވެ، މަސައްކަތުގެ ފެންވަރު ރަނގަޅުވާނެ ކަމަށް ވެސް ވިދާޅުވި އެވެ.\nމިއަދު ފެށި ޕްރޮގްރާމުގައި ކައުންސިލް ޕާފޯމަންސް އިންޑެކްސްގެ ކޮންސެޕްޓާއި އިންޑެކްސްއެއް އެކުލަވާލާނެ ގޮތާއި ޑާޓާ ބޭސް އެންޓްރީ އަދި ކޮމްޕިއުޓިންގެ ނަމޫނާ ސެޝަނެއް އިތުރުން ޕާފޯމަންސް އިންޑެކްސްގެ ސުވާލު ކަރުދާހަށް ބައިވެރިން އަހުލުވެރިކުރުން އޮންނާނެ އެވެ.


Rangalhu Nimun - Coma Gai Suvarugeyge Vaahaka Kiyaidhin Meehaa - Vaguthu\nސަޢޫދީ ޢަރަބިއްޔާގެ މަޝްހޫރު ޢިލްމުވެރިއެއް ކަމުގައިވާ ފަޟީލަތުއްޝައިޚް ޢަލީ އަލްޔާސީން ވިދާޅުވިއެވެ.\nއަހަރެންނަށް ސަޢޫދީ ޢަރަބިއްޔާގެ ޤާޟީއަކު ކިޔައި ދެއްވިއެވެ. އެއްދުވަހަކު އަހަރެން ހެޔޮ މަރާއި ނުބައި މަރުގެ މައްޗަށް ދަރުސެއް ދިނީމެވެ. އޭގައި އަހަރެން ވަރަށް ގިނަ މިސާލުތައް ކިޔައިދިނީމެވެ.\nކޯމާއަކަށް ދިޔަ ނަމަވެސް ބައްޕަގެ ކިބައިން ވަރަށް ޢަޖާއިބު ކުރުވަނިވި ކަމެއް ފާހަގަ ކުރެވެން ފެށިއެވެ. އެއީ ކޯމާއަކަށް ދިޔުމާއެކު، އޭނާގެ ދުލުން ވާހަކަ ދައްކަން ފެށިއެވެ. ވަރަށް ޢަޖާއިބު ކުރުވަނިވި ވާހަކަތަކެއް އޭނާ ދައްކަން ފެށިއެވެ. ބައްޕަ ކޯމާގައި އޮވެ، ވާހަކަ ދައްކައި، އެވާހަކައިގައި ސުވަރުގެ ސިފަކޮށްދެމުން ދިޔައެވެ. ސުވަރުގޭގެ ގަނޑުވަރުތަކާއި ކޯރުތަކާއި ޙޫރުލްޢީނުންނާއި ދޫނިތަކާއި ގަސްތަކާއި އެހެނިހެން ނިޢުމަތްތައް ސިފަކޮށްދެމުން ގެންދިޔައެވެ.\nއަހަރެމެންގެ ތެރެއިން ބައެއް މީހުން އެވާހަކަތައް އަޑުއަހައި ރޮމުން ގެންދިޔައީމެވެ. އެ ވަގުތު ކުއްލިއަކަށް ބައްޕަ ކޯމާއިން ހޭއެރިއެވެ. އަދި އެނދުގައި އިށީންނެވިއެވެ. ހުރިހާ އެންމެން އެއްވެ ތިބި މީހުންނަށް ޙައިރާންކަމާއެކު ބައްލަވަމުން ގެންދެވިއެވެ. އެއަށްފަހު އަހަރެމެންނާ ދިމާއަށް ބެއްލެވިއެވެ. އޭރު އަހަރެމެންނަށްވެސް ތިބީ ރޮވިފައެވެ.\nމޫނުގައި ފައުންޑޭޝަން އުނގުޅައިގެން ހުރެ ނަމާދު ކުރެވޭނެތަ؟\nޖުލައި 6, 2021 10:45\nماشاءالله.. ވަރަށް ހިއްވަރު ލިބުން ބަސްކޮޅެއް..މިފަދަ ވާހަކަތައް އިތުރު ކޮއްދިނުން ވަރަށް ހިންހަމަ ޖެަޭކަމެއް...\nޖުލައި 6, 2021 10:47\nކޯމާގަވެސް ހެޔޮކަން، އާހިރަތުގަވެސް ހެޔޮކަން


SunOnline: Katrina dhen dhuvahaku ves Ranbir aa eku masakkatheh nukuraane!\nކެޓްރީނާ ދެން ދުވަހަކު ވެސް ރަންބީރު އާއެކު މަސައްކަތެއް ނުކުރާނެ!\n1 އަހަރު 24 ގަޑި ކުރިން - 19 ޖޫން 2017 0\nކުރީގެ ލޯބިވެރިން ކަމުގައިވާ ކެޓްރީނާ ކައިފް އަދި ރަންބީރު ކަޕޫރުގެ ގުޅުން ނިމުމަށް ފަހު ދެމީހުންނަށް އެކުގައި މަސައްކަތް ކުރަން އުނދަގޫވިއެވެ. ދެމީހުން ރުޅިވީ ފިލްމު 'ޖައްގާ ޖާސޫސް'ގެ ޝޫޓިންގ ކުރިއަށް ދަނިކޮށެވެ. ދެމީހުން އެކުގައި މަސައްކަތް ކުރަން ބޭނުން ނުވުމުން ފިލްމުގެ މަސައްކަތް ވެސް ވަރަށް ބޮޑަށް ލަސްވެގެން ދިޔައެވެ.\n'ޖައްގާ ޖާސޫސް' އަކީ ރަންބީރު އާއި ކެޓްރީނާ އެކުގައި ފެނިގެންދާ ހަތަރު ވަނަ ފިލްމެވެ. ރަންބީރު އަދި ކެޓްރީނާ ވަނީ މީގެ ކުރިން 'އަޖަބް ޕްރޭމް ކީ ގަޒަބް ކަހާނީ'، 'ރާޖުނީތީ'، އަދި 'ބޮމްބޭ ޓޯކީސް' ގައި މަސައްކަތް ކޮށްފައެވެ.\nމިހާތަނަށް ރިލީޒްކުރި ތިން ފިލްމުގައި ވެސް ދެމީހުންގެ ކެމިސްޓްރީ ވަރަށް ބޮޑަށް ފާހަގަވިއެވެ. އެހެންކަމުން ގިނަ ބަޔަކު ތިބީ ދެމީހުން ރުޅިވުމުން 'ޖައްގާ ޖާސޫސް' އިން އެ ކެމިސްޓްރީ ނުފެނިދާނެތީ ކަންބޮޑުވެފައެވެ.\nޖުލައި 14 ވަނަ ދުވަހު ފިލްމު ރިލީޒް ކުރުމަށް ހަމަޖެހިފައި ވާއިރު، ފިލްމަށް ިއިންތިޒާރު ކުރަމުން އަންނަ ގިނަ ފަރާތްތަކަކަށް ހިތްހަމަޖެހުމެއް ލިބިގެން ގޮސްފައި ވަނީ ރަންބީރު އާއި ކެޓްރީނާ އެކުގައި ފިލްމު ޕްރޮމޯޓު ކުރަމުން ގެންދާތީ އެވެ.\nދެމީހުން އެކުގައި ޕްރޮމޯޝަން އިވެންޓުތަކުގައި ބައިވެރިވުމުގެ އިތުރުން ފޭސްބުކް ލައިވް ވީޑިއޯތަކުން ސަޕޯޓަރުންނާ ވެސް ވާހަކަ ދައްކައެވެ. އެހެންކަމުން ދެމީހުންގެ ކޯޅުން ނިމުމަކަށް ގެނެސް ސުލްހަ ވީކަމަށް ގިނަ ބަޔަކަށް ގަބޫލު ކުރެވުނެވެ.\nއެހެން ނަމަވެސް ދެމީހުން އަދިވެސް އެކަކު އަނެކަކާ ވާހަކަ ދައްކަނީ ޕްރޮމޯޝަން މަސައްކަތުގައި އެކަންޏެވެ. އަދި 'ޖައްގާ ޖާސޫސް' އަށް ފަހު ރަންބީރު އާއެކު އިތުރަށް މަސައްކަތް ނުކުރާނެ ކަމަށް ކެޓްރީނާ ވެސް މިވަނީ ބުނެފައެވެ.\nފިލްމުގެ ޕްރޮމޯޝަނަލް އިވެންޓެއްގައި ނޫސްވެރިން ކުރި ސުވާލުތަކަށް ޖަވާބު ދެމުން ކެޓްރީނާ ވަނީ ރަންބީރު އާއެކު މަސައްކަތް ކުރަން މިހާރު "ވަރަށް އުނދަގޫ" ކަމަށް ބުނެފައެވެ.\nއަދި ދެމީހުން އެކުގައި މަސައްކަތް ނުކުރާނެ ކަމުގެ އިޝާރާތެއް ރަންބީރު ދީފައިވާ ކަމަށާއި، ދެމީހުން އެކުގައި ދެން ފެނިގެން ދިއުމަކީ ނުވާނެ ކަމެއް ކަމަށް ވެސް ކެޓްރީނާ ވަނީ ބުނެފައެވެ.\n'ޖައްގާ ޖާސޫސް' އަކީ ދެމީހުން އެކުގައި ފެނިގެންދާނެ ފަހު ފިލްމު ކަމުގައި ކެޓްރީނާ ބުނި ނަމަވެސް ރަންބީރު ވަނީ ނޫސްވެރިން ކުރި ސުވާލަށް ޖަވާބު ނުދީ ޕްރެސް ކޮންފަރެންސް ކުރުކޮށްލާފައެވެ.\nބޮލީވުޑް ފިލްމީ ދާއިރާ ހިންދީ ފިލްމު ރަންބީރު ކަޕޫރު\n"3 އިޑިއަޓްސް"ގެ ސީކުއަލްގެ މަސައްކަތް ހިރާނީ ފަށައިފި2ގަޑި 11 މިނެޓް ކުރިން\nއެންމެ ކަމުނުދާ ބޮލީވުޑް އެކްޓަރަކީ ސަލްމާން: ގޫގުލް2ގަޑި 52 މިނެޓް ކުރިން\nކަލަންކްގެ ޝޫޓިންގެ ތެރެއިން އާލިއާ އަށް އަނިޔާ ވެއްޖެ6ގަޑި 13 މިނެޓް ކުރިން\nފުރަތަމަ ހަފްތާގައި "ރޭސް 3"އަށް އެއް ބިލިއަންގެ އާމްދަނީއެއް 1 ދުވަސް6ގަޑި ކުރިން\nއަވަހަށް ކައިވެނި ކުރަން ރަންބީރު ބޭނުން! 1 ދުވަސް5ގަޑި ކުރިން


Hulhumale gai Anhenaku maruvi massalaeh fuluhun balanee\nހުޅުމާލޭގައި އަންހެނަކު މަރުވި މައްސަލައެއް ފުލުހުން ބަލަނީ\n5 މަސް,4ދުވަސް,2ގަޑި, 31 މިނެޓް, 24 ސިކުންތު ކުރިން 1820އިދުހާމް ނައީމް\nހުޅުމާލޭގައި 27 އަހަރުގެ އަންހެނަކު މަރުވި މައްސަލައެއް ފުލުހުން ބަލަން ފަށައިފިއެވެ.\nރޭގެ ވަގުތެއްގައި މަރުވި އެ އަންހެންމީހާ މަރުވެފައިވާކަން ފުލުހުންނަށް ރިޕޯޓްކޮށްފައިވަނީ ޓްރީޓޮޕް ހޮސްޕިޓަލުންކަމަށް މަޢުލޫމާތު ލިބެއެވެ. އެ ހޮސްޕިޓަލަށް އެ އަންހެން މީހާ ގެންދެވުނު އިރުވެސް އޮތީ މަރުވެފައި ކަމަށް މަޢުލޫމާތު ލިބެއެވެ.\nމިކަމާއި ގުޅޭގޮތުން ފުލުހުން ބުނެފައިވަނީ ރޭ 9:30ގައި ހުޅުމާލޭގެ ޓްރީޓޮޕް ހޮސްޕިޓަލަށް މަރުވެފައި އޮތް މީހަކު ގެންދިޔަ ކަމުުގެ ޚަބަރު ލިބިފައިވާކަމަށެވެ. އަދި އެ މައްސަލަ މިހާރު ފުލުހުން ތަޙުގީގު ކުރަމުންދާކަމަށްވެސް އެ މުއައްސަސާއިން މަޢުލޫމާތު ދެއެވެ.\nފުލުހުން އެފަދައިން މަޢުލޫމާތު ދީފައިވާއިރު ރާއްޖޭގެ ބައެއް ނޫސްތަކުން ވަނީ އެއަންހެން މީހާ މަރުވީ ޕާޓީ ޑްރަގް ބޭނުންކޮށްގެން އޯވަޑޯޒް ވެގެން ކަމަށް ބުނެފައވެ. އެހެންނަމަވެސް އެކަމާއި ގުޅިގެން ފުލުހުންގެ ބަހެއް އަދި ވަނީ ލިބޭ ގޮތް ނުވެފައެވެ.\nޕާޓީ ޑްރަގް ބޭނުން ކޮށްގެން މީގެ ކުރިންވެސް ހުޅުމާލޭގައި ދެ ޒުވާނަކު ވަނީ މަރުވެފައެވެ.\nމީގެއިތުރުން މާލޭގެ ގެއެއްގެ ތެރެއިންވެސް މަރުވެފައި އޮތް ޒުވާނަކު ފެނިފައިވާ ކަމަށް ފުލުހުން ހާމަކުރެއެވެ. މަރުވެފައި އޮތް މީހާ ފެނުނީ މ. ރަމާގުލްޝަން ނަމަކަށް ކިޔާ ގެއެއްގެތެރޭގައިކަމަށާއި މަރުވެފައި އޮތް މީހާގެ އުމުރަކީ 27 އަހަރުގެ ފިރިހެނެއްކަމަށް ކަމަށްވެސް މައުލޫމާތު ލިބެއެވެ.


Fainuga kuriyah dhiya quran audition in hovunu dharivarunge list aammukoffi | Fainu Online\n2019 ވަނަ އަހަރު ބައިވެރިވި ދަރިވަރުން- ފޮޓޯ: ފައިނު ކައުންސިލް\n14 އޮކްޓޯބަރު 2021, ބުރާސްފަތި, 23:51\nމިއަހަރު ބޭއްވުމަށް ހަމަޖެހިފައިވާ 34 ވަނަ ޤައުމީ ޤުރްއާން ކިޔެވުމުގެ މުބާރާތަށް ރ. އަތޮޅުން ނަގާ ދަރިވަރުން ނެގުމަށް ފައިނުގައި ކުރިޔަށް ގެންދިޔަ އޮޑިޝަނުން ހޮވުނު ދަރިވަރުންގެ ލިސްޓް އާންމު ކޮށްފިއެވެ.\nފައިނުގައި މި އޮޑިޝަން ކުރިޔަށް ގެންދިޔައީ އިއްޔެއެވެ. މި މުބާރާތުގައި ޖުމުލަ 28 ދަރިވަރަކު ބައިވެރިވެފައިވާއިރު، އަތޮޅު މުބާރާތަށް ނެގިފައިވަނީ 15 ދަރިވަރެކެވެ.\nއޭގެ ތެރޭގައި ހިތުން ކިޔުމުގެ ބައިން5ދަރިވަރަކާއި ފޮތުން ކިޔުމުގެ ބައިން 10 ދަރިވަރަކު ހިމެނެއެވެ.\nއިތުރު ލިޔުންތައް ފައިނު ކައުންސިލް\nފައިނު ކައުންސިލްގެ3ޤުރްއާން މުބާރާތުގައި ބައިވެރިވުމުގެ ފުރުސަތު ހުޅުވާލައިފި


Corona ah jumla 147,000 meehun screen kuri: Ameen | ThePress\nކޮރޯނާ ވައިރަސްއަށް ޗާއްކުކުރެވޭތޯ ޓެސްޓު ކުރަނީ / ފޮޓޯ: ޓްވިޓާ\nމި މަހުގެ ތިން ވަނަ ދުވަހުން ފެށިގެން ޖުމްލަ 147،000 ފަރާތެއް ކޮރޯނާ ވައިރަސްއަށް ސްކްރީން ކުރެވިފައިވާ ކަމަށް ހެލްތު މިނިސްޓަރު އަބްދުﷲ އަމީން ވިދާޅުވެއްޖެއެވެ.\nމިރޭ ރައީސް އޮފީހުގައި ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން މިނިސްޓަރު އަމީން ވިދާޅުވީ މިމަހު3ވަނަ ދުވަހުން ފެށިގެން މިހާތަނަށް 147،000 މީހުން ރާއްޖެ އައިސްފައިވާ ކަމަށެވެ. އަދި މި އެންމެން ވެސް ވަނީ ތާމަލް ކެމެރާތަކުން ކޮރޯނާ ވައިރަހަށް ސްކްރީން ކޮށްފައިވާ ކަމަށް މިނިސްޓްރިު އަމީން ވިދާޅުވިއެވެ.\nމިނިސްޓަރު އަމީން ވިދާޅުވީ، މިމަހު3ވަނަ ދުވަހުން ފެށިގެން މިހާތަނަށް ރާއްޖެ އައި މީހުންގެ ތެރެއިން 538 ފަރާތަކާ ސުވާލުކޮށްފައިވާ ކަމަށެވެ. އެއީ ހުމުގެ އަލާމާތެއް ނުފެންނަ މީހެއް ކަމަށް ވިޔަސް، އެމީހުްނގެ ޓްރެވެލް ހިސްޓްރީއާއި ޓްރާންސިޓްވި ގައުމުތައް ފަދަ މައުލޫމާތު ތައް ސާފުކޮށްފައިވާނެ ކަމަށް މިނިސްޓަރު އަމީން ވިދާޅުވިއެވެ.\nނޫސްވެރިންނަށް މައުލޫމާތު ދެއްވަމުން މިނިސްޓަރު އަމީން ވިދާޅުވީ، އެ މުއްދަތުގައި ރާއްޖެ އައި މީހުންގެ ތެރެއިން 37 މީހަކަށް ރާއްޖެ އެތެރެވުމުގެ ހުއްދަ ނުދީ، އަނބުރާ ފޮނުވާލާފައިވާ ކަމަށެވެ. އެގޮތުން، އެ މީހުންނަކީ ރާއްޖެއައި ޗައިނާ މީހުން ކަމަށާއި، އެމީހުން ފޮނުވާލިއިރު، ބަލީގެ އެއްވެސް އަލާމާތެއް ފާހަގަ ވެފައި ނުވާ ކަމަށް މިނިސްޓަރު އަމީން ވިދާޅުވިއެވެ.\nމިނިސްޓަރު އަމީން މިހެން ވިދާޅުވވެފައިވާއިރު، ކޮރޯނާ ވައިރަހާ ގުޅިގެން ރާއްޖެއިން ވަނީ ސަލާމަތީ ފިޔަވަޅުތައް ވަރުގަދަކޮށްފައެވެ. އެގޮތުން، މިރޭ ބޭއްވި ނޫސްވެރިންގެ ބައްދަލުވުމުގައި ވެސް ވަނީ މުހިންމު ތިން ފިޔަވަޅެއް އިއުލާނުކޮށްފައެވެ. އެއް ފިޔަވަޅަކީ ރާއްޖެ އަންނަ ކްރޫޒް ލައިނާސްތައް ހުއްޓުވުމެވެ. އަދި އިރާނުން ނުވަތަ އިރާނު މަގުންނާއި، ސައުތް ކޮރެއާގެ ދެ ސަރަހައްދަކުން ރާއްޖެއަށް މީހުން ގެނައުން މެދު ކަނޑާލާފައިވާ ކަމަށް މިއަދު ވަނީ އިއުލާނު ކޮށްފައެވެ.


HRCM ah3memberun ayyanu kuran faas koffi\nމަޖިލީހުގެ ޖަލްސާއެއް ކުރިއަށްދަނީ. -- ފައިލް ފޮޓޯ: މަޖިލީހުގެ އިދާރާ\nހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރުސީއެމް) އަށް ތިން މެމްބަރަކު އައްޔަންކުރަން ރައްޔިތުންގެ މަޖިލީހުން މިއަދު ރުހުންދީފި އެވެ.\nމި ތިންބޭފުޅުންނަށް އައްޔަނުކުރަން ފެނޭތޯ ވަކިވަކިން ވޯޓަށް އަހާފައިވާއިރު، އެ ތިން ބޭފުޅުންގެ ނަން ވެސް ފާސްވެފައިވަނީ ވޯޓުގައި ބައިވެރިވި މެންބަރުންގެ އިއްތިފާގުންނެވެ.\nއެ ކޮމިޝަންގެ މެންބަރުންގެ ތެރެއިން ހަތަރު މަގާމެއް ހުސްވެފައިވަނީ، މަގާމުން ވަކިކުރަން އުޅުމުން ތިން މެންބަރުން އިސްތިއުފާ ދެއްވާފައިވާއިރު، އިތުރު މެންބަރެއްގެ ދައުރު މި މަހު ހަމަވާތީ އެވެ.\nއެޗްއާރުސީއެމަށް އައްޔަނުކުރައްވާފައިވާ މެންބަރުންގެ ތެރެއިން އެ ކޮމިޝަނުގެ ރައީސް އާއެކު ތިން މެންބަރަކު އިސްތިއުފާ ދެއްވާފައިވަނީ އެ މެންބަރުންނާ ގުޅޭ މައްސަލަތަކެއް ރައްޔިތުންގެ މަޖިލީހުން ބަލައި ބައެއް މެންބަރުން މަގާމުން ވަކިކުރަން ނިންމާފައި ވަނިކޮށެވެ.\nމަޖިލީހުން ވަނީ ބާކީ ތިބި ދެ މެންބަރުންގެ ތެރެއިން އެ ކޮމިޝަނުގެ ނާއިބް ރައީސް މަގާމުން ވަކިކޮށްފަ އެވެ. އެ ކޮމިޝަނުގައި މިހާރު ހުންނެވީ އެންމެ މެންބަރެކެވެ. އެ މެންބަރުގެ މެންބަރުކަމުގެ މުއްދަތު މި މަހުގެ 12 ވަނަ ދުވަހު ހަމަވާނެ އެވެ.


Hiley degree Male' ge rayyithunnah ekani thoa?\nދިވެހި ދަރިވަރުންތަކެއް ދަސްވެނިވުމެއްގައި -- ފައިލް ފޮޓޯ\n14 މެއި 20197ކޮމެންޓް\nހިލޭ ޑިގްރީ މާލޭގެ ރައްޔިތުންނަށް އެކަނިތޯ؟\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހުގެ ކެމްޕެއިން ދަތުރުތަކުގެ ތެރެއިން އެއްމެ ބާރަށް އަޑުއިވިގެންދިޔަ، އަދި އާއްމުންގެ މެދުގައިވެސް އެއްމެ މަގުބޫލު އެއް ވާހަކައަކަށް ވެގެން ދިޔައީ ފުދުންތެރިކަން ކުޑަ އާއިލާތަކަށާއި، ރާއްޖޭގެ އެކި ކަންކޮޅުތަކުގައި ކިޔަވަމުންދާ ދަރިވަރުންނަށް ލުއި ފަސޭހަގޮތެއްގައި މަތީ ތައުލީމާއި ތަމްރީނުދެވޭނެ ފުރުސަތުތަކެއް ހޯދައިދޭނެ ވާހަކައެވެ. ރާއްޖޭގެ އާބާދީގެ ބޮޑު ބަޔަކީ ޒުވާނުންނަށްވުމާއި، ގިނަ ބަޔަކު މަތީ ތައުލީމަށް ފެންބޮވައިގެންފައި ހުރިވަރު ބޮޑުކަމުން މިއީ ހަގީގަތަކަށް ވާނެކަމަށް ވަރަށް އުއްމީދުކުރެވުނު އެއްވާހަކައެވެ. ކަންވެގެން ދިޔައީ މިހެނެއް ނޫނެވެ. ރާއްޖޭގައި ފުރަތަމަ ޑިގްރީއަށް ހިލޭ ކިޔެވޭނެގޮތްވިއްޔޭ ބުނެ ވައުދު ފުއްދައިފިއެވެ. ކެމްޕެއިން ތެރެއިން ވައުދުވީ ގޮތަކަށް ނޫނެވެ. ވައުދު ތަންފީޒުކުރަން ތިބި ފަރާތްތަކަށް ފަހުމުވި ގޮތަށް ކަމަށްވެދާނެއެވެ. ހަމަ ޔަގީނުންވެސް އާއްމު ރައްޔިތުން ބޭނުންވި އަދި އާއްމު ރައްޔިތުންނަށް ފައިދާހުރި ގޮތަކަށް ނޫނެވެ.\nފުރަތަމަ ޑިގްރީއަށް ހިލޭ ކިޔެވޭނެގޮތް ހަމަޖެހުންކަމުގެ ވައުދު ފުއްދުނު ވާހަކަ އަޑު އެހީ ހިތާމައާއެކުގައެވެ. ކުރި އުއްމީދާއި އިތުބާރު ގެއްލިގެން ދިޔަކަމުގެ ހިތި ހިތު ތެރޭގައި ހިންދާލައިގެންނެވެ. މުޅި ރާއްޖެއަށް ބަލާލިކަމުގައިވިޔަސް، މަތީ ތައުލީމުދޭ މަރުކަޒުތަކުގެ ތެރެއިން މެއިން ކެމްޕަސް މާލެއިން ބޭރުގައި ހުންނަނީ އެއްމެ އަތޮޅުއްގައެވެ. އެހެނިހެން ރަށްރަށުގައި މި ސެންޓަރޭ، އެ ސެންޓަރޭ ކިޔާ އެކި ނަންނަމުގައި ތަންތަންހުރެއެވެ. އެހެންނަމަވެސް، އެތަންތަނުންދޭ ހިދުމަތް އެނގޭނީ އެތަނުން ހިދުމަތެއް ހޯދަން މަސައްކަތްކުރީމައެވެ. އެ ދޭ ހިދުމަތުގެ ފެންވަރު ބަލާނެ ހަމައެކަކުވެސް، ހަމަ އެއްމެ މުއައްސަސާ އެއްވެސް މިގައުމުގައި ހުރިކަމެއް ނޭންގެއެވެ. މިކަން މިހެން އޮތް އިރު، ދެން އޮތް ގޮތަކީ އަރާ ފުރައިގެން މާލެއައުމެވެ. މަތީ ތައުލީމު ހޯދުމަށެވެ.\nޑިގްރީއަށް ހިލޭ ކިޔެވޭނެ ގޮތްވުމުން ޑިގްރީއަށް ކިޔަވަން މާލެއަންނަން ޖެހިއްޖެއެވެ. ޑިގްރީއަށް ވަންނަން ޝަރުތު ބަލާލިއިރު، އޭލެވެލް ހަދާފައި ހުންނަންޖެހެއެވެ. ޑިޕްލޮމާއާއެކު ޑިގްރީ ދޭނަމަ، އޯލެވެލްގެ މިންވަރަކުން ވަދެވެއެވެ. މުޅި ގައުމުގައިވެސް އޯލެވެލް ނިންމާ ކުދިންގެ ތެރެއިން އޭލެވެލް ހަދަނީ 30 އިންސައްތައެއްހާ ކުދިންނެވެ. އެހެންވީމާ، މި ވައުދު ބިނާވެފައި މިއޮތީ މި 30 އިންސައްތައެއްހާ ކުދިންނަށް ކަމަށްވެދާނެއެވެ. ދެން ބެލީ ސެޓްފިކެޓް ޕްރޮގްރާމަކަށް ވަދެވޭތޯއެވެ. ބަލާލިއިރު، އެއަށް ވަދެވެއެވެ. އެހެންނަމަވެސް، ސެޓްފިކެޓް ލެވެލް ޕްރޮގްރާމްއަކަށް މި ވައުދުގެ ތެރެއިން ހަރަދެއް ނުކޮށްދެއެވެ. އެހެންވީމާ މިކަމެއްވެސް ވާކަށް ނެތެވެ.\nފުދުންތެރިކަން ކުޑަ ބައެއް މީހާ ހުންނާނީ ޑިޕްލޮމާ ހަދައިގެން ނޫންކަން ސަރުކާރަށް ނޭންގުނީ ކަންނޭންގެއެވެ. މިކަމާއި ވީ ދެރައިން ރަހްމަތްތެރިޔަކާއި ވާހަކަ ދައްކާލީމެވެ. އޭނާ ބުނީ އަދި މާ ދެރަ ވާހަކައެކެވެ. އޭނާގެ ޑިގްރީއަށް ވަދެވޭ ފެންވަރު ހުރި ވާހަކައެވެ. ނަމަވެސް ސަރުކާރުން 100 އިންސައްތަ ހަރަދުކުރާ މަރުކަޒުތަކުން އޭނާ ކިޔަވަން ބޭނުންވާ ކޯހުގެ ޖާގަފުރި، އިތުރަށް ކުދިން ނުނަގާކަމަށް އަންގާފަވާ ވާހަކައާ، ދެން އަމިއްލަތާކުން ކިޔަވަންޏާ އަމިއްލައަތުން އޭނާ ކިޔަވާ ޕްރޮގްރާމަށް 50 އިންސައްތަ ފީ ދައްކަން ޖެހޭ ވާހަކައެވެ. އެހެންވެ ކިޔެވޭނެ ގޮތެއް ނެތި ހުރިވާހަކައެވެ. ދެން ވާހަކަ ދައްކާލެވުނީ ރަށުގައި ހަމަ އެއްކޮށް ކިޔަވަން އުޅުނު އެހެން ރަހްމަތްތެރިޔަކާއެވެ.\nއޭނާ އަމިއްލަ ހަރަދުގައި މާލެގައި ކުދިން ބަހައްޓާ ގެއެއްގައި ހުރެ ޑިޕްލޮމާ ފުރިހަމަކޮށް ރަށަށް އައިސްހުރި ދުވަސްވަރެވެ. އިތުރަށް ކިޔަވަން ގަސްތުނުކުރަންހޭ އަހާލެވުނު މޮޔަ ހިތައް އެރިއެވެ. އޭނާ ކިޔަވަމުންދިޔަ ޕްރޮގްރާމްގެ ޑިގްރީ މަރުހަލާގައި ކިޔެވުމަށް ސަރުކާރުން އަހަރަކު ހަރަދުކުރަނީ 16000 ރުފިޔާ އޭ ބުންޏެވެ. އޭނާ މާލޭގައި ކުދިން ބަހައްޓާ ގެއެއްގައި ދިރިއުޅެން (ކުއުމާއި، ލާ އަންނައުނު ދޮވުމާއެކު) މަހަކު 2500 ރުފިޔާ ދައްކަންޖެހޭ ވާހަކަ ބުންޏެވެ. އަހަރަކު އޭނާ އަތުން އަހަރު 30،000 ރުފިޔާ މިކަމަށް ހަރަދުކުރަންޖެހޭކަމަށް ބުންޏެވެ. ވީމާ ކިޔެވޭނެގޮތެއް ނެތިގެން ހުރީ ކަމަށް ބުންޏެވެ.\nމި އޮތީ ވައުދު ފުއްދިފައި ނޫންހެއްޔެވެ. ގައުމުގެ ހާލަތާއި ނުބައްދަލު ވައުދު ވާތީ ދެރައެވެ. އެ ވައުދު ފުއްދާނެކަމަށް ގަބޫލުކުރެވޭތީވެސް ދެރައެވެ. މިއީ ފުދުންތެރިކަން ކުޑަ އާއިލާއަށާއި، އެކި އަތޮޅުތަކުން ކިޔަވަން ބޭނުންވެފައި ތިބި ގިނަ ބަޔަކަށް ޖެހުވުނު ދަންތޫރައަކަށްވެސް ވެދާނެއެވެ. ދެރައީ ހުރިހާ ދަރިވަރުންނަކީ އޯލެވެލްއިން ފާސްވާ ދަރިވަރުންނޫންކަން ސަރުކާރަށް ނޭންގުނީމައެވެ. ހަގީގަތަކީ އޯލެވެލްއިން ފާސްވުންވެސް މިހާރު ބިނާވެފައިއޮންނަނީ ފުދިފައިތިބޭ ނުވަތަ ގަނަތެޅިގެންވެސް ހޯދާ ރުފިޔާއިން ޓިއުޝަންވެސް ދެވޭ ދަރިވަރުންނަށްކަމެވެ. ޓިއުޝަން ނުހޯދި، އެގޮތް މިގޮތުން ސާނަވީ އިމްތިހާނު ނިމޭއިރު ފާސްނުވެއްޖެނަމަ، ދެން ކިޔެވޭނެ ގޮތެއް ނެތެވެ. މީހުންގެ އަތުން ސަލާންޖަހައިގެން ޑިގްރީއަކަށްވުރެ ދަށް ހުރިހާ މަރުހަލާއެއް ފުރިހަމަކުރަން މިޖެހެނީ އަމިއްލައަށެވެ. ޑިގްރީ ނިމެންދެން ކިޔެވޭނެ ކަމުގައި ވިދާޅުވި ވައުދު ހަނިވެގެން މިދިޔައީ ފުދުންތެރި އާއިލާތަކަށް، މާލެގައި އުޅޭ އާއިލާތަކަށް، އޯލެވެލްއިން ފާސްވެ ނުވަތަ އޭލެވެލްވެސް ނިމޭ ދަރިވަރުންނަށް އެކަނި ކިޔެވޭ ކިޔެވުމަކަށެވެ. މި ނޫން އެންމެން މުސްތަގުބަލު ކުރަހާނެ ޕްލޭނެއްނެތި ގަނަތެޅޭނީ ދޯއެވެ.\nހަޔަރ އެޑިއުކޭޝަން ރައީސް ޞާލިޙް ތައުލީމް ސަރުކާރު\nކޮންގޮތަކުންތޯ ހިލޭ؟ އަޅުގަޑުގެ ދަރިފުޅު ކިޔަވަނީ ގަައުމީ ޔުނިވަރސިޓީގަ ، ކޮންމެ ސެމީސްޓާ އަކަށް 4700 ރުފިޔާ ދައްކަންޖެހޭ\nމި އާޓިކަލްގެ މޮޅުކަން ވަޒަންކޮށްލަން ސަރުކާރުގެ ކޮންމެސް ފަރާތެއްގެ ބަހެއްވެސް ހޯދަލިނަމައޭ ހިތަށް އަރާ\nފެބުރުއަރީ ގައި ލާގެން އުޅޭ އެއްޗެއްތީ އަދިވެސް ހަމަޖައްސައިނުދޭ\nމާލޭގަ އުޅެނީ ގިނައިން ދިވެހިރާއްޖޭގަ ރައްތަކުން އަސާސީ ހިދުމަތްތައް ނުލިބޭތީ އައިސްގެން އުޅޭ އެކިއެކި ރައްރަށައް ނިސްބަތްވާ މީހުން. މާލޭގެ ގިނަމީހުން ގެދޮރު ކުއްޔައްދީފަ ގޮސްއުޅެނީ ބޭރުގެ އެކިއެކި ގައުމުތަކުގަ، މާލޭމީހުންނަައްވުރެ ރައްރަށުމީހުން އަތުގަ ޑިގްރީއާ މާސްޓާރޒް ޕީއެޗްޑީ ގިނަވާނެ، ރާއްޖޭގަ ކޮންމެ ރަށެއްގަ ހިލޭ ޑިގްރީއައް ކިޔައިވަދިނުމަކީ ކުރަންޖެހޭ ހަރަދައްބަލާއިރު އަދި މިގައުމުގަ ވާނެކަމެއްނޫން އެއީއަކީ، މާލޭގަ ގިނައިންކިޔަވަނީވެސް ރާއްޖޭގެ ރައްތަކުގަމީހުން، މަވެސް ކިޔަވަންއައީ މާލެ.\nޥަރައް ފުރިހަމަ އާޓިކަލްއެއް ސަރުކާރުން މިކަމަށް އަވަސް ހައްލެއް ހޯދަދޭނެ ކަމަށް ހީކުރަން\nހާދަ މޮޅު ނޫސްވެރިއެކޭ. ބޭނުންވާ ކޮންމެ ޕޮއިންޓަކަށް ބޭނުންވާ މީހަކު، ބޭނުންވާ ހިސާބަކުން އެބަ ދިމާވޭ.


School ah dhaan design mask eh neylheyne\nހިރިޔާ ސްކޫލްގެ ދަރިވަރުން\nސްކޫލަށް ދާން ޑިޒައިން މާސްކެއް ނޭޅޭނެ\n21 ޖޫން 2020 - 12:23:24\nނިއު ނޯމަލްގެ އުސޫލުތަކާއި އެއްގޮތަށް ޖުލައިމަހުގެ އެއް ވަނަ ދުވަހު އެޑިއުކޭޝަން މިނިސްޓްރީން ސްކޫލްތައް ހުޅުވާލާއިރު ދަރިވަރުންނާއި ސްކޫލްތަކުގައި މަސައްކަތް ކުރަމުންދާ މުވައްޒަފުން ބޭނުންކުރަންޖެހޭނީ އެއްވެސް ފަރުމާއެއް ނެތް ޕްލެއިން ފޮތިން ފަހާފައިހުރި މާސްކް ކަމުގައި އެޑިކޭޝަން މިނިސްޓްރީއިން ބުނެފިއެވެ.\nރާއްޖޭގެ ކޮވިޑް-19ގެ މިހާރުގެ ހާލަތަށްބަލައި، ސްކޫލްތައް އަލުން ހުޅުވާލުމަށް ތައްޔާރުވަމުން އަންނަައިރު، މިނިސްޓްރީގެ ފަރާތުން ސްކޫލްތަކަށް ވަނީ އަމަލުކުރަންވީގޮތުގެ ގައިޑްލައިނެއް ފޮނުވާފައެވެ. މިގޮތުން މާސްކުގައި ސްކޫލުގެ ލޯގޯ ޖެހުމާއި އެނޫންވެސް ޒީނަތްތެރިކުރުމުގެ ގޮތުން އިތުރު ކުރެހުމެއް ނުވަތަ ފަރުމާއެއް ހުރެގެންނުވާނެ ކަމުގައި ގައިޑްލައިންގައި ފާހަގަކޮށްފައިވެއެވެ.\nސްކޫލްތައް އަލުން ހުޅުވާއިރު ސަމާލުކަން ދޭންޖެހޭ ކަންތައްތައް ފާހަގަކޮށް ސްކޫލްތަކަށް ފޮނުވާފައި ވާ ގައިޑްލައިންގައި ބުނާގޮތުން، ތިމާއާއި އަނެކާގެ ސަލާމަތާއި ރައްކާތެރިކަން ޔަގީން ކުރުމަށް ދަރިވަރުންނާއި އަދި ބެލެނިވެރިންގެ އިތުރުން ޓީޗަރުންވެސް އެންމެ ބޮޑު ސަމާލުކަމެއް ދޭންޖެހޭ އެއް ކަމެއްގެ ގޮތުގައި ފާހަގަކޮށްފައި ވަނީ މާސްކް އެޅުމަށާއި، ގައިދުރުކަން ބެހެއްޓުމަށެވެ. އަދި ސްކޫލްތަކަށް ވަދެނިކުމެ އުޅޭ ހުރިހާ ފަރާތްތަކުންވެސް މާސްކު އެޅުމަށް ބުނެފައިވެއެވެ.\nމާސްކުގެ ގޮތުގައި ސާޖިކަލް ނުވަތަ ފޮތި މާސްކުވެސް ބޭނުންކުރެެވިދާނެ ކަމަށް އެޑިއުކޭޝަން މިނިސްޓްރީން މައުލޫމާތު ދީފައިވެއެވެ. އަދި ފޮތި މާސްކް ބޭނުންކުރާނަމަ ސަމާލުކަންދޭންޖެހޭ މުހިއްމު ކަންކަންވެސް ފާހަގަކޮށްފައިވެއެވެ.\nއެގޮތުން މާސްކް ހެދުމަށް ބޭނުންކުރާ ފޮއްޗަކީ ރޮދި ކައިރިކޮށް ވިޔެފައި ހުންނަ، ނޭވާލާން ފަސޭހަ ފޮއްޗަކަށް ވާންޖެހޭނެ ކަމަށާއި މާސްކުގެ ބޭރު ފަށަލަ ހަދާފައި ހުންނަންވާނީ ފަސޭހައިން ފެން ނުފާއްދާ ފޮއްޗަކުން ކަމުގައި ބުނެފައިވެއެވެ. އަދި މާސްކް އަޅާފައި ހުންނަންވާނީ އަނގަޔާއި ނޭފަތް ރަނގަޅަށް ނިވާވެ، ބަންދުވާހެން ކަމުގައި ވެސް ފާހަގަކޮށްފައިވެއެވެ.\nމީގެ އިތުރުން ބޭނުންކުރާ މާސްކަކީ ބާރު ނުވަތަ ދޫވެގެން އަބަދު އަތްލާ ރަނގަޅުކުރަންޖެހޭ ފަދަ މާސްކަކަށްވެގެން ނުވާނެކަމަށާއި، މާސްކް ފަހާފައި ހުންނަންވާނީ ތިން ފަށަލަ ހުންނަ ގޮތަށް ކަމަށް އެޑިއުކޭޝަން މިނިސްޓްރީން ބުނެފައިވެއެވެ.\n"އަނބުރާ ލޮކްޑައުންއަކަށް ދިއުން ހުއްޓުވުމުގެ ބާރު އޮތީ އާންމުންގެ އަތުގައި"\nމިއަދު މަރުވީ އައިޖީއެމްއެޗުން ބައްޔަށް ޕޮޒިޓިވްވި މީހެއް\nއިތުރު ބަޔަކު ކޮވިޑް-19 އަށް ޕޮޒިޓިވްވެއްޖެ


ފަހު ދިހައެއް ނިމިގެންދާއިރު | Landhooinfo\nފަހު ދިހައެއް ނިމިގެންދާއިރު\nބަރަކާތްތެރިވެގެންވާ ރަަމަޟާންމަސް ދާދިމިދާކަށްދުވަހު ފެށުނުއިރު މިހާރުމިވަނީ މިމަސް އަޅުގަނޑުމެންނާއި އަލްވަދާޢުކިޔުމަށް ތައްޔާރުވެފައެވެ. އެކަން ދަނެގެން އަޅުކަމުގައި މަސްޢޫލުވެ އުޅުމަށް ޢަޒުމު ކަނޑައަޅައިގެންތިބީ އަޅުގަނޑުމެންގެ ތެރެއިން ކިތަންމީހުންތޯއެވެ. މިއީ ފަހުދިހައިގެ ދުވަސްތަކެވެ. މިދުވަސްތަކުގައި މާތްވެގެންވާ ރެޔެއްވާކަން ނޭންގޭ ހަމައެކަކުވެސް މިހާރު ހުރުމަކީ ނާދިރުކަމެކެވެ. އެހެނީ ހުކުރުދުވަހުގެ ޚުޠުބާތަކުގައާއި ރޭޑިޔޯ އަދި ޓީވީ ޕްރޮގުރާމްތަކުންވެސް އެރޭގެވާހަކަ ތަކުރާރުކުރަމުން ދެއެވެ. އާދެ އެއީ މާތްވެގެންވާ ލައިލަތުލް ޤަދުރިވިލޭރެއެވެ.\nކޮންމެއަކަސް ފަހު ދިހައަށް އެޅުމުން ދަންވަރުގެ ވަގުތުތަކުގައި މިސްކިތް ފަޅުފިލުވާލަދޭނެ ޒުވާނުންތަކެއްވެސް އުޅެމުންދެއެވެ. އެރޭގެ ނަޞީބު ލިބިގަތުމަށްޓަކައި ހިތްވަރާއި ޖޯޝާއި ޢަޒުމާއެކު މަސައްކަތްކުރަމުންދާތަން ފެނެއެވެ. އެހެންނަމަވެސް ފަހުދިހައިގައި ފެނިގެންނުވާނޭ މަންޒަރުތަކެއް މި ކުޑަކުޑަ މުޖުތަމަޢުންވެސް ފެންނަމުންދާކަމީ އަޅުގަނޑުމެން ހިތާމަކުރަންޖެހޭނެކަމެކެވެ. ޚާއްޞަކޮށް ރޭގަނޑުގެ ވަގުތުތަކުގައި ނުނިދާތިބެ ގުރޫޕްހަދައިގެން ސަކަރާތުގައި އުޅުމަކީ ހިތާމަކުރަންޖެހޭ ކަމެކެވެ.\nމީގެން ދޭހަވާކަމަކީ އަޅުގަނޑުމެން ﷲ ސުބުޙާނަހޫ ވަތަޢާލާދެއްވި ރަނުގެ ފުރުޞަތު ބޭނުން ނުވާކަމެވެ. އެކަލާނގެ ދެއްވަން ތައްޔާރުކުރައްވާފައިވާ ރަޙްމަތަށް އަމިއްލަ ހިތާއި ހަށިގަނޑުން ނޫނެކޭ ބުނާކަމެވެ. ބޭނުންވަނީ ދުނިޔަވީ ކުޅިވަރާއި މަޖާކަމެވެ. އާޚިރަތުގެ ގޮވަށްޗަށްދާން މިއުރެން އަދި ތައްޔާރުވާން ބޭނުން ނުވާކަމެވެ. ޒުވާންކަމުގެ ފައިދާ މިއުރެންބޭނުން ކުރަންއުޅޭގޮތެއްގެ ނުބައިކަމާއެވެ.\nކޮންމެ މީހަކު ވިސްނައިލިޔަސް ބަރަކާތްތެރިވެގެންވާ މައްސަރު ނިމެން އުޅޭކަން އިޙްސާސްވާނެއެވެ. އެހެނީ ނަމާދު ވަގުތުތަކުންވެސް މިކަން ދޭހަވަމުންދާތީވެއެވެ. އިހުނަށްވުރެ މީސްކޮޅުމަދުވުމެވެ. ނަމާދުު ފަރުޟުވެގެންވަނީ ހަމައެކަނި ރަމަޟާންމަހުގައި ހެއްޔެވެ. ނޫނީ އެމަހުގެ ކުރީކޮޅުގައި އެކަނި ހެއްޔެވެ. މިއީ ބިރުވެތިވާންޖެހޭނެކަންކަމެވެ. މަރުވެގެންދާނީ ކޮންވަގުތެއްގައި ކޮންތަނެއްގައި ކޮންފަދަ ޙާލަތެއްގައިކަން އެނގެނީ އަޅުގަނޑުމެންގެ ތެރެއިން ކާކަށްހެއްޔެވެ. އަޅުކަންތައްވެސް ކުޅިވަރަކަށް މިފަދަމީހުން ހަދާކަހަލައެވެ.\nއެންމެހާ ޒުވާނުންނޭވެ. މިއީ ރަނުގެ ފުރުޞަތެކެވެ. ފުރުޞަތުގެ ބޭނުން ހެޔޮގޮތުގައި ހިފޭތޯ މަސައްކަތްކުރަމާ ހިންގަވާށެވެ. މިކުޑަ ދުވަސްކޮޅުގެ ތެރޭގައި ނަމާދުކުރުމާއި ޤުރުއާން ކިޔެވުމާއި ދުޢާކުރުމުގައި ދެމިހުރުމަށް ޢަޒުމުކަނޑައަޅާށެވެ. ދުޢާއަކީ އަޅުގަނޑުމެންނަށް ހެޔޮވިސްނުންދެއްވުމެވެ. މަތިވެރިވެގެންވާ ލައިލަތުލް ޤަދުރިވިލޭރެޔާއި އަޅުގަނޑުމެންނާއި ބައްދަލުވެ އަޅުގަނޑުމެންގެ ފާފަތައް ފުހެވިގެން ދިޔުމެވެ.


Dho?! Goaheh hedhijje, Ekamaku mivaru kollaakah nuvey: Zakitte\nގޯހެއް ހެދިއްޖެ، އެކަމަކު މިވަރުކޮށްލާކަށް ނުޖެހޭ: ޒަކިއްޓެ\nއަބަދުވެސް ބަހުސްތައް ބޮޑު ސޯޝަލް މީޑިއާގައި ރޭ ވަރުގަދަ ހުޅުގަނޑެއް ރޯވީ މޯލްޑިވިއަން އައިޑޮލް އިން ތައާރަފުވެ، ގިނަ ބަޔަކަށް އެނގުނު ލަވަކިޔުންތެރިޔާ ހަސަން އިރުފާން (ޒަކިއްޓެ) ފޭސްބުކްގައި ޖެހި ސްޓޭޓަސްއެއްގެ ސަބަބުންނެވެ. އެ ސްޓޭޓަސްގައި ޒަކިއްޓެ ލިޔެފައި އޮތީ، ގިނަ ބައެއްގެ ލޯތްބާއި އިހުތިރާމް ހޯދާފައިވާ، އަދިވެސް ދިވެހިންގެ ހިތްތަކުގައި ރަސްކަންކުރާ، ކުރީގެ ލަވަކިޔުންތެރިޔާ އަލީ ރަމީޒް، އޭނާގެ ކެރިއަރުގައި ކިޔާފައިވާ ގިނަ ލަވަތަކަކީ އެހެން އާޓިސްޓުންގެ ލަވަތަކުން "އިރާލައިގެން" ކޮށްފައިވާ މަސައްކަތްތަކެއް ކަމަށެވެ.\nރޯވި ހުޅުގަނޑު ބޮޑުވެ ޒަކިއްޓެ އަންދާލުމުން އޭނާ މިހާރު ވަނީ ގޯހެއް ހެދުނު ކަމަށް ގަބޫލުކޮށް މާފަށް އެދިފަ އެވެ. އެކަމަކު އޭނާ ބުނަނީ މިހާ ވަރު ކޮށްލަންޖެހޭ ސަބަބެއް ނެތް ކަމަށެވެ.\nޒަކިއްޓެ އެ މާނަކުރީ އަލީ ރަމީޒްގެ ގިނަ ލަވަތަކަކީ ކޮޕީ ރާގުތަކަށް ވުން ކަމަށް ބެލެވެ އެވެ. ކުރީގެ ގިނަ ދިވެހި ލަވަތައް ހަދާފައި ވަނީ ހިންދީ ރާގުތަކަށެވެ. އަލީ ރަމީޒްގެ ބައެއް ލަވަތައް ވެސް ހިންދީ ރާގުތަކަށާއި އެހެން ބައެއް ރާގުތަކަށް ހަދާފައި އެބަހުއްޓެވެ. އެއީ ކިހާ ޕަސެންޓެއްގެ ކޮޕީ ރާގު ކަމެއް ސީދާ ބުނާކަށް ނޭނގެ އެވެ. އެކަމަކު ޒަކިއްޓެގެ ހިސާބުން ދައްކަނީ އެއީ "80 ޕަސެންޓް" ކަމަށެވެ. އަލީ ރަމީޒް ވިދައިލި ދުވަސްވަރު އެކަން އޮތީ އެހެންނެވެ.\nމައްސަލަ އަކީ ހަމަ އަލީ ރަމީޒް ކޮޕީ ރާގު ކިޔުންތަ؟\nއަލީ ޒަމީޒާއި ކުރީގެ މަޝްހޫރު އެހެން ގިނަ ލަވަކިޔުންތެރިން ވެސް ގިނައިން ކިޔާފައި ހުރީ ހަމަ ކޮޕީ ރާގުތަކެވެ. އަލީ ރަމީޒް އަކީ އޭނާގެ ކެރިއަރުގައި ހަމައެކަނި ލަވަކިޔުންތެރިއެއްގެ ގޮތުގައި މަސައްކަތްކުރި އާޓިސްޓެކެވެ. މިއުޒިކް ޕްރޮޑިއުސަރުންގެ އަލްބަމްތަކަށް އޭނާ ލަވަކިޔައީދީ އުޅުނެވެ. އެކަމަކު އޭނާ އަކީ އެއްވެސް ވަރަކަށް މިއުޒިކް އުފެއްދުމުގެ މަސައްކަތްކުރި އާޓިސްޓެއް ނޫނެވެ.\nއަލީ ރަމީޒާ އެކު ކުރިން ވަރަށް ގާތްކޮށް މަސައްކަތް ކުރި މީހަކު ނަން ނުޖަހާ ގޮތަކަށް ބުނީ އަލީ ރަމީޒް މަޝްހޫރުވެ، ގިނަ ބައެއް ލޯތްބާއި އިހުތިރާމް ލިބުނީ އޭނާގެ ރީތި އަޑާއި، ހިފެހެއްޓި ރަނގަޅު އަހުލާގުގެ ސަބަބުން ކަމަށެވެ. އޭނާ ދެކޭ ގޮތުގައި މިއަދު ގިނަ އާޓިސްޓުންގެ ކިބައިން ނުފެންނަ އެންމެ މުހިންމު ސިފަ އަކީ ރަނގަޅު އަހުލާގެއް ނެތުމެވެ. ޒަކިއްޓެގެ ސްޓޭޓަސްގެ މައްސަލާގައި ވެސް މި ފެންނަނީ އެކަމެވެ.\nޒަކިއްޓެ އަލީ ރަމީޒާ ބެހޭގޮތުން ޖެހި ސްޓޭޓަސް.\nއަމިއްލަ ދާއިރާގައި މަސައްކަތް ކޮށްފައި ތިބި ލެޖެންޑްރީ އާޓިސްޓުނާ ދިމާލަށް ހުތުރު ބަސް ބުނުމަކީ އާޓިސްޓެއްގެ ކެރިއަރުގައި ޖެހޭނެ އެންމެ ބޮޑު ލައްގަނޑު ކަމަށް އޭނާ ބުންޏެވެ.\n"އަސްލު ވާ ގޮތަކީ ފޭނުން ވެސް އާޓިސްޓުން ވެސް އަދިވެސް މާ ބޮޑަށް އަލީ ރަމީޒް މަތިން މިސް ވަނީ. ކޮންމެހެން އޭނާ ކޮޕީ ރާގު ކިޔައިގެން މައްސަލައަކަށް ވެގެންނެއް ނޫން މި އުޅެނީ. ހަގީގަތަކީ އަދި މިދިޔަ 20 އަހަރުގެ ތެރޭގައި ވެސް އަދި ނެތް އަލީ ރަމީޒާ ގާތްކުރާ ވަރަށް ވެސް ލަވަ ކިޔާލެވޭ އާޓިސްޓެއް އަދި އެހާ ރީތި އަޑެއް ވެސް،" މިއީ އެހެން އާޓިސްޓުނަށް ބުނާ ބަދު ބަހެއް ނޫން ކަމަށާއި އެކަމަކު އިހުތިރާމު ލިބޭނީ އިހުތިރާމު ދީގެން ކަމަށް އޭނާ ބުންޏެވެ.\n"އެއީ ކޮޕީ ރާގުތަކަށް ވިޔަސް އަދިވެސް އެހާ ގިނަ މީހުން އަޑުއަހާ އަދި މަޝްހޫރު ދިވެހި ލަވަތަކެއް ނެތް،" ބަޔަކަށް ހަޖަމުކުރަން ދަތިވި ނަމަވެސް، ހަގީގަތަކީ އެއީ ކަމަށް އޭނާ ބުންޏެވެ.\nޒަކިއްޓެ އަށް ހެދުނު ގޯހަކީ ކޮބާ؟\nޒަކިއްޓެގެ ސްޓޭޓަސްގައި އޮތީ މުޅިން ދޮގު ވާހަކައެއް ވެސް ނޫނެވެ. އަލީ ރަމީޒް ގިނައިން ކިޔާފައި ހުރީ ކޮޕީ ރާގުތަކެވެ. އެކަމަކު އެ ސްޓޭޓަސްއާ މެދު ހިތްހަމަނުޖެހި ކޮމެންޓް ކުރި މީހުންނަށް ދިން ޖަވާބުތަކުގައި ޒަކިއްޓެ ހުތުރުކޮށް ވާހަކަދެއްކުން އެއީ އޭނާ އަށް ހެދުނު ބޮޑު ގޯހެކެވެ. އަދި އަލީ ރަމީޒް އަކީ "ޓީވީއެމުން އުފެއްދި ޕަޕެޓެއް" ކަމަށް ބުނާއިރު، މިއަދު ޒަކިއްޓެ އަށް ލިބިފައިވާ މަޝްހޫރު ކަމަކީ ވެސް ހަމަ އެ ޓީވީއެމުން ގެނެސްދިން "މޯލްޑިވިއަން އައިޑޮލް" އިން ތައާރަފުވެ، އޭނާ ލިބުނު ނަމެއްކަން ދަންނަން ވާނެ އެވެ.\nހަސަން އިރުފާން (ޒަކިއްޓެ): އޭނާ ވިދާލީ މޯލްޑިވިއަން އައިޑޮލް އިން.\nޒަކިއްޓެ އަކީ ލަވަކިޔުންތެރިއަކަށްވެ ހުރެ، މި ކަހަލަ ވަރުގަދަ ސްޓޭޓަސްއެއް ޖަހާއިރު، އަދި އެހާ ބޮޑު ފޭން ބޭސްއެއް އޮތް އާޓިސްޓަކާ ވިއްދާ އެއްޗެއް ލިޔާއިރު، ވަރަށް ގިނަ ބައެއް ފާޑުކިޔުންތައް އަންނާނެކަން އަމިއްލަ އަށް ވެސް އެނގެން ވާނޭ ކަމަށް މީހުން ބުނެ އެވެ. އަދި އެ ފާޑުކިޔުންތައް ބަލައިގަނެ ޖަވާބު ވެސް ދޭންޖެހޭނެ އެވެ. އެކަމަކު ޖަވާބުގައި އަލީ ރަމީޒަށް ކުޑައިމީސްކޮށް ވާހަކަދެއްކުން ގިނަ ބަޔަކަށް ބަލައެއް ނުގަނެވުނެވެ.\n"މިއީ އެހެން އާޓިސްޓަކު ހޯދާފައިވާ ކާމިޔާބީއާ މެދު ހަސަދަވެރިވުން. ކުރިއަށް ދެވޭނީ އެހެން އާޓިސްޓުންގެ މަސައްކަތްތަކަށް ވެސް އިހުތިރާމްކޮށްގެން،" ޒަކިއްޓެ މިހާރު ޑިލީޓްކޮށްފައިވާ މި ސްޓޭޓަސް އަށް މީހަކު ކުރި ކޮމެންޓްގައި ލިޔެފައި އޮތެވެ.\nރޯވި ގަދަ ހުޅުގަނޑުގައި ޒަކިއްޓެ ރަނގަޅަށް ވެސް އަންދާލައިފި އެވެ. މި ސްޓޭޓަސް އަށް ލިބުނު ފުރަތަމަ ދިހަ ވަރަކަށް ކޮމެންޓުގައި ވަރަށް ބިނާކުރަނިވިކޮށް މީހުން ފާޑުކިޔާފައި ހުއްޓެވެ. އެކަމަކު އޭގެ ފަހުން ގިނަ މީހުން ހުރީ މުޅިން ވެސް އިހުތިރާމް ކުޑަވާ ގޮތަށް ޒަކިއްޓެއަށް އެއްޗެހި ލިޔެ، ޒާތީ ބަހުގެ ހަމަލާތައް ދީފަ އެވެ. އެހިސާބުން ކަންތައްގަނޑު ވަރަށް ގޯސްވި އެވެ. އަދި ޒަކިއްޓެ އޭނާގެ ދިފާއުގައި އެއްޗެހި ބުނަން ފެށި އެވެ. ހަމައިން ވެސް ނެއްޓުނީ އެވެ.\nޒަކިއްޓެ ޝޯއެއްގައި ޕާފޯމްކުރަނީ. -- ފޮޓޯ: ވިޝާހް ޒަރީރް\nޒަކިއްޓެ އާންމުކުރި ޕޯސްޓެއްގައި ބުނީ އާންމުން އޭނާ އަށް ފުރައްސާރަކޮށް، އޭނާ އާއި އޭނާގެ އާއިލާ އަދި ރަށްޓެހިންނަށް އަނިޔާކުރާނެ ކަމަށް ވެސް އިންޒާރުދޭ ކަމަށެވެ. އަދި މަރުގެ އިންޒާރުތައް ވެސް ދޭ އަންނަ ކަމަށް ބުންޏެވެ. އަދި އޭނާ އާއި އޭނާ ލޯބިވާ މީހުންނާ ގުޅުވައި ސޯޝަލް މީޑިއާގައި ވަރަށް ހުތުރު މީމްތަކާއި ޖޯކުތައް ހަދާ ފުރައްސާރަ ކުރަމުންދާކަން ފާހަގަކުރި އެވެ. މި ކަންތައްގަނޑު ބޮޑުވެ، ރޭ އެންމެފަހުން ޒަކިއްޓެ އޭނާގެ ހުރިހާ ސޯޝަލް މީޑިއާ އެކައުންޓްތައް ޑީއެކްޓިވޭޓް ވެސް ކުރި އެވެ.\nޒަކިއްޓެ އަށް ގޯހެއް ހެދުނުކަން އޭނާ ގަބޫލުކޮށްފި އެވެ. އެކަމަކު އޭނާ އަށް މިވަރު ކޮށްލަންޖެހޭ ކަމަށް ގަބޫލެއް ނުކުރެ އެވެ.\nއޭނާ ފާޅުކުރީ އޭނާ ހިޔާލެވެ. އިންޒާރުތައް ދޭންޖެހޭ ވަރުގެ ގެއްލުމެއް އޭނާ މީހަކަށް ނުދެ އެވެ.\nމާފަށް އެދެފި، ދެން ހުއްޓާލާ!\nރޭ ދެއްކުނު ވާހަކަތަކަށް މާފަށް އެދި ޒަކިއްޓެ ވަނީ މިއަދު އޭނާގެ ފްރައިވެޓް ފޭސްބުކް އެކައުންޓްގައި ސްޓޭޓަސްއެއް ޖަހައިފަ އެވެ. މީހުންނާ ދިމާލަށް ކިޔުނު އެއްޗެއްސަށް އޭނާ މާފަށް އެދޭ ކަމަށާއި އެހެން ނަމަވެސް އޭނާ ޖެހި ސްޓޭޓަސްގައި އޮތީ -- އަލީ ރަމީޒްގެ ގިނަ ލަވަތަކަކީ ކޮޕީއެއް ކަމަށް -- ދޮގު ވާހަކައެއް ކަމަށް އަދިވެސް އޭނާ ގަބޫލުނުކުރާ ކަމަށް ބުނެފައިވެ އެވެ.\nޒަކިއްޓެ މައާފަށް އެދި ޖެހި ސްޓޭޓަސް.\n"އެ ސްޓޭޓަސް އަށް ފަހު އަހަރެން ދެއްކި ބައެއް ވާހަކަތައް އެހާ ރަނގަޅެއް ނޫން. އެއްބަސްވަން ވަރަށް އިހުތިރާމް ކުޑަކުރެވުނު ކަމަށް. އެކަމަކު އެއީ އަހަރެން ވެސް ގަސްތުގައި ކުރި ކަމެއް ނޫން،" ކެރިއަރާ ގުޅޭ ކަންކަމުގައި އަބަދު ވެސް އަމިއްލަ މީހާ ވަރަށް ބޮޑަށް ދިފާއުކުރާ ކަމަށާއި އެއީ އޭނާ އަށް މިހާ ހިސާބަށް އާދެވުނީ އަމިއްލައަށް ކުރި ވަރަށް ބުރަ މަސައްކަތުން ވީމަ ކަމަށް ޒަކިއްޓެ ބުނެފައިވެ އެވެ.\n"އަމިއްލަ ނަފުސާއި އެހެން މީހަކާ އަޅާކިޔުން އެއީ އަހަންނަށް ހެދުނު ގޯހެއް، އެ ގޯސް ދެން ތަކުރާރެއް ނުކުރާނަން،" ކުރިއަށް އޮތް ތަނުގައި ރަނގަޅަށް މަސައްކަތް ކުރާނެ ކަމުގެ ޔަގީންކަން ދެމުން އޭނާ ބުނެފައިވެ އެވެ.\nޒަކިއްޓެ މާފަށް އެދުނު މި ސްޓޭޓަސް އަށް ވެސް ވަރަށް ގިނަ ބަޔަކު ވަނީ ބަހުގެ ހަމަލާތައް ދީފަ އެވެ. އެކަމަކު އޭނާ މާފަށް އެދުމުން އެކަން ބަލައިގަތް މީހުން ވެސް މަދެއް ނޫނެވެ. އަދި އޭނާ މާފަށް އެދިފައި ވާތީ، އެކަކު އަނެކަކަށް އެއްޗެހި ނުގޮވައި، މި ބަހުސް މިހާ ހިސާބުން ހުއްޓާލުމަށް ވެސް ވަރަށް ގިނަ މީހުން ވަނީ ބުނެފަ އެވެ.